പതിവു പോലെ കങ്കണ, ആര്യൻ ഖാൻ, രാജ് കുന്ദ്ര; വിവാദങ്ങൾക്ക് പഞ്ഞമില്ലാതെ ബോളിവുഡ്\nഭരണകൂട നിലപാടുകളോട് വിയോജിപ്പ് പ്രകടിപ്പിച്ച ചലച്ചിത്ര പ്രവർത്തകർ ടാർഗറ്റ് ചെയ്യപ്പെട്ട വർഷം കൂടിയാണ് കടന്നുപോയത്\n1 Jan 2022 7:41 AM GMT\nബോളിവുഡിൽ വിവാദങ്ങളും ആഘോഷങ്ങളും ഒരുപോലെ കടന്നുപോയ വർഷമാണ് 2021. കിങ് ഖാൻ ഷാറൂഖ് ഖാന്‍റെ മകൻ ആര്യൻ ഖാനെ മയക്കുമരുന്നു കേസിൽ നാർക്കോട്ടിക്‌സ് കൺട്രോൾ ബ്യൂറോ അറസ്റ്റു ചെയ്തത് അക്ഷരാർത്ഥത്തിൽ ബോളിവുഡിനെ പിടിച്ചുകുലുക്കി. അറസ്റ്റിനു പിന്നിൽ രാഷ്ട്രീയ കാരണങ്ങൾ പറയപ്പെട്ടെങ്കിലും അതിന്‍റെ ആഘാതം സിനിമാ മേഖലയിൽ നിന്ന് ഇതുവരെ വിട്ടൊഴിഞ്ഞിട്ടില്ല. ഭരണകൂട നിലപാടുകളോട് വിയോജിപ്പ് പ്രകടിപ്പിച്ച ചലച്ചിത്ര പ്രവർത്തകർ ടാർഗറ്റ് ചെയ്യപ്പെട്ട വർഷം കൂടിയാണ് കടന്നുപോയത്. ആര്യൻ ഖാൻ സംഭവത്തിനൊപ്പം എടുത്തു പറയേണ്ടത് ശിൽപ്പ ഷെട്ടിയുടെ ഭർത്താവ് രാജ് കുന്ദ്ര ഇടപെട്ട അശ്ലീലചിത്ര നിർമാണ വിവാദമാണ്. വിക്കി കൗശൽ-കത്രീന കൈഫ് വിവാഹം ആഘോഷങ്ങളുടെ പട്ടികയിൽ ഇടംപിടിച്ചു. കങ്കണ റണാവത്തിന്‍റെ നാക്കിന് എന്നത്തെയും പോലെ പോയ വർഷവും നിയന്ത്രണങ്ങളേതുമുണ്ടായിരുന്നില്ല.\nബോളിവുഡിലെ പ്രധാന സംഭവങ്ങൾ ഇങ്ങനെ;\nആര്യൻ ഖാന്‍റെ അറസ്റ്റ്\nബോളിവുഡിനെ മുൾമുനയിൽ നിർത്തിയ വിവാദങ്ങളിൽ ഒന്നാണ് മുംബൈയിലെ കോർഡീലിയ ഇംപ്രസ് ക്രൂയിസ് എന്ന ആഡംബര കപ്പലിൽ നിന്ന് ആര്യൻ ഖാൻ അടക്കം എട്ട് പേരെ കസ്റ്റഡിയിലെടുത്ത് അറസ്റ്റു ചെയ്ത സംഭവം. മുംബൈയിൽ നിന്നും ഗോവയിലേക്ക് തിരിച്ച കപ്പലിൽ ലഹരി പാർട്ടി നടന്നതായിട്ടുള്ള രഹസ്യ വിവരത്തിന്‍റെ അടിസ്ഥാനത്തിൽ നാർക്കോട്ടിക്‌സ് കൺട്രോൾ ബ്യൂറോ തലവൻ സമീർ വാങ്കഡെയുടെ നേതൃത്വത്തിൽ 2021 ഒക്ടോബർ രണ്ടിനാണ് പരിശോധന നടത്തുന്നത്. പരിശോധനയിൽ ആര്യൻ ഖാൻ, അർബാസ് മെർച്ചന്‍റ്, മുൺമുൺ ധമാച്ചെ തുടങ്ങിയവരെ കസ്റ്റഡിയിലെടുത്തു. ഒക്ടോബർ മൂന്നിന് പുറത്തായ വാർത്ത ബോളിവുഡിനെയാകെ പിടിച്ചുകുലുക്കി. സുശാന്ത് സിംഗ് രജ്പുതിന്‍റെ മരണവുമായി ബന്ധപ്പെട്ട് നേരത്തെ ബോളിവുഡിലെ ലഹരി ഇടപാടുകൾ അന്വേഷിച്ചിരുന്ന സമീർ വാങ്കഡെ തന്നെയാണ് കോർഡീലിയയിലെ ലഹരി ഇടപാടും പിടികൂടിയത്. ഇതും ആര്യൻഖാന്‍റെ വാർത്തക്ക് അതീവ പ്രാധാന്യം നൽകി.\nആര്യന് ഖാനെ എന്.സി.ബി ഉദ്യോഗസ്ഥര് കസ്റ്റഡിയിലെടുത്തു കൊണ്ടുപോകുന്നു\nഅറസ്റ്റിന് രണ്ടാഴ്ച മുമ്പ് മാത്രം ഉദ്ഘാടനം ചെയ്യപ്പെട്ട കപ്പലാണ് കോർഡീലിയ ഇംപ്രസ. മുംബൈയിൽ നിന്നും ഗോവയിലേക്ക് സംഗീതയാത്ര എന്ന പരസ്യത്തോടെ ഫാഷൻ ടി.വിയും നമാസ് ക്രൈയുമാണ് പരിപാടി സംഘടിപ്പിച്ചിരുന്നത്. യാത്രക്കാരുടെ വേഷത്തിൽ കപ്പലിൽ കയറിയ എൻ.സി.ബി ഉദ്യോഗസ്ഥരാണ് ആര്യൻ ഉൾപ്പെടുന്ന സംഘത്തെ കസ്റ്റഡിയിലെടുക്കുന്നതും പിന്നീട് അറസ്റ്റ് ചെയ്യുന്നതും. ദിവസങ്ങൾ നീണ്ട വാർത്തകൾക്കും വിവാദങ്ങൾക്കും ശേഷം ഒക്ടോബർ 28ന് മുംബൈ ഹൈക്കോടതി ആര്യന് ജാമ്യം അനുവദിച്ചു.\nമകന്‍റെ അറസ്റ്റിന് പിന്നാലെ വ്യക്തിപരമായ മാനസിക സമ്മർദ്ദങ്ങളിലൂടെയാണ് ഷാരൂഖ് ഖാൻ കടുന്നുപോയിരുന്നത്. അറസ്റ്റിന് പിന്നാലെ ഷൂട്ടിങ് മതിയാക്കിയ താരം മുംബൈയിലെ മന്നത്ത് വസതിയിൽ തിരിച്ചെത്തുകയും ജാമ്യം ലഭിക്കുന്നത് വരെയുള്ള നിയമവഴികളിൽ സജീവമാവുകയും ചെയ്തു. ബോളിവുഡും കിങ് ഖാന്‍റെ കൂടെ ഉറച്ചുനിന്നു. ഏറ്റവുമൊടുവിൽ കഴിഞ്ഞ ദിവസം പത്താനിലൂടെയാണ് ഷാരൂഖ് ഖാൻ അഭിനയവഴിയിലേക്ക് മടങ്ങിവന്നത്.\nഒടുങ്ങാത്ത രാഷ്ട്രീയ വിവാദം\nആര്യൻഖാന്‍റെ അറസ്റ്റ് സമാനതകളില്ലാത്ത രാഷ്ട്രീയ വിവാദങ്ങൾക്ക് കൂടിയാണ് വഴിവെച്ചത്. മുംബൈയിൽ വെച്ച് നടന്ന അറസ്റ്റിനെ മഹാരാഷ്ട്രയിലെ എൻ.സി.പി, ശിവസേന നേതാക്കൻമാരിൽ നിന്നും രൂക്ഷ വിമർശനമാണ് നേരിടേണ്ടി വന്നത്. മഹാരാഷ്ട്ര മന്ത്രിയും എൻ.സി.പി വക്താവുമായ നവാബ് മാലിക് ആര്യൻ ഖാന്‍റെ അറസ്റ്റ് രാഷ്ട്രീയപ്രേരിതമാണ് എന്നും ബോളിവുഡ് താരങ്ങളെ മാത്രമല്ല മഹാരാഷ്ട്രയെയും അപമാനിക്കാൻ എൻ.സിബി ബോധപൂർവ്വം ശ്രമിക്കുകയാണെന്നും ആരോപിച്ചു. ആര്യൻ ഖാനിൽ നിന്നും നേരിട്ട് ലഹരി പിടികൂടിയില്ലെന്ന എൻ.സി.ബി റിപ്പോർട്ട് ചൂണ്ടിക്കാട്ടിയായിരുന്നു നവാബ് മാലികിന്‍റെ പരാമർശം. ആര്യനോടൊപ്പം പിടികൂടിയ അർബാസ് മെർച്ചന്‍റിനെ പിടികൂടി കൊണ്ടുവരുന്ന ആൾ ബി.ജെ.പി പ്രവർത്തകനായ ഭാനുശാലിയാണെന്നും നവാബ് ആരോപിച്ചു.\nഷാരൂഖ് ഖാന് അഭിഭാഷകര്‍ക്കൊപ്പം\nആര്യന്‍റെ അറസ്റ്റിന് ശേഷം കേസിലെ സാക്ഷിയായ പ്രഭാകർ സെയിലിന്‍റെ വെളിപ്പെടുത്തലും നിർണായകമായി. ആര്യൻ ഖാനെ അറസ്റ്റ് ചെയ്തതിലൂടെ സമീർ വാങ്കഡെ ഷാരൂഖ് ഖാനിൽ നിന്നും പണം തട്ടാൻ ശ്രമം നടത്തുകയായിരുന്നുവെന്നാണ് പ്രഭാകർ സെയിൽ വെളിപ്പെടുത്തിയത്. കിരൺ ഗോസാവിയെന്ന മറ്റൊരു സാക്ഷി ആര്യൻ ഖാനെ കൊണ്ട് ഫോണിൽ സംസാരിപ്പിക്കുന്ന വീഡിയോ തെളിവും പ്രഭാകർ സെയിൽ പുറത്തുവിട്ടു. ആര്യന്‍റെ അറസ്റ്റിന് ശേഷം കിരൺ ഗോസാവിക്ക് അരക്കോടി രൂപ കിട്ടിയിരുന്നതായും തന്നെ ഭീഷണിപ്പെടുത്തി സമീർ വാങ്കഡെ ചില പേപ്പറുകളിൽ ഒപ്പിടുവിപ്പിച്ചതായും പ്രഭാകർ സെയിൽ ആരോപിച്ചു. ആരോപണങ്ങൾ സമീർ വാങ്കഡെ നിഷേധിച്ചെങ്കിലും മഹാരാഷ്ട്ര പൊലീസ് വിടാൻ ഒരുക്കമല്ലായിരുന്നു. മുംബൈ പൊലീസ് സമീർ വാങ്കഡെക്കെതിരെ അന്വേഷണം ആരംഭിച്ചു. എൻ.സി.ബി വിജിലൻസ് സംഘവും സമീർ വാങ്കഡെയെ ചോദ്യം ചെയ്തു. നവംബർ 5ന് കേസിന്‍റെ അന്വേഷണ ചുമതലയിൽ നിന്നും സമീർ വാങ്കഡെയെ നീക്കി. സഞ്ജയ് സിംഗ് ഐ.പി.എസിന്‍റെ നേതൃത്വത്തിലുള്ള സംഘമാണ് നിലവിൽ കേസന്വേഷിക്കുന്നത്.\nരാജ് കുന്ദ്രയുടെ അശ്ലീല വീഡിയോ നിർമാണം\n2021ൽ വലിയ ചർച്ചകൾക്ക് വഴിവെച്ച സംഭവമായിരുന്നു ബോളിവുഡ് നടി ശിൽപ്പ ഷെട്ടിയുടെ ഭർത്താവ് രാജ് കുന്ദ്രയുടെ അശ്ലീല വീഡിയോ നിർമാണവും തുടർന്നു നടന്ന സംഭവങ്ങളും. വീഡിയോകൾ, ഫോട്ടോകൾ, ഹോട്ട് ഫോട്ടോ ഷൂട്ടുകൾ എന്നിവ ലക്ഷ്യമാക്കി നടത്തിയിരുന്ന 'ഹോട്ട് ഷോട്ട്‌സ്' എന്ന മൊബൈൽ ആപ്പും അതിന് പിന്നിലെ അണിയറ രഹസ്യങ്ങളുമാണ് രാജ് കുന്ദ്രയുടെ അറസ്റ്റോടെ പുറത്തായത്. ഇതിനെല്ലാം പുറകിൽ നടന്ന അശ്ലീല വീഡിയോ നിർമാണം വലിയ വിവാദങ്ങൾക്ക് വഴിവെച്ചു.\nനടി ശിൽപ്പ ഷെട്ടിയും ഭർത്താവ് രാജ് കുന്ദ്രയും\n2021 ഫെബ്രുവരി 4ന് മുംബൈയിലെ മഡ് ഐലൻഡിലെ വലിയ ബംഗ്ലാവിൽ നടന്ന പരിശോധനയാണ് രാജ് കുന്ദ്രയുടെയും ശിൽപ്പ ഷെട്ടിയുടെയും ജീവിതത്തിൽ ഇടിത്തീയായി മാറിയത്. പരിശോധനയുടെ ആദ്യഘട്ടത്തിൽ അഞ്ച് പേരെ അറസ്റ്റു ചെയ്തു. പിന്നീട് ഗെഹന വസിഷ്ഠ് എന്ന നടിയെ അറസ്റ്റു ചെയ്തു. ഇവരുടെ മൊഴിയുടെ അടിസ്ഥാനത്തിൽ ഉമേഷ് കാമത്ത് എന്നയാൾ പിടിയിലായതോടെയാണ് കേസ് രാജ് കുന്ദ്രയിലേക്കെത്തുന്നത്. രാജ് കുന്ദ്രയുടെ സ്ഥാപനത്തിലെ മുൻ ജീവനക്കാരനായ ഉമേഷ് ആയിരുന്നു ഹോട്ട് ഷോട്ട്‌സിന്‍റെ ചുമതല വഹിച്ചിരുന്നത്. ഇരുവരും ചേർന്നാണ് അശ്ലീല വീഡിയോ നിർമാണം നടത്തിയിരുന്നതെന്നാണ് പൊലീസ് പറയുന്നത്. ഇതോടെ ജൂലൈ 19ന് രാജ് കുന്ദ്രയെ പൊലീസ് അറസ്റ്റു ചെയ്തു. അശ്ലീല വീഡിയോ നിർമാണത്തിൽ കോടികൾ നിക്ഷേപം നടത്തിയതായും തെളിവുകൾ പുറത്തുവന്നു. അറസ്റ്റിന്‍റെ കൂടുതൽ വാർത്തകളും തെളിവുകളും പുറത്തുവന്നതോടെ ശിൽപ്പ ഷെട്ടി പ്രതിരോധത്തിലായി.\nവലിയ മാധ്യമ വിചാരണകൾക്കൊടുവിൽ ജൂലൈ 23ന് ശിൽപ്പ ഷെട്ടി ആദ്യമായി ഇൻസ്റ്റാഗ്രാമിൽ തൻറെ പ്രതികരണം അറിയിച്ചു. അമേരിക്കൻ എഴുത്തുകാരനായ ജെയിംസ് തർബറിൻറെ വരികളാണ് ശിൽപ്പ പങ്കുവെച്ചത്. 'ജീവിച്ചിരിക്കുന്നത് തന്നെ ഭാഗ്യം, ആ ബോധ്യത്തോടെയാണ് ഓരോ ശ്വാസവും എടുക്കുന്നത്. ജീവിതത്തിൽ ഇതുവരെയുണ്ടായിട്ടുള്ള വെല്ലുവിളികളെയും പ്രതിസന്ധികളെയുമൊക്കെ ഞാൻ അതിജീവിച്ചിട്ടുണ്ട്. ഇനിയുണ്ടാകുന്ന പ്രതിസന്ധികളെയും അതിജീവിക്കും. എൻറെ ജീവിതം ജീവിക്കുന്നതിൽ നിന്ന് ഒന്നിനും എന്നെ വ്യതിചലിപ്പിക്കാനാവില്ല', എന്നായിരുന്നു ആ വരികൾ.\nശില്‍പ്പ ഷെട്ടിയും മക്കളായ വിയാനും ഷമീഷയും മുംബൈ എയര്‍പോര്‍ട്ടില്\nകേസിൽ വൈകാതെ തന്നെ ശിൽപ്പ ഷെട്ടിയിലേക്കും അന്വേഷണ സംഘമെത്തി. കഴിഞ്ഞ ജൂലൈ 24ന് ആറു മണിക്കൂറാണ് ശിൽപ്പയെ അന്വേഷണ സംഘം ചോദ്യം ചെയ്തത്. ശിൽപ്പയുടെ വീട്ടിൽ നടത്തിയ പരിശോധനയിൽ ലാപ്‌ടോപ്പ് കണ്ടെത്തിയിരുന്നു. അശ്ലീല വീഡിയോ നിർമാണത്തിൽ ഭർത്താവിന് പങ്കില്ലെന്ന് പറഞ്ഞ ശിൽപ്പ ബന്ധുവായ പ്രദീപ് ബക്ഷിയാണ് ആപ്പിന് പിന്നിലെന്നും പൊലീസിന് മൊഴി നൽകി. ഭർത്താവ് രാജ് കുന്ദ്ര നിരപരാധിയാണെന്നും ശിൽപ്പ പറഞ്ഞു.\nഈ വാർത്തകൾക്കിടയിൽ തന്നെ ശിൽപ്പ വിവാഹ മോചനത്തിന് ഒരുങ്ങുന്നതായും രാജ് കുന്ദ്രയുടെ സ്ഥാപനമായ വിയാൻ ഇൻഡസ്ട്രീസിന്‍റെ ഡയക്ടർ സ്ഥാനം ശിൽപ്പ രാജിവെച്ചതായും റിപ്പോർട്ടുകൾ വന്നു. അതിനിടയിൽ ഇക്കഴിഞ്ഞ സെപ്റ്റംബർ 21ന് കേസിൽ രാജ് കുന്ദ്രക്ക് മുംബൈ കോടതി ജാമ്യം അനുവദിച്ചു. 50,000 രൂപ ജാമ്യത്തിലാണ് രാജ് കുന്ദ്ര പുറത്തിറങ്ങിയത്. കേസിൽ അന്വേഷണം പുരോഗമിക്കുന്നു.\nബോളിവുഡിലെ ഏറ്റവും വലിയ വിവാഹത്തിനും 2021 സാക്ഷ്യം വഹിച്ചു. നീണ്ടകാലത്തെ പ്രണയത്തിന് ശേഷമാണ് വിക്കി കൗശലും കത്രീന കൈഫും വിവാഹിതരാകാൻ തീരുമാനിച്ചത്. ഡിസംബർ ഒമ്പതിന് ജയ്പൂരിലെ ഫോർട്ട് ബർവാരയിലെ സിക്‌സ് സെൻസസ് റിസോർട്ടിൽ വെച്ചാണ് വിവാഹ ചടങ്ങുകൾ നടന്നത്. മൂന്നു ദിവസങ്ങളിലായി സംഗീത്, മെഹന്ദി ആഘോഷങ്ങളോടെ താരകുടുംബങ്ങളും അടുത്ത സുഹൃത്തുക്കളും മാത്രമാണ് വിവാഹചടങ്ങിൽ പങ്കെടുത്തത്. ഏറ്റവുമടുപ്പമുള്ള ബന്ധുക്കളുടെയും സുഹൃത്തുക്കളുടെയും സാന്നിധ്യത്തിൽ രഹസ്യ സ്വഭാവത്തിലായിരുന്നു വിവാഹം.\nവിക്കി കൗശലും കത്രീന കൈഫും വിവാഹ ദിവസം\nവിവാഹത്തിൽ പങ്കെടുക്കാൻ രഹസ്യ കോഡ്! നാല് ലക്ഷത്തിന്‍റെ കേക്ക്!\nഅതീവ രഹസ്യ സ്വഭാവം സൂക്ഷിച്ചുകൊണ്ടാണ് വിക്കി-കത്രീന വിവാഹ ചടങ്ങുകൾ ക്രമീകരിച്ചിരുന്നത്. ക്ഷണം ലഭിച്ച വിശിഷ്ടാതിഥികൾക്കെല്ലാം രഹസ്യ കോഡ് കൈമാറി. ഈ കോഡ് മറ്റാരുമായും പങ്കുവെയ്ക്കരുതെന്ന ഉടമ്പടിയിൽ ഒപ്പുവെപ്പിച്ചു. ചടങ്ങുകളിൽ മൊബൈൽ ഫോണോ ക്യാമറയോ ഉപയോഗിക്കാനും അനുവാദം നൽകിയിരുന്നില്ല. സൽമാൻ ഖാന്‍റെ ബോഡി ഗാർഡ് ഗുർമീത് സിങ്ങും സംഘവുമാണ് വേദിക്ക് സുരക്ഷയൊരുക്കിയിരുന്നത്. ഏറ്റവും ഒടുവിൽ കത്രീന കൈഫും വിക്കി കൗശലും ഔദ്യോഗികമായി തന്നെ അവരുടെ ഇൻസ്റ്റാഗ്രാം അക്കൗണ്ടുകളിലൂടെ വിവാഹ ഫോട്ടോകൾ പങ്കുവെച്ചു.\nവിക്കി-കത്രീന വിവാഹത്തിന് കേക്ക് മുറിച്ചതും പാപ്പരാസികൾ ആഘോഷമാക്കി. അഞ്ചുതട്ടുകളുള്ള സ്‌പെഷൽ കേക്ക് നാൽപ്പത്തിയെട്ട് മണിക്കൂറെടുത്താണ് നിർമ്മിച്ചത്. പ്രശസ്ത പേസ്ട്രി ഷെഫായ മൈറാ ജുൻജുൻവാലയാണ് കേക്ക് ഡിസൈൻ ചെയ്തത്. വനിലാ ഫ്‌ളേവറുള്ള കേക്ക് പലവിധ ബെറികളാൽ അലങ്കരിച്ചിരുന്നു. പന്ത്രണ്ടു കിലോയുള്ള കേക്കിന്‍റെ വില കേട്ടാലാണ് ഞെട്ടുക! നാല് ലക്ഷം! കേക്കിനായി അറുപത് ബോക്‌സ് ഇറക്കുമതി ചെയ്ത ബെറികളാണ് ഉപയോഗിച്ചത്. ഇതിനുപുറമേ കത്രീനയുടെ ഇഷ്ചങ്ങൾക്ക് മുൻഗണന നൽകിയുമാണ് കേക്ക് തയ്യാറാക്കിയത്. വിവാഹത്തിലെ ഇന്ത്യൻ-വെസ്റ്റേൺ രുചികളുടെ ഫ്യൂഷനും ഇരുവരുടെയും തെരഞ്ഞെടുപ്പ് തന്നെയായിരുന്നു.\nഅതിനിടയിൽ വിവാഹചടങ്ങുകൾ ആരാധകർക്ക് കാണാൻ അവസരം നൽകുക എന്ന ഉദ്ദേശത്തിൽ ആമസോൺ പ്രൈമുമായി വിവാഹ ചടങ്ങുകൾ സ്ട്രീം ചെയ്യാൻ കരാർ ആയതായും റിപ്പോർട്ടുകൾ പുറത്തുവന്നു. സംപ്രേക്ഷണാവകാശം ആമസോൺ പ്രൈം സ്വന്തമാക്കിയതായും 80 കോടി രൂപ ഇതിലൂടെ വിക്കി-കത്രീന താരജോഡികൾക്ക് ലഭിക്കുമെന്നാണ് റിപ്പോർട്ടുകൾ. വിവാഹം കഴിഞ്ഞ് വരുന്ന വർഷമായിരിക്കും സംപ്രേക്ഷണം നടക്കുകയെന്നും അനൗദ്യോഗിക റിപ്പോർട്ടുകളുണ്ട്.\nഅനുരാഗ് കശ്യപിനും തപ്‌സി പന്നുവിനുമെതിരെ ആദായ നികുതി വകുപ്പ്\nബോളിവുഡ് സംവിധായകൻ അനുരാഗ് കശ്യപിന്‍റെയും നടി തപ്‌സി പന്നുവിന്‍റെയും ഉടമസ്ഥതയിലുള്ള കെട്ടിടങ്ങളിൽ ആദായനികുതി വകുപ്പ് റെയ്ഡ് നടത്തിയതും ഇക്കഴിഞ്ഞ വർഷത്തെ സംഭവബഹുലമാക്കി. മാർച്ച് മൂന്നിനാണ് അനുരാഗ് കശ്യപിന്‍റെയും അദ്ദേഹത്തിന്‍റെ നിർമാണ പങ്കാളികളുടെയും മുംബൈയിലെയും പൂനെയിലെയും 30ഓളം കേന്ദ്രങ്ങളിൽ ആദായനികുതി വകുപ്പ് റെയ്ഡ് നടത്തുന്നത്. 2018ൽ നിർമാണം അവസാനിപ്പിച്ച അനുരാഗ് കശ്യപും സുഹൃത്തുക്കളും നടത്തിയിരുന്ന ഫാന്‍റം ഫിലിംസിന്‍റെ ചുവടുപിടിച്ചാണ് ആദായനികുതി വകുപ്പ് രംഗത്തുവന്നത്. ഫാന്‍റം ഫിലിംസിൽ പങ്കാളികളായ വിക്രമാദിത്യ മോട്വാന, മധു മാൻഡേന, വികാത് ബാഹൽ എന്നിവരും അന്വേഷണ പരിധിയിൽ ഉൾപ്പെട്ടു.\nഅനുരാഗ് കശ്യപും തപ്‌സി പന്നുവും\nകേന്ദ്ര സർക്കാരിനെതിരെയും ബി.ജെ.പിക്കുമെതിരെ പരസ്യ വിമർശനം നടത്തിയിരുന്ന ഇരുവരുടെയും വീടുകളിൽ നടത്തിയ റെയ്ഡ് രാഷ്ട്രീയ പ്രേരിതമാണെന്നും ആരോപണം ഉയർന്നു. സി.എ.എക്കെതിരെയും കർഷക പ്രക്ഷോഭത്തെ പിന്തുണച്ചും ഇരുവരും പരസ്യമായി തന്നെ രംഗത്തുവന്നിരുന്നു. അതെ സമയം റെയ്ഡ് രാഷ്ട്രീയ പ്രേരിതമാണെന്ന ആരോപണം നിഷേധിച്ച് ധനമന്ത്രി നിർമലാ സീതാരാമൻ രംഗത്തുവന്നു. രാജ്യതാൽപര്യം മുൻനിർത്തിയാണ് റെയ്ഡ് സംഘടിപ്പിച്ചതെന്നും 2013ൽ ഇതേ രീതിയിൽ ആദായനികുതി വകുപ്പ് റെയ്ഡ് നടത്തിയപ്പോൾ ആരും ഇത്തരത്തിൽ ആരോപണം ഉയർത്തിയില്ലല്ലോയെന്നും നിർമലാ സീതാരാമൻ ന്യായീകരിച്ചു.\nകങ്കണക്ക് ട്വിറ്ററിന്‍റെ പൂട്ട്\nബോളിവുഡിലെ വിവാദ താരമായ കങ്കണ റണാവത്തിന്‍റെ വിവാദ പരാമർശങ്ങൾക്ക് 2021ലും അവസാനമായിരുന്നില്ല. എന്നാൽ തുടർച്ചയായ വിവാദ പരാമർശങ്ങൾ ട്വിറ്ററിന്‍റെ ഹിറ്റ് ലിസ്റ്റിൽ താരത്തെ ഇടം പിടിപ്പിച്ചു. പശ്ചിമ ബംഗാൾ തെരഞ്ഞെടുപ്പുമായി ബന്ധപ്പെട്ട് കങ്കണ നടത്തിയ വിവാദ പരാമർശങ്ങളാണ് ട്വിറ്ററിനെ ചൊടുപ്പിച്ചത്. അതോടെ ട്വിറ്ററിൽ നിന്നും എന്നന്നേക്കുമായി താരത്തിന് വിട പറയേണ്ടി വന്നു. ട്വിറ്റർ ഉപേക്ഷിച്ച താരം പിന്നീട് ഇൻസ്റ്റാഗ്രാമിലൂടെയാണ് തന്‍റെ അഭിപ്രായങ്ങൾ പങ്കുവെച്ചിരുന്നത്. ട്വിറ്റർ പോസ്റ്റുകൾക്ക് സമാനമായി ഇൻസ്റ്റാഗ്രാമിലെ പോസ്റ്റുകളും വിവാദ വിഷയം തന്നെയായി മാറി.\nനേരത്തെ കങ്കണയുടെ സഹോദരി രങ്കോലി ചണ്ഡലിന്‍റെയും ട്വിറ്റർ അക്കൗണ്ട് കമ്പനി അധികൃതർ മരവിപ്പിച്ചിരുന്നു. ട്വിറ്ററിന്‍റെ നിബന്ധനകൾക്ക് വിരുദ്ധമായി പ്രവർത്തിച്ചതിനാണ് നടപടിയെന്നാണ് കമ്പനി അധികൃതർ അറിയിച്ചിരുന്നത്. നേരത്തെ ആമസോൺ പ്രൈമിലൂടെ പുറത്തിറങ്ങിയ താണ്ടവ് സീരീസിനെതിരായ വിവാദ പരാമർശത്തിൽ കങ്കണയുടെ അക്കൗണ്ട് സസ്‌പെൻഡ് ചെയ്യപ്പെട്ടിരുന്നു. പിന്നീട് വിവാദ പരാമർശം അടങ്ങിയ ട്വീറ്റ് ട്വിറ്റർ തന്നെ ഡിലീറ്റ് ചെയ്യുകയുണ്ടായി. 2014ലാണ് ഇന്ത്യക്ക് യഥാർത്ഥ സ്വാതന്ത്ര്യം കിട്ടിയത് എന്ന കങ്കണയുടെ പ്രസ്താവന വലിയ രാഷ്ട്രീയ വിവാദങ്ങൾക്ക് വഴി വെച്ചു.\nTAGS :yearender2021 yearendstories Bollywood yearender2021 yearendstories


പ്രമേയവുമായി ശിവകുമാര്; റെക്കോഡ് നഷ്ടമായതില് പ്രതിഷേധിച്ച് നിയമസഭാ കക്ഷി യോഗം ബഹിഷ്‌കരിച്ച് സതീശന്\nSep 27, 2016, 10:11 am IST\nകൊച്ചി: നിയമസഭാ സമ്മേളനത്തില് വി.ഡി സതീശന് എംഎല്‍എയ്ക്ക് ലഭിക്കേണ്ട റെക്കോഡ് നിഷേധിച്ച് സ്വന്തം പാര്‍ട്ടി. തുടര്‍ന്ന് പ്രതിഷേധമറിയിച്ച് നിയമസഭാ കക്ഷി യോഗം സതീശന് ബഹിഷ്‌കരിച്ചു. നിയമസഭാ സമ്മേളനത്തിന്റെ ആദ്യ ദിവസമായ ഇന്നലെയാണ് കേരള നിയമസഭയുടെ ചരിത്രത്തില് അപൂര്‍വനേട്ടത്തിനായി സതീശന് ലഭിച്ച അവസരം കോണ്‍ഗ്രസ് നിയമസഭാകക്ഷിനേതൃത്വം ഇല്ലാതാക്കിയത്.\nവി.ഡി സതീശന് തന്നെ അടിയന്തര പ്രമേയം അവതരിപ്പിച്ചിരുന്നെങ്കില് ഒരു ദിവസം തന്നെ ആറു ചര്‍ച്ചകളില് പങ്കാളിയായി എന്ന അത്യപൂര്‍വ റെക്കോഡ് ലഭിക്കുമായിരുന്നു. ഇതെക്കുറിച്ച് പ്രതിപക്ഷ നേതാവ് രമേശ് ചെന്നിത്തലയെ സതീശന് വിവരം അറിയിച്ചിരുന്നതുമാണ്. എന്നാല് വര്‍ഷങ്ങളായി സ്വാശ്രയപ്രശ്‌നം ഉന്നയിച്ച് സംസാരിക്കുന്ന സതീശനെ അടിയന്തര പ്രമേയം അവതരിപ്പിക്കുന്നതില് നിന്നും ഒഴിവാക്കുകയായിരുന്നു. ചോദ്യോത്തരം, ശ്രദ്ധ ക്ഷണിക്കല്, ഉപക്ഷേപം എന്നിവക്കു പുറമേ സഭയില് അവതരിപ്പിച്ച മൂന്ന് ബില്ലുകളിലും ഇന്നലെ സതീശന് സാന്നിധ്യമറിയിച്ചു.\nഅടിയന്തരപ്രമേയം അവതരിപ്പിക്കാന് അനുവദിച്ചിരുന്നെങ്കില് സഭയിലെ എല്ലാനടപടികളിലും പങ്കെടുത്തെന്ന അപൂര്‍വ റെക്കോഡായിരുന്നു ലഭിക്കേണ്ടിയിരുന്നത്. നേരത്തെ, സഭയിലെ അഞ്ചിനത്തില് പങ്കെടുത്ത ടി.എം. ജേക്കബിന് അത്തരമൊരു റെക്കോഡ് ലഭിച്ചിട്ടുണ്ട്. അത് ഭേദിക്കാന് സതീശന് കഴിഞ്ഞെങ്കിലും ഏഴിനത്തില് പങ്കെടുത്ത് റെക്കോഡ് നേടാനുള്ള അവസരമാണ് നേതൃത്വം നഷ്ടപ്പെടുത്തിയത്.\nതുടര്‍ന്ന് മുന് ആരോഗ്യവകുപ്പ് മന്ത്രിയും എംഎല്‍എയുമായ വി.എസ് ശിവകുമാറിനാണ് അടിയന്തരപ്രമേയം അവതരിപ്പിക്കാനുളള ചുമതല പ്രതിപക്ഷം നല്‍കിയത്. സ്വാശ്രയ പ്രശ്‌നത്തില് ആദ്യം പ്രസ്താവനയുമായി വന്ന സതീശനെ മറികടന്നാണ് ശിവകുമാറിന് അവസരം നല്‍കിയതും. ഇതില് പ്രതിഷേധിച്ച് വൈകിട്ട് നടന്ന നിയമസഭാ കക്ഷിയോഗത്തില് നിന്നും വിട്ടുനിന്നായിരുന്നു സതീശന് തന്റെ പ്രതിഷേധം നേതൃത്വത്തെ അറിയിച്ചത്.


അഭിനന്ദനത്തിന്റെ ശക്തി | Success Tips| B. S. Warrier| Appreciation\nബി.എസ്. വാരിയർ August 05, 2020 04:01 PM IST\nപാരീസിൽ പണ്ടു നടന്ന സംഭവം. പ്രശസ്തഗായകന്റെ സംഗീതവിരുന്നിന് ടിക്കറ്റെല്ലാം തീർന്നു. നിർണായകനിമിഷം വന്നെത്തി. തിങ്ങിനിറഞ്ഞ ആസ്വാദകസദസ്സ്. പ്രതീക്ഷാനിർഭരമായ കലാഹൃദയങ്ങൾ. മാനേജർ വേദിയിൽ വന്നു. മൈക്കിലൂടെ പറഞ്ഞു :\n‘സുഹൃത്തുക്കളേ! നിങ്ങളുടെയെല്ലാം സഹകരണത്തിനു നന്ദി. പ്രധാനപ്പെട്ട ഒരു കാര്യം പറയട്ടെ. നാമെല്ലാം പ്രതീക്ഷയോടെ കാത്തിരിക്കുന്ന ഗായകന് ഇന്നു വരാൻ കഴിയാത്തവിധം പെട്ടെന്ന് അസുഖമായി. ഞങ്ങൾക്ക് അതിയായ ഖേദമുണ്ട്. പക്ഷേ, നിങ്ങൾ നിരാശരാകേണ്ട. സമാനപ്രതിഭാശാലിയായ മറ്റൊരു ഗായകനെ കണ്ടെത്താൻ ഞങ്ങൾക്കു കഴിഞ്ഞു. അദ്ദേഹം ഉടൻ നമ്മെ പാട്ടിന്റെ പാലാഴിയിലൊഴുക്കും. നന്ദി.’\nസദസ്സിൽ മ്ലാനത പരന്നു. പക്ഷേ പകരക്കാരൻ വന്ന് ഹൃദയഹാരിയായി പാടിരസിപ്പിച്ചു. എങ്കിലും കച്ചേരി കഴിഞ്ഞപ്പോൾ വല്ലാത്ത നിശ്ശബ്ദത. കരഘോഷത്തിന് ആരുമില്ല. പെട്ടെന്ന് ബാൽക്കണിയിൽ നിന്നു ചെറുബാലന്റെ ശബ്ദം ഉയർന്നു : ‘അച്ഛാ, എത്ര മനോഹരമായി അച്ഛൻ പാടി! നന്ദി, നന്ദി, നന്ദി’. ശ്രോതാക്കൾ സ്വയംമറന്ന് കാതടപ്പിക്കുന്ന ഹർഷാരവം മുഴക്കി. അതെ, നമുക്കെല്ലാം ആഗ്രഹമുണ്ട്, നാം ചെയ്തതു നന്നായി എന്നുള്ള അഭിനന്ദനം വേണമെന്ന്. അതിനെക്കാൾ വലിയ പ്രോത്സാഹനമില്ല.\nപക്ഷേ നല്ലതു നല്ലതെന്നു പറഞ്ഞു തെല്ലെങ്കിലും പ്രശംസിക്കാൻ മിക്കവർക്കും മടിയാണ്. പ്രശംസിക്കുന്നതോടെ നമ്മൾ മോശക്കാരായിപ്പോകില്ലേ? ഇല്ലെന്നതാണ് വാസ്തവം. അർഹിക്കുന്നവരെ ബഹുമാനിക്കുമ്പോൾ നാം സ്വയം ബഹുമാനിക്കുകയാണ്. അക്കാര്യത്തിൽ ഉത്സാഹം കാട്ടാനാവട്ടെ ശ്രമം.\nഇനി മറ്റൊരു സംഭവകഥ. വർഷങ്ങൾക്കു മുൻപ് വിസ്കാൺസിൻ സർവകലാശാലയിൽ നടന്നത്. സാഹിത്യരചനയിൽ താല്പര്യമുള്ള പ്രതിഭാശാലികളായ ആൺകുട്ടികൾ ഇടയ്ക്കിടെ യോഗം ചേരും. ഓരോരുത്തരും മികച്ച സ്വന്തംരചനകൾ വായിക്കും. കവിതയും കഥയും നോവലുമെല്ലാം. സുഹൃത്തുക്കൾ അവയെയെല്ലാം നാരുനാരായിക്കീറിമുറിച്ച്, നേരിയ പോരായ്മകൾ പോലും കടുത്ത വിമർശനത്തിന് വിധേയമാക്കും. തരിമ്പും കരുണയില്ലാതെ നീചഭാഷയിൽപ്പോലും രചനാവൈകല്യങ്ങളെ കർക്കശമായി ആക്രമിക്കും. എഴുത്തുകാരൻ മെച്ചപ്പെടട്ടെയെന്ന സദുദ്ദേശ്യമായിരുന്നു വിമർശനത്തിനു പിന്നിൽ.\nവിവരമറിഞ്ഞ് പെൺകുട്ടികളും തുടങ്ങി സാഹിത്യക്ലബ്. അവരും എഴുതിവായിച്ചു ഭാഷയുടെയും ഭാവനയുടെയും സമസ്തസൗന്ദര്യങ്ങളും ആവാഹിച്ച രചനകൾ. സഹപാഠികളുടെ വിമർശനം അതീവമൃദുലം. ചിലപ്പോൾ കുറവുകൾ സൂചിപ്പിക്കുകയേയില്ല. നേരിയ ഗുണത്തെപ്പോലും അഭിനന്ദിച്ച് പ്രോത്സാഹിപ്പിക്കും.\nഇരുപതു വർഷത്തിനു ശേഷം പൂർവവിദ്യാർത്ഥികളുടെ സാഹിത്യരംഗത്തെ നേട്ടങ്ങൾ വിലയിരുത്തുന്ന വിശദപഠനം നടന്നു. വാസനാസമ്പന്നരെങ്കിലും അന്നത്തെ ആൺകുട്ടികളിലാർക്കും പറയത്തക്ക നേട്ടമുണ്ടായില്ല. നേരേമറിച്ച്, തുടക്കത്തിൽത്തന്നെ അഭിനന്ദനം ലഭിച്ച പെൺകുട്ടികളിൽ പലരും ശ്രദ്ധേയമായ വിജയം സാഹിത്യരംഗത്തു നേടി. പുലിറ്റ്സർ സമ്മാനം നേടിയ മാർജൊറീ കിനൻ േറാളിങ്സ് (1896 –1953) എന്ന നോവലിസ്റ്റ് ഉൾപ്പെടെ. ആൺകുട്ടികൾ കുറ്റപ്പെടുത്തുന്നതിൽ വ്യഗ്രത കാട്ടിയപ്പോൾ, പെൺകുട്ടികൾ അഭിനന്ദിച്ചു പ്രോത്സാഹിപ്പിക്കുന്നതിൽ ശ്രദ്ധിച്ചു. അതിന്റെ സദ്ഫലം അവർക്കു കിട്ടുകയും ചെയ്തു. ഇരുകൂട്ടരും തമ്മിൽ പ്രതിഭയുടെയോ കഴിവിന്റെയോ കാര്യത്തിൽ വലിയ അന്തരമൊന്നും അന്ന് ഉണ്ടായിരുന്നില്ല. അഭിനന്ദനത്തിന്റെ ശക്തിസൗന്ദര്യങ്ങൾ പെൺകുട്ടികളുടെ ശേഷികൾ വളർന്നു പുഷ്പിക്കാനിടയാക്കി.\nനമുക്ക് ആരാധന തോന്നുന്നവരുടെ കുറവുകൾ നാം മറക്കും. അവരുമായി താദാത്മ്യം പ്രാപിക്കാനാവും നമ്മുടെ മനസ്സു പറയുക. ഉള്ളിൽ ആരാധന തോന്നുമ്പോഴും ചിലരെ അസൂയ കീഴ്പ്പെടുത്തും. അന്യരുടെ അസാധാരണ കഴിവ് അംഗീകരിക്കാൻ മനസ്സ് വിസമ്മതിക്കും. അർഹിക്കുന്ന അഭിനന്ദനം നല്കാതിരിക്കുകയും ചെയ്യും. ഇതെല്ലാം അസൂയയുടെ പലവിധദോഷങ്ങളിൽ ചിലത്.\nപ്രചോദകലേഖകനായ വില്യം ആർതർ വാർഡ് : ‘അസൂയപ്പെടാതെ അഭിനന്ദിക്കാനും, അനുകരിക്കാതെ പിൻതുടരാനും, പുകഴ്ത്താതെ അനുമോദിക്കാനും കഴിയുന്നവർ അനുഗൃഹീതർ’. സാമൂഹികമായി നമ്മെക്കാൾ താണ നിലയിലുള്ളവരിലെ നന്മയെ പരസ്യമായി അഭിനന്ദിക്കാനും ശ്രമിക്കാം. നമ്മിലെ അഹന്തയെ നശിപ്പിക്കാൻ അഭിനന്ദനം സഹായിക്കുമെന്ന ഗുണമുണ്ട്. മനുഷ്യനിൽ അഭിനന്ദനത്തിനു വേണ്ടിയുള്ള വൈകാരികദാഹമുണ്ട്. പക്ഷേ അഭിനന്ദനം ചോദിച്ചുവാങ്ങാൻ പലരും ഇഷ്ടപ്പെടില്ല. ചിലതിനെയെല്ലാം നാം അറിയാതെ അഭിനന്ദിച്ചുപോകും – നക്ഷത്രങ്ങളുടെ അഭൗമസൗന്ദര്യത്തെപ്പോലെ. ‘അഭിനന്ദനം വിസ്മയകരം. അന്യരിലെ മേന്മ നമ്മിലുമുണ്ടാക്കുന്നു’ എന്ന് വോൾട്ടയർ.\nഹൃദയം തകർക്കുന്ന ചില സാഹചര്യങ്ങളുണ്ട്. അർഹിക്കുന്നവരിലെത്താതെ അനർഹരിൽ അഭിനന്ദനം എത്തുന്നത്. ദീർഘകാലം കഷ്ടപ്പെട്ട് പരിശീലിച്ച്, സർവശക്തികളും സമാഹരിച്ച് ജീവൻ പണയംവച്ച് ഓടി വിജയിക്കുന്ന പന്തയക്കുതിര നോക്കിനിൽക്കെ, സവാരിക്കാരൻ ട്രോഫി വാങ്ങി കൈയടി നേടുന്നു. കുതിരയ്ക്കു വികാരമില്ല. പക്ഷേ ഗവേഷകരുടെ നേട്ടം ഗവേഷണസ്ഥാപനത്തിലെ തലവൻ സ്വന്തം പേരിൽ പതിച്ചെടുത്ത് ജേണലിലെഴുതി രാജ്യാന്തരഖ്യാതി നേടുമ്പോൾ, സ്വന്തം ദീർഘതപസ്സ് വിഫലമാകുന്ന ദയനീയാനുഭവം ജൂനിയറിനുണ്ടാകുന്നു. ഇതിലെ അനീതി നിസ്സാരമല്ല. ഇത്തരം സാഹചര്യം ഒഴിവാക്കാം.\nനമ്മെക്കാൾ കഴിവും സാമർത്ഥ്യവും സർഗശേഷിയും ഉള്ളവരുടെ പ്രകടനങ്ങൾ നമ്മെ വിസ്മയിപ്പിക്കും. അവയുടെ കാന്തശക്തി നമ്മുടെ ചിന്തയുടെയും സമീപനത്തിന്റെയും കാന്തസൂചിയെ ആകർഷിച്ച്, ദിശ മാറ്റി നമ്മെ ആരാധനയുടെ ഉയരങ്ങളിലേക്കു നയിക്കും. അഭിനന്ദിക്കേണ്ട അനർഘനിമിഷങ്ങൾ. മനസ്സു പൂമൊട്ടു പോലെയാണത്രേ. വികസിച്ച് പരിമളം പരത്തണമെങ്കിൽ സ്നേഹത്തിന്റെയും അഭിനന്ദനത്തിന്റെയും പ്രോത്സാഹനത്തിന്റെയും സൂര്യപ്രകാശം ധാരാളമായി വീഴണം.\nനിത്യജീവിതത്തിൽ നാം ഇടപഴകുന്നവരുടെ നേട്ടങ്ങളെ സമയത്ത് അഭിനന്ദിക്കുന്നപക്ഷം അവർ തിരിച്ചും അഭിനന്ദിക്കാൻ സാധ്യതയുണ്ട്. പരസ്പരബഹുമാനം ശക്തിപ്പെടുത്തി, വ്യക്തിബന്ധങ്ങൾ ഉറപ്പിക്കാൻ ഇതു വഴിവയ്ക്കും. പക്ഷേ നമ്മുടെ ചെയ്തികൾ അഭിനന്ദനം അർഹിക്കുന്നവയാകണം. നാം നട്ട മരങ്ങളാണ്, പെറുക്കിക്കൂട്ടുന്ന പഴങ്ങളല്ല അഭിനന്ദനം ക്ഷണിച്ചുവരുത്തുക.\nഅനാവശ്യപരാതി പറയുന്നവരെയും ഉള്ളിൽത്തട്ടാതെ പുകഴ്ത്തുന്നവരെയും അവഗണിക്കാം. അഭിനന്ദനവും പുകഴ്ത്തലും തമ്മിലുള്ള അതിർവര തീരെ ലോലം. ഒന്ന് ഹൃദയത്തിൽ നിന്ന്, മറ്റത് വായിൽ നിന്ന്. ഒന്ന് നിസ്വാർത്ഥതയുടെ, മറ്റത് സ്വാർത്ഥതയുടെ. അഭിനന്ദനം കപടമായ പുകഴ്ത്തലെന്നു തെറ്റിദ്ധരിക്കാൻ ഇട നല്കിക്കൂടാ.\nഅർഹിക്കുന്നവരെ വേണ്ടനേരത്ത് അഭിനന്ദിക്കുന്നത് ശീലമാക്കാം.\nEnglish Summary : Importance of Appreciation


കനത്ത മഴ: സര്‍ക്കാര് മെഡി. കോളജ് ആശുപത്രി വെള്ളത്തില്; ഐസിയുവില് മീനുകള്\n29 July, 2018 11:18:54 PM\nസംസ്ഥാനത്തെ രണ്ടാമത്തെ വലിയ സര്‍ക്കാര് ആശുപത്രിയാണ് വെള്ളത്തിലായത്\nപട്ന: കനത്ത മഴയെ തുടർന്ന് പട്നയിലെ സര്‍ക്കാര് നിയന്ത്രണത്തിലുള്ള നളന്ദ മെഡിക്കൽ കോളജ് ആശുപത്രി (എന്.എം.സി.എച്ച്) വെള്ളത്തിലായി. വെള്ളത്തിൽ മുങ്ങിയ തീവ്രപരിചരണ മുറിയില് മീനുകളും പ്രത്യക്ഷപ്പെട്ടു. മീനുകള് വെള്ളത്തില് നീന്തുന്ന വീഡിയോ ഇതിനകം വൈറലായി. സംസ്ഥാനത്തെ രണ്ടാമത്തെ വലിയ സര്‍ക്കാര് ആശുപത്രിയാണ് എന്.എം.സി.എച്ച്. കഴിഞ്ഞ ഒരാഴ്ചയായി പട്നയിൽ കനത്ത മഴയാണുള്ളത്. മഴ കനത്തതോടെ തെരുവിൽനിന്നുള്ള വെള്ളം ആശുപത്രി ഐ.സി.യുവിലേക്കുമെത്തുകയായിരുന്നു.\nഇതോടെ ഡോക്ടര്‍മാരും രോഗികളുമെല്ലാം വെള്ളത്തില് പെട്ടു. അതേസമയം ഇവിടെ നിന്ന് വെള്ളം പമ്പ് ചെയ്ത് ഒഴിവാക്കുന്ന ജോലി പുരോഗമിക്കുകയാണ്. അതേസമയം ജനം ഇത്തരത്തില് പൊറുതിമുട്ടുമ്പോള് ആരോഗ്യമന്ത്രി തിരിഞ്ഞുനോക്കുന്നില്ലെന്ന പരാതിയും വ്യാപകമാണ്. അദ്ദേഹം ഷിംലയിലാണ്. ബി.ജെ.പി ദേശീയ അധ്യക്ഷന് അമിത് ഷായുടെ ഷിംല സന്ദര്‍ശനത്തിന്റെ ഭാഗമായ മുന്നൊരുക്കങ്ങള് നടത്തുന്ന തിരക്കിലാണ് ബിഹാര് ആരോഗ്യമന്ത്രിയായ മംഗള് പാണ്ഡെ.


കപ്പടിച്ചേ... കട്ടപ്പന | Idukki | Kerala | Deshabhimani | Thursday Nov 14, 2019\nപത്തുവർഷത്തെ കാത്തിരിപ്പിനൊടുവിൽ കായികകിരീടം തിരിച്ചുപിടിച്ച് ഹൈറേഞ്ച‌്. 34 സ്വർണവും 35 വെള്ളിയും 24 വെങ്കലവുമായി 325 പോയിന്റോടെ കട്ടപ്പന ഉപജില്ല റവന്യൂ ജില്ലാ സ്‌കൂൾ കായികമേളയിൽ ഓവറോൾ കിരീടമണിഞ്ഞു. അടിമാലി ഉപജില്ലയ്‌ക്കാണ‌് രണ്ടാംസ്ഥാനം‐ 209 പോയിന്റ‌്. 25 സ്വർണമെഡലും 17 വീതം വെള്ളി, വെങ്കല മെഡലുകളും അടിമാലി കരസ്ഥമാക്കി.\nതുടർച്ചയായി കായികകിരീടം ചൂടിയിരുന്ന തൊടുപുഴ ഉപജില്ല മൂന്നാംസ്ഥാനത്തേക്ക് പിന്തള്ളപ്പെട്ടു. വണ്ണപ്പുറം എസ‌്എൻഎം വിഎച്ച‌്എസ‌്എസിലെ കായികതാരങ്ങളുടെ തോളിലേറിയാണ‌് വർഷങ്ങളായി തൊടുപുഴ മുന്നേറിയിരുന്നത‌്. ദ്രോണാചാര്യ കെ പി തോമസ‌ും മകൻ രാജാസും ചേർന്നാണ‌് വണ്ണപ്പുറം സ‌്കൂളിനെ മികവിലേക്ക് ഉയർത്തിയിരുന്നത‌്. ഇവർ സ‌്പോർട‌്സ‌് ഹോസ്റ്റൽ നിർത്തി മടങ്ങിയതാണ‌് തൊടുപുഴയ‌്ക്ക‌് തിരിച്ചടിയായത‌്. 111 പോയിന്റുമായാണ‌് തൊടുപുഴ മൂന്നാംസ്ഥാനത്തേക്ക് പിന്തള്ളപ്പെട്ടത‌്. ഒമ്പത് സ്വർണം, 16 വെള്ളി, 14 വെങ്കലം എന്നിവയാണ് ലഭിച്ചത്. 83 പോയിന്റുമായി നെടുങ്കണ്ടം നാലാംസ്ഥാനത്തും 54 പോയിന്റുമായി പീരുമേട് അഞ്ചാം സ്ഥാനത്തുമാണ്. ആറും ഏഴും സ്ഥാനങ്ങളിലുള്ള അറക്കുളം, മൂന്നാർ ഉപജില്ലകൾക്ക് യഥാക്രമം 22, 11 പോയിന്റ് വീതം ലഭിച്ചു. കട്ടപ്പന ഉപജില്ലയിലെ ഇരട്ടയാർ സെന്റ് തോമസ് എച്ച്എസ്എസ് മികച്ച സ്‌കൂളിനുള്ള ഓവറോൾ കരസ്ഥമാക്കി. 16 സ്വർണം, 13 വെള്ളി, 14 വെങ്കലം എന്നിവയുമായി 133 പോയിന്റാണ് ഇരട്ടയാർ സ്‌കൂളിനുള്ളത്. അടിമാലി ഉപജില്ലയിലെ എൻആർ സിറ്റി എസ്എൻവി എച്ച്എസ്എസാണ‌് റണ്ണറപ്പ‌്. 16 സ്വർണം, എട്ട് വെള്ളി, ഏഴ് വെങ്കലം എന്നിവയോടെ 111 പോയിന്റ് ലഭിച്ചു. തൊടുപുഴ ഉപജില്ലയിലെ മുതലക്കോടം സെന്റ് ജോർജ് എച്ച്എസ്എസ് മൂന്നാമതെത്തി. ആറു വീതം സ്വർണം, വെള്ളി, അഞ്ച് വെങ്കലം എന്നിവയോടെ 53 പോയിന്റ് കരസ്ഥമാക്കി.


ഇന്ത്യ-ഓസ്‌ട്രേലിയ രണ്ടാം ടെസ്റ്റ്; ഓസീസിന് ലീഡ് – Chandrika Daily\nBy ചന്ദ്രിക വെബ് ഡെസ്‌ക് Sunday March 5, 2017 06:22 am\nഇന്ത്യ-ഓസ്‌ട്രേലിയ രണ്ടാം ടെസ്റ്റ്; ഓസീസിന് ലീഡ്\nബംഗളുരു: ഓസ്‌ട്രേലിയക്കെതിരായ രണ്ടാം ടെസ്റ്റില് ഇന്ത്യക്ക് വീണ്ടും തിരിച്ചടി. 194 റണ്‍സെടുത്ത് ഓസ്‌ട്രേലിയ ലീഡ് നേടി. ഷോണ് മാര്‍ഷിന്റെ അര്‍ദ്ധസെഞ്ച്വറിയാണ് ഓസീസിന് കരുത്തേകിയത്. ആദ്യം ബാറ്റിങ്ങിനിറങ്ങിയ ഇന്ത്യക്ക്…\nബംഗളുരു: ഓസ്‌ട്രേലിയക്കെതിരായ രണ്ടാം ടെസ്റ്റില് ഇന്ത്യക്ക് വീണ്ടും തിരിച്ചടി. 194 റണ്‍സെടുത്ത് ഓസ്‌ട്രേലിയ ലീഡ് നേടി. ഷോണ് മാര്‍ഷിന്റെ അര്‍ദ്ധസെഞ്ച്വറിയാണ് ഓസീസിന് കരുത്തേകിയത്. ആദ്യം ബാറ്റിങ്ങിനിറങ്ങിയ ഇന്ത്യക്ക് 189റണ്‍സാണ് നേടാനായത്. രവീന്ദ്ര ജഡേജ മൂന്നു വിക്കറ്റ് വീഴ്ത്തി. അശ്വിന്, ഇഷാന്ത് ശര്‍മ്മ എന്നിവര് ഓരോ വിക്കറ്റ് വീതം വീഴ്ത്തി.\nടോസ് നേടി ബാറ്റിങ്ങ് തിരഞ്ഞെടുത്ത ഇന്ത്യ 71.0ഓവറിലാണ് ഓള്‍ഔട്ടായത്. എട്ടുവിക്കറ്റെടുത്ത നഥാന് ലിയോണാണ് ഇന്ത്യയെ തകര്‍ത്തത്. 205പന്തില് നിന്ന് 90റണ്‍സെടുത്ത ഓപ്പണര് കെ.എല് രാഹുലിന് മാത്രമാണ് പിടിച്ചുനില്‍ക്കാനായത്. കരുണ്‍നായര് 26റണ്‍സും, കോലി 12റണ്‍സുമെടുത്തു.\nCategories: Culture, More Tags: cricket, IndvsAus


കോഹ്‌ലി- കുംബ്ലെ കെമിസ്ട്രി വര്‍ക്കായില്ല; പരിശീലകസ്ഥാനത്ത് ഒഴിയണമെന്നത് കുംബ്ലെയുടെ തീരുമാനമെന്നും ലക്ഷ്മണ് | DoolNews\nകോഹ്‌ലി- കുംബ്ലെ കെമിസ്ട്രി വര്‍ക്കായില്ല; പരിശീലകസ്ഥാനത്ത് ഒഴിയണമെന്നത് കുംബ്ലെയുടെ തീരുമാനമെന്നും ലക്ഷ്മണ്\nFriday, 21st December 2018, 6:25 pm\nമുംബൈ: മുന് താരം അനില് കുംബ്ലെ ഇന്ത്യന് ടീമിന്റെ പരിശീലകസ്ഥാനത്ത് തുടരണമെന്നായിരുന്നു താനടക്കമുള്ള ഉപദേശകസമിതിയുടെ താല്‍പ്പര്യമെന്ന് വി.വി.എസ് ലക്ഷ്മണ്. എന്നാല് കുംബ്ലെയ്ക്ക് പരിശീലകസ്ഥാനത്ത് തുടരാന് താല്‍പ്പര്യമില്ലായിരുന്നെന്നും അദ്ദേഹം പറഞ്ഞു.\nഇന്ത്യാ ടുഡേയുടെ കോണ്‍ക്ലേവില് പങ്കെടുത്ത് സംസാരിക്കവേയായിരുന്നു അദ്ദേഹത്തിന്റെ വെളിപ്പെടുത്തല്. സച്ചിനും ഗാംഗുലിയും ലക്ഷ്മണുമായിരുന്നു ഉപദേശകസമിതിയിലെ അംഗങ്ങള്.\nകഴിഞ്ഞ വര്‍ഷത്തെ ചാമ്പ്യന്‍സ് ട്രോഫിയിലെ മോശം പ്രകടനത്തെത്തുടര്‍ന്നാണ് കുംബ്ലെ പരിശലകസ്ഥാനത്ത് നിന്ന് ഒഴിയുന്നത്. ഇന്ത്യന് ക്യാപ്റ്റന് വിരാട് കോഹ്‌ലിയുമായുള്ള അസ്വാരസ്യങ്ങളും കുംബ്ലെയുടെ പിന്‍മാറ്റത്തിന് കാരണമായി. അതേസമയം കോഹ്‌ലി മോശമായി പെരുമാറിയതായി താന് കരുതുന്നില്ലെന്ന് ലക്ഷ്മണ് പറഞ്ഞു.\nALSO READ: എന്.ബി.എ.ടീമുകള് ഇന്ത്യയിലേക്ക്; ആവേശത്തോടെ ആരാധകര്\n“കോഹ്‌ലി പരിധി വിട്ടോ എന്നെനിക്ക് തോന്നുന്നില്ല. ഉപദേശകസമിതിയ്ക്ക് കോഹ്‌ലി തുടരുന്നതായിരുന്നു താല്‍പ്പര്യം. എന്നാല് അനില് പറഞ്ഞത് പരിശീലകസ്ഥാനത്ത് ഒഴിയുന്ന താണ് നല്ലതെന്നും അതാണ് തന്റെ തീരുമാനമെന്നുമായിരുന്നു.”\n2016 ലാണ് ഉപദേശക സമിതി കുംബ്ലെയുടെ പേര് പരിശീലകസ്ഥാനത്തേക്ക് നിര്‍ദ്ദേശിച്ചത്. എന്നാല് വിരാടും കുംബ്ലെയും തമ്മില് നല്ല ചേര്‍ച്ചയിലായിരുന്നില്ല. ഉപദേശക സമിതി എന്ന നിലയില് ടീമിന്റെ ഏറ്റവും മികച്ച ഭാവിക്കായാണ് പ്രവര്‍ത്തിച്ചതെന്നും ലക്ഷ്മണ് പറഞ്ഞു.\n” പക്ഷെ നിര്‍ഭാഗ്യവശാല് കോഹ്‌ലി- കുംബ്ലെ കെമിസ്ട്രി വര്‍ക്കായില്ല.” ലക്ഷ്മണ് കൂട്ടിച്ചേര്‍ത്തു.


കേന്ദ്രസർക്കാർ ഉദ്യോഗസ്ഥർ ചമഞ്ഞ് തട്ടിപ്പ്; കണ്ണൂര്, കാസറകോട് സ്വദേശികള് ഉള്‍പ്പടെ7അംഗ സംഘം മൈസൂരില് പിടിയില്\nHomeNewsകേന്ദ്രസർക്കാർ ഉദ്യോഗസ്ഥർ ചമഞ്ഞ് തട്ടിപ്പ്; കണ്ണൂര്, കാസറകോട് സ്വദേശികള് ഉള്‍പ്പടെ7അംഗ സംഘം മൈസൂരില് പിടിയില്\nമൈസൂര്: കേന്ദ്രസർക്കാർ ഉദ്യോഗസ്ഥർ ചമഞ്ഞ് തട്ടിപ്പ് നടത്തിയ3മലയാളികൾ ഉൾപ്പെടെ7അംഗ സംഘം മൈസൂരില് പിടിയില്. ഇന്‍കം ടാക്സ് ഉദ്യോഗസ്ഥർ പിടിച്ചെടുത്ത സ്വർണം കുറഞ്ഞ വിലയ്ക്ക് നല്‍കാമെന്ന് പറഞ്ഞാണ് സംഘം ലക്ഷങ്ങളുടെ തട്ടിപ്പ് നടത്തിയത്.[www.malabarflash.com]\nമുഖ്യപ്രതിയായ കണ്ണൂർ തളിപ്പറമ്പ് സ്വദേശി മുസ്തഫ എന്നറിയപ്പെടുന്ന യൂസഫ്, കുഞ്ഞിരാമന് , കാസർകോട് സ്വദേശി മുഹമ്മദ് ഷാഫി എന്നിവരാണ് പിടിയിലായ മലയാളികൾ. മറ്റ് നാലുപേർ കുടക് മൈസൂർ സ്വദേശികളാണ്.\nആർബിഐ അല്ലെങ്കില് ഇന്‍കംടാക്സ് ഉദ്യോഗസ്ഥനെന്ന വ്യാജേനയാണ് മുസ്തഫ ആളുകളെ സമീപിച്ചിരുന്നത്. റെയ്ഡില് പിടിച്ചെടുത്ത കണക്കില് പെടാത്ത സ്വർണം കുറഞ്ഞ വിലയ്ക്ക് നല്‍കാമെന്ന് പറഞ്ഞായിരുന്നു തട്ടിപ്പ്.\nആദ്യം അല്‍പം സ്വർണം കാണിച്ച് വിശ്വസിപ്പിച്ച് ആളുകളില്‍നിന്നും പണം കൈക്കലാക്കുന്ന സംഘം സ്വർണം ലോക്കറിലാണെന്ന് പറഞ്ഞ് മുങ്ങുകയാണ് പതിവ്. മലയാളികളായ രണ്ടു പേരില്‍നിന്നായി ഇരുപത്തെട്ടര ലക്ഷത്തോളം രൂപ ഇത്തരത്തില് സംഘം തട്ടിയെടുത്തിരുന്നു. ഇവർ നല്‍കിയ പരാതിയിലാണ് വിവിപുരം എന്‍ഐർ പുരം പോലീസ് സംയുക്തമായി തുടങ്ങിയ അന്വേഷണത്തില് പ്രതികൾ പിടിയിലായത്.\nപ്രതികളില്‍നിന്നും വ്യാജ ഇന്‍കംടാക്സ് ഐഡി കാർഡ്, 15 ലക്ഷം രൂപ, സ്വ‍ർണ ബിസ്കറ്റ് തുടങ്ങിയവ പിടിച്ചെടുത്തിട്ടുണ്ട്. മുസ്തഫയും മുഹമ്മദ് ഷാഫിയും കേരളത്തില് പല കേസുകളിലും പ്രതികളാണെന്നും മൈസൂരു പോലീസ് അറിയിച്ചു.\nArrested Kannur Karnataka Kasaragod News


Actress Pala Thankam passes away | നടിയും ഡബ്ബിങ് ആർട്ടിസ്റ്റുമായ പാലാ തങ്കം അന്തരിച്ചു; അന്ത്യം വാർധക്യസഹജമായ അസുഖങ്ങളെ തുടർന്ന് പത്തനാപുരം ഗാന്ധിഭവൻ പാലിയേറ്റീവ് കെയറിൽ ചികിത്സയിലിരിക്കവേ; അന്യഭാഷാ സിനിമകൾ അടക്കം 3000ത്തിലധികം സിനിമകൾക്ക് ശബ്ദം നൽകിയ കലാകാരി - MarunadanMalayalee.com\nJanuary 10, 202110:13 PM IST Permalink\nപത്തനാപുരം: നടിയും ഡബ്ബിങ് ആർട്ടിസ്റ്റുമായ പാലാ തങ്കം (84) അന്തരിച്ചു. ഇന്ന് രാത്രി 7.35 ഓടെയായിരുന്നു അന്ത്യം. 2013 മുതൽ പത്തനാപുരം ഗാന്ധിഭവൻ അന്തേവാസിയാണ്. വാർധക്യസഹജമായ അസുഖങ്ങളെ തുടർന്ന് ഗാന്ധിഭവൻ പാലിയേറ്റീവ് കെയറിൽ ചികിത്സയിലിരിക്കെയാണ് അന്ത്യം. മൃതദേഹം ഗാന്ധിഭവൻ മോർച്ചറിയിൽ. സംസ്‌കാരം പിന്നീട് നടക്കും.\nസിനിമകളിൽ അഭിനയത്തിന് പുറമേ ഡബ്ബിങ് രംഗത്തു ശോഭിച്ച താരമായിരുന്നു ഇവർ. പതിനഞ്ചാമത്തെ വയസിൽ ആലുവ അജന്ത സ്റ്റുഡിയോ ഉടമ ആലപ്പി വിൻസെന്റിന്റെ 'കെടാവിളക്ക്' എന്ന ചിത്രത്തിൽ 'താരകമലരുകൾ വാടി, താഴത്തുനിഴലുകൾ മൂടി' എന്ന ഗാനം പാടി മലയാള സിനിമാരംഗത്തേക്ക് കടന്നുവന്നു. ചെന്നൈയിലായിരുന്നു റെക്കോർഡിങ്. തുടർന്ന് നിരവധി ചിത്രങ്ങൾക്കും നാടകങ്ങൾക്കും പാടി. പാലായിലെ പള്ളികളിലെയും അമ്പലങ്ങളിലെയും ഏകാംഗനാടകങ്ങളിലൂടെയായിരുന്നു നാടകരംഗത്തേക്കുള്ള കടന്നുവരവ്. നാടകങ്ങൾക്ക് പ്രധാന കഥാപാത്രത്തിന് ജീവൻ നൽകുന്നത് തങ്കമായിരുന്നു. എൻ.എൻ. പിള്ളയുടെ 'മൗലികാവകാശം' എന്ന നാടകത്തിൽ എൻ.എൻ. പിള്ളയുടെയും കല്യാണിക്കുട്ടിയുടെയും മകളായി അഭിനയിച്ചാണ് പ്രൊഫഷണൽ നാടകരംഗത്തേക്ക് കടന്നുവന്നത്.\nവിശ്വകേരള കലാസമിതി, ചങ്ങനാശേരി ഗീഥ, പൊൻകുന്നം വർക്കിയുടെ കേരള തീയറ്റേഴ്‌സ് എന്നിവിടങ്ങളിലും തുടർന്ന് കെ.പി.എ.സി.യിലും എത്തി. 'ശരശയ്യ'യാണ് കെ.പി.എ.സി.യിൽ അഭിനയിച്ച ആദ്യനാടകം. കെ.പി. ഉമ്മർ, സുലോചന, അടൂർ ഭവാനി, കൃഷ്ണപിള്ള എന്നിവരോടൊപ്പവും കെ.പി.എ.സി.യുടെ പഴയ നാടകങ്ങളിൽ കെ.എസ്. ജോർജ്ജിനോടൊപ്പവും അഭിനയിച്ചിട്ടുണ്ട്. 'അന്വേഷണം' എന്ന സിനിമക്ക് വേണ്ടി എസ്. ജാനകിക്കൊപ്പം പാടി. സിനിമ അഭിനയത്തിലേക്കുള്ള ആദ്യ കാൽവയ്പ് 'കെടാവിളക്കി'ലായിരുന്നു. ഈ സിനിമയിലെ വിളക്കുകത്തിക്കുന്ന സീനിൽ തിരി തെളിച്ചുകൊണ്ടായിരുന്നു തങ്കത്തിന്റെ പ്രവേശം. വാസു സ്റ്റുഡിയോയിലായിരുന്നു ചിത്രീകരണം.\nഉദയ സ്റ്റുഡിയോയിൽ 'റബേക്ക'യിൽ അഭിനയിക്കുന്നതിനൊപ്പം ഇതേ ചിത്രത്തിൽ ഡബ്ബിങ് ആർട്ടിസ്റ്റുമായി. ബി.എസ്. സരോജക്കും ഗ്രേസിക്കുമാണ് ശബ്ദം നൽകിയത്. ആലപ്പി വിൻസെന്റ് പടങ്ങളിലും ഭാസ്‌കരൻ മാസ്റ്ററുടെ 'തുറക്കാത്ത വാതിലിലും' അഭിനയിച്ചു. ശാരദ, സത്യൻ, രാഗിണി തുടങ്ങിയവരുടെ അമ്മയായി അഭിനയിച്ചിട്ടുണ്ട്. ശശികുമാറിന്റെ 'ബോബനും മോളി'ക്കുമായി ബേബി സുമതിക്കും മാസ്റ്റർ ശേഖറിനും ശബ്ദം നൽകിയതും പാലാ തങ്കമാണ്. അന്യഭാഷാ സിനിമകൾ അടക്കം 3000ത്തിലധികം സിനിമകൾക്ക് പാലാ തങ്കം ശബ്ദം നൽകി. ബാലൻ കെ നായരുടെ യാഗാഗ്നി എന്ന ചിത്രത്തിലാണ് അവസാനമായി അഭിനയിച്ചത്.\nകേരള പൊലീസിൽ എസ്‌ഐ ആയിരുന്ന ശ്രീധരൻ തമ്പിയാണ് തങ്കത്തിന്റെ ഭർത്താവ്. 25 വർഷം മുമ്പ് അദ്ദേഹം മരിച്ചു. മകൾ പരേതയായ അമ്പിളി ഡബ്ബിങ് ആർട്ടിസ്റ്റാണ്. കേരള സംഗീതനാടക അക്കാദമി 2018 ൽ ഗുരുപൂജാ പുരസ്‌കാരം നൽകി ആദരിച്ചു.


'ഒരു ട്രീറ്റ്മെന്റും കിട്ടുന്നില്ല, രണ്ടുകുഞ്ഞുങ്ങളെയും കൊണ്ട് എന്തു ചെയ്യണമെന്ന് അറിയില്ല, രക്ഷിക്കണം'; ദല്‍ഹിയില് കൊവിഡ് ബാധിച്ച മലയാളി നഴ്‌സ് ദുരിതത്തില് | DoolNews\n'ഒരു ട്രീറ്റ്മെന്റും കിട്ടുന്നില്ല, രണ്ടുകുഞ്ഞുങ്ങളെയും കൊണ്ട് എന്തു ചെയ്യണമെന്ന് അറിയില്ല, രക്ഷിക്കണം'; ദല്‍ഹിയില് കൊവിഡ് ബാധിച്ച മലയാളി നഴ്‌സ് ദുരിതത്തില്\nന്യൂദല്‍ഹി: ദല്‍ഹിയില് കൊവിഡ് 19 സ്ഥിരീകരിച്ച മലയാളി നഴ്സുമാര്‍ക്ക് ചികിത്സ ലഭിക്കുന്നില്ലെന്ന് പരാതി. മലയാളികള് ഉള്‍പ്പെടെ 16 നഴ്സുമാര്‍ക്കും രണ്ട് ഡോക്ടര്‍മാര്‍ക്കുമാണ് ദല്‍ഹിയില് ഇതുവരെ കൊവിഡ് സ്ഥിരീകരിച്ചത്. മതിയായ സുരക്ഷാ മുന്‍കരുതലുകള് ഇല്ലാതെ കൊറോണ രോഗികളെ ചികിത്സിക്കേണ്ടി വന്നതിന് പിന്നാലെയാണ് ഇവര്‍ക്ക് രോഗം പിടിപെട്ടത്. ഇവര്‍ക്ക് മതിയായ ചികിത്സ പോലും ലഭിക്കുന്നില്ലെന്നാണ് പരാതി.\nദല്‍ഹിയിലെ ആശുപത്രിയില്‍നിന്നും ചികിത്സ ലഭിക്കുന്നില്ലെന്ന് വ്യക്തമാക്കി മലയാളി നഴ്‌സ് വീഡിയോ പുറത്തുവിട്ടു. രോഗം സ്ഥിരീകരിച്ച ഇവര്‍ക്കൊപ്പമാണ് രോഗമില്ലാത്ത രണ്ടുകുട്ടികളും ഉള്ളത്. സൗകര്യങ്ങള് കുറഞ്ഞ ചെറിയ കുടുസുമുറിലാണ് ഇവരെ താമസിപ്പിച്ചിരിക്കുന്നതെന്നും മാതൃഭൂമി ന്യൂസ് റിപ്പോര്‍ട്ട് ചെയ്തു. എട്ടുവയസ്സും നാലുവയസ്സുമാണ് കുട്ടികളുടെ പ്രായം.\n‘കൊവിഡ് 19 പോസിറ്റീവായതിനെത്തുടര്‍ന്ന രാജീവ് ഗാന്ധി ആശുപത്രിയില് അഡ്മിറ്റായ, ദല്‍ഹി സ്റ്റേറ്റ് ക്യാന്‍സര് ഇന്‍സ്റ്റിറ്റ്യൂട്ടിലെ ഒരു സ്റ്റാഫാണ് ഞാന്. എന്റെ ഭര്‍ത്താവ് നാട്ടിലാണ്. ഞാനും എന്റെ രണ്ടുകുഞ്ഞുങ്ങളും തന്നെയാണ് ഈ ആശുപത്രിയില് വന്നുകിടക്കുന്നത്. എനിക്ക് വേറെയൊരു മാര്‍ഗവുമില്ല. ഇവിടെ ഞങ്ങള്‍ക്ക് ഒരു ട്രീറ്റ്മെന്റും കിട്ടുന്നില്ല’, വീഡിയോ സന്ദേശത്തില് നഴ്സ് പറയുന്നു. കരഞ്ഞുകൊണ്ടാണ് നഴ്‌സ് വീഡിയോ സന്ദേശം പുറത്തുവിട്ടിരിക്കുന്നത്.\nകുട്ടികള്‍ക്ക് രോഗം പകര്‍ന്നിട്ടുണ്ടോ എന്നറിയാന് ടെസ്റ്റ് നടത്താന് ആരും ഇതുവരെ വന്നിട്ടില്ല. കുടിവെള്ളം പോലും ആരും എത്തിക്കുന്നില്ലെന്നും നഴ്‌സ് വീഡിയോയില് പറഞ്ഞു. ‘ജനറല് വാര്‍ഡിലാണ് ഞങ്ങളുള്ളത്. ഒരു റൂം പോലും അറേഞ്ച് ചെയ്യാന് അവര് തയ്യാറല്ല. ഞങ്ങള്‍ക്കു വേണ്ടി ആരും ഒന്നും ചെയ്യുന്നില്ല. ഒരു ട്രീറ്റ്മെന്റും ഞങ്ങള്‍ക്ക് കിട്ടുന്നില്ല. രണ്ടുകുഞ്ഞുങ്ങളെയും കൊണ്ട് എന്തു ചെയ്യണമെന്ന് അറിയില്ല. ഞങ്ങള്‍ക്കു വേണ്ടി എന്തെങ്കിലും നാട്ടിലെ ഗവണ്‍മെന്റ് ചെയ്തു തരണം’, അവര് വീഡിയോയില് പറഞ്ഞു.\nനഴ്സുമാരുടെ വിഷയത്തില് ഇടപെടണമെന്ന് ആവശ്യപ്പെട്ട് മുഖ്യമന്ത്രി പിണറായി വിജയന് ദല്‍ഹി, മഹാരാഷ്ട്ര മുഖ്യമന്ത്രിമാര്‍ക്ക് കത്തയച്ചു. ചികിത്സ ഉറപ്പാക്കണമെന്നും പിണറായി വിജയന് ആവശ്യപ്പെട്ടിട്ടുണ്ട്. സുരക്ഷാ ഉപകരണങ്ങള് ഉള്‍പ്പെടെയുള്ള മുന്‍കരുതലുകള് ഉറപ്പാക്കണമെന്നും സുരക്ഷിതമായ താമസസൗകര്യം ഒരുക്കണമെന്നും കത്തില് ആവശ്യപ്പെട്ടു.


Expatriate driving licenses can be renewed from next Sunday; home Kuwait home Minister withdraw the new decision | വരുന്ന ഞായറാഴ്‍ച മുതല് പ്രവാസികളുടെ ഡ്രൈവിങ് ലൈസന്‍സുകള് പുതുക്കാം; കുവൈത്ത് ആഭ്യന്തര മന്ത്രി - Malayalam Oneindia\nUpdated: Fri, Dec 17, 2021, 12:51 [IST]\nകുവൈത്ത്: പ്രവാസികളുടെ ഡ്രൈവിങ് ലൈസന്‍സുകള് താത്കാലികമായി പുതുക്കേണ്ടതില്ല എന്ന തീരുമാനം കുവൈത്ത് അധികൃതര് പിന്‍വലിച്ചു. പുതിയ നിർദ്ദേശ പ്രകാരം ഞായറാഴ്‍ച മുതല് പ്രവാസികൾക്ക് ലൈസന്‍സ് പുതുക്കാന് അപേക്ഷ നല്‍കാൻ സാധിക്കും.\nകുവൈറ്റ് ആഭ്യന്തര മന്ത്രി ആണ് ഇക്കാര്യം അറിയിയിച്ചത്.നേരത്തെ ആഭ്യന്തര മന്ത്രാലയം അണ്ടർ സെക്രട്ടറി ലഫ്. ജനറല് ശൈഖ് ഫൈസല് അല് നവാഫ് ഇറക്കിയ ഉത്തരവ് സംബന്ധിച്ച് പ്രവാസികളിൽ ആശയക്കുഴപ്പം നില നിന്നിരുന്നു.\nഇതിന് ഇടയിൽ ആണ് തീരുമാനം റദ്ദാക്കി എന്ന് അറിയിച്ചിരിക്കുന്നത്.\nപുതിയ ഉത്തരവ് പ്രകാരം ഡ്രൈവിങ് ലൈസന്‍സുകളുടെ കാലാവധി കഴിഞ്ഞ കുവൈറ്റ് പ്രവാസികള്‍ക്ക് വരുന്ന ഞായറാഴ്‍ച മുതല് അവ പുതുക്കാൻ വേണ്ടി ഉളള അപേക്ഷകള് സമര്‍പ്പിക്കാൻ സാധിക്കും. ലൈസന്‍സ് ലഭിക്കാന് യോഗ്യത ഉണ്ടെന്ന് വ്യക്തമാക്കുന്ന രേഖകള് അപേക്ഷകര് ഇതിനൊപ്പം സമര്‍പ്പിക്കേണ്ടി വരും. ഇതിന് പുറമെ നിബന്ധനകള് പാലിക്കാതെ ഉപയോഗിക്കുന്ന ഡ്രൈവിങ് ലൈസന്‍സുകള് റദ്ദാക്കുകയും ചെയ്യും എന്ന് ഉത്തരവിൽ വ്യക്തമാക്കുന്നു.\nഅതേ സമയം, നിലവില് പ്രാബല്യത്തിൽ ഉളള നിബന്ധനകൾ എല്ലാം പാലിക്കുന്നുണ്ടോ എന്ന് പരിശോധിച്ച ശേഷം മാത്രമേ ലൈസന്‍സുകള് പുതുക്കി മന്ത്രാലയം നല്‍കൂ. 2014 - ലെ മന്ത്രിസഭാ തീരുമാന പ്രകാരം ആണ് ഈ തീരുമാനം.\nകുവെറ്റിൽ മതിയായ മാനദണ്ഡങ്ങള് പാലിക്കുന്നവർ ഉള്‍പ്പെടെ എല്ലാ പ്രവാസികളുടെയും ഡ്രൈവിങ് ലൈസന്‍സുകള് പുതുക്കുന്നത് താത്കാലികമായി വിലക്ക് ഏർപ്പെടുത്തിയിരുന്നു. ഇതിന് മുമ്പാണ് ഉത്തരവ് വന്നത്. ശമ്പളവും തൊഴില് വിഭാഗവും ഉള്‍പ്പെടെയുള്ള മാനദണ്ഡങ്ങള് പാലിക്കാതെ സ്വന്തമാക്കിയ പ്രവാസികളുടെ ഡ്രൈവിങ് ലൈസന്‍സുകള് റദ്ദാക്കുന്നതിന് മുന്നോടിയായി തന്നെ എല്ലാ പ്രവാസികളുടെയും ലൈസന്‍സുകള് പുതുക്കുന്നത് അധികൃതര് നിര്‍ത്തി വെച്ചത്. എന്നാല് , ഇത് സംബന്ധിച്ച് പിന്നാലെ ടെക്നിക്കല് കമ്മിറ്റി നടപ്പാക്കിയ തീരുമാനം ആഭ്യന്തര മന്ത്രി ശൈഖ് തമര് അല് അലി ഇടപെട്ട് റദ്ദാക്കി.\nകഴിഞ്ഞ ഒരാഴ്‍ച ആയി കുവൈറ്റ് പ്രവാസികള് ബുദ്ധിമുണ്ട് അനുഭവിക്കുന്നു. ഡ്രൈവര്‍മാരും മറ്റ് ജീവനക്കാരും ഉള്‍പ്പെടെ ഉള്ളവർ ലൈസന്‍സുകള് പുതുക്കാനാവാതെ വന്നതോടെ തീരുമാനം സ്വദേശികളെയും ബാധിച്ചു. കാലാവധി കഴിഞ്ഞ ഡ്രൈവിങ് ലൈസന്‍സുകള് ഒരാഴ്‍ച ആയി പുതുക്കി നല്‍കുന്നുണ്ടായിരുന്നില്ല.\n'ബലാത്സംഗം അനിവാര്യമാകുമ്പോൾ കിടന്നുറങ്ങി ആസ്വദിക്കണം' ; പരാമർശത്തിൽ മാപ്പ് അറിയിച്ച് കോൺഗ്രസ് എംഎൽഎ\nആഭ്യന്തര മന്ത്രാലയത്തില് നിന്ന് ലഭിച്ച നിര്‍ദേശങ്ങള് പ്രകാരം ട്രാഫിക് വിഭാഗം നടപടികള് നിര്‍ത്തി വെച്ചു. ഇത് സംബന്ധിച്ച പുതിയ സംവിധാനം നിലവില് വരുന്നത് വരെ പ്രവാസികളില് നിന്ന് അപേക്ഷ സ്വീകരിക്കേണ്ടതില്ല എന്ന തീരുമാനം എടുത്തു.\nഅതേസമയം, വിദേശികള്‍ക്ക് ഡ്രൈവിങ് ലൈസന്‍സ് നേടാന് നേരത്തെ തന്നെ കുവൈത്ത് ഭരണ കൂടം ശക്തമായ നിബന്ധനകള് ഏർപ്പെടുത്തിയിരുന്നു. സര്‍വകലാശാല ബിരുദവും, കുറഞ്ഞ ശമ്പള പരിധി 600 കുവൈത്ത് ദിനാറും ഉണ്ടെങ്കില് മാത്രമേ പുതിയ നിബന്ധന പ്രകാരം വിദേശികള്‍ക്ക് രാജ്യത്ത് ഡ്രൈവിങ് ലൈസന്‍സ് അനുവദിച്ചിരുന്നുള്ളു. ഇതിന് പുറമെ കുവൈത്തില് രണ്ട് വർഷം പൂർത്തിയാക്കുകയും വേണം എന്ന പ്രത്യേക നിർദ്ദേശം ഉണ്ട്.\nസ്വദേശി വത്കരണത്തിന്റെയും രാജ്യത്ത് വര്‍ധിച്ചു വരുന്ന ഗതാഗത കുരുക്ക് പരിഹരിക്കുന്നതിന്റെ ഭാഗമായിട്ടാണ് നിയന്ത്രണം ഏര്‍പ്പെടുത്തിയിരുന്നത്. വിദേശികള്‍ക്കു ഡ്രൈവിങ് ലൈസന്‍സിന് അപേക്ഷിക്കാന് മാനദണ്ഡങ്ങള് കര്‍ശനമാക്കുന്നതോടെ ഭാവിയില് ഗതാഗത കുരുക്ക് വർധിക്കുന്നത് കുറയ്ക്കും എന്ന വിദഗ്ധോപദേശവും സർക്കാറിന് ലഭിച്ചിരുന്നു.\nkuwait city kuwait gulf gulf malayalees gulf news driving driving license ഗൾഫ് കുവൈറ്റ് malayalam news sunday home minister\nExpatriate driving licenses can be renewed from next Sunday; home Kuwait home Minister withdraw the new decision


അക്രമിക്ക് മുന്നിലിരുന്ന് ആസ്വദിച്ച് ഭക്ഷണം കഴിക്കുന്ന യുവാവ് - വൈറലായി വീഡിയോ\nസമൂഹ മാധ്യമങ്ങളിൽ ഇപ്പോൾ വൈറലായി മാറിക്കൊണ്ടിരിക്കുന്നത് വളരെയധികം ആകാംഷ ഉണർത്തുന്ന കുറച്ച് ചിത്രങ്ങളാണ്. ഒരു ഭക്ഷണ ശാലയിലാണ് സംഭവം നടക്കുന്നത്. ആയുധധാരിയായ ഒരു മോഷ്ട്ടാവ് അപ്രതീക്ഷിതമായി ഭക്ഷണ ശാലയിലേക്ക് വന്നു. സാധാരണ ഗതിയിൽ എല്ലാവരും പെട്ടെന്ന് തന്നെ അവിടെ നിന്ന് രക്ഷപ്പെടാൻ ശ്രമിക്കും. എന്നാൽ നേരെ മറിച്ചാണ് അവിടെ സംഭവിച്ചത്.\nപെട്ടെന്ന് റെസ്റ്റോറന്റിലേക്ക് ഹെൽമെറ്റ് ധരിച്ച ഒരാൾ കടന്ന് വരികയും തോക്ക് ചൂണ്ടി എല്ലാരുടെയും കയ്യിലുള്ളതെല്ലാം നല്കാൻ ആവശ്യപ്പെടുകയും ചെയ്യുന്നു. ചിലർ റെസ്റ്റോറന്റിന് പുറത്തേക്ക് പോകുന്നതും മറ്റ് ചിലർ അവരുടെ കയ്യിലുള്ളതെല്ലാം ഒളിപ്പിച്ചു വെക്കുന്നത്തും വീഡിയോയിൽ കാണാം.\nഈ സമയം ഒരു യുവാവും അദ്ദേഹത്തിനടുത്തായി ഒരു യുവതിയും ഭക്ഷണം കഴിച്ച് കൊണ്ടിരിക്കുകയായിരുന്നു. യുവാവിന്‍റെ കഴുത്തില് നിന്ന് മോഷ്ടാവ് സ്വര്‍ണ്ണമാല പൊട്ടിച്ചെടുക്കുകയും കൗണ്ടറില് നിന്ന് സാധനങ്ങള് എടുക്കാന് ആവശ്യപ്പെട്ടുകയും ചെയ്യുന്നുണ്ട്. തുടർന്ന് മോഷ്ട്ടാവ് യുവാവിന്റെ സുഹൃത്തിന്റെ മാല പൊട്ടിക്കാൻ പോകുന്നതിനിടെ കോഴിക്കാൽ ആസ്വദിച്ച് കഴിച്ചുകൊണ്ടിരുന്ന യുവാവ് തന്റെ ഫോൺ മോഷ്ടാവിന് നൽകി.\nഫോൺ വാങ്ങിയ മോഷ്ടാവ് പെൺകുട്ടിയുടെ മാല പൊട്ടിച്ചെടുക്കുകയും ചെയ്‌തു. പെൺകുട്ടിയും തന്റെ ഫോൺ മോഷ്ടാവിന് നൽകിയെങ്കിലും അത് വാങ്ങിയില്ല. തുടർന്ന് കൗണ്ടറിലെ പണവും വാങ്ങിയ ശേഷം മോഷ്ടാവ് റെസ്റ്റോറന്റ് വിട്ടു. മോഷ്ടാവ് പുറത്ത് പോയതിന് ശേഷവും ചിക്കൻ കഴിച്ചു കൊണ്ടിരിക്കുന്ന യുവാവിനെ വിഡിയോയിൽ കാണാൻ കഴിയും.\nആയുധധാരിയായ മോഷ്ടാവ് തോക്ക് ചൂണ്ടിയപ്പോഴും അതൊന്നും വകവെക്കാതെ കഴിച്ചു കൊണ്ടിരുന്ന യുവാവിന്റെ ധൈര്യത്തെ കുറിച്ചാണ് സൈബർ ലോകം ഇപ്പോൾ ചർച്ച ചെയ്യുന്നത്.\nGuy Continues To Eat His Chicken Wing During A Robbery


കാലിലെ വീക്കം നിസ്സാരമാക്കേണ്ട; ഹൃദയത്തില് പ്രശ്‌നമാണ് | What Your Feet Can Tell You About Cardiac Health - Malayalam BoldSky\nഇന്ത്യ - 40,085,116 | ലോകം - 359,114,763\n16 min ago Daily Rashi Phalam: ബിസിനസിലും ജോലിയിലും നേട്ടം ഇന്ന് ഈ രാശിക്കാര്‍ക്ക്; രാശിഫലം\n13 hrs ago Padma Awards 2022: പത്മപുരസ്‌കാരങ്ങള് പ്രഖ്യാപിച്ചു: പത്മശ്രീ തിളക്കത്തില് മലയാളികള്\n24 hrs ago Daily Rashi Phalam: ഈ രാശിക്കാരുടെ ജീവിതത്തില് ഇന്ന് നല്ല മാറ്റങ്ങള്; രാശിഫലം\n1 day ago റിപ്പബ്ലിക് ദിനത്തില് കുട്ടികള്‍ക്ക് പ്രസംഗം തയ്യാറാക്കാന് ടിപ്‌സ്\nNews 'ദിലീപ് അനുകൂലി';നടനെ പിന്തുണക്കുന്നത് ഇക്കാരണം കൊണ്ട്..ചാനൽ ചർച്ചയ്ക്കിടെ വ്യക്തമാക്കി രാഹുൽ ഈശ്വർ\nSports IND vs WI: രോഹിത് നയിക്കും, കുല്‍ദീപ് തിരിച്ചെത്തി, ബിഷ്‌നോയ് പുതുമുഖം- ഇന്ത്യന് ടീം പ്രഖ്യാപിച്ചു\nMovies നീ ചുമ്മാ വാടാ ചെക്കാ! സിനിമയില് വരുമ്പോള് നിവിനും ടൊവിയും പറഞ്ഞതിനെക്കുറിച്ച് സഹോദരന്\nFinance എല് & ടി ഗ്രൂപ്പിലെ ഈ കുഞ്ഞന് ഓഹരിയില് നേടാം 33% ലാഭം; നോക്കുന്നോ?\nAutomobiles Komaki Venice ഇലക്ട്രിക് സ്‌കൂട്ടറിനെക്കുറിച്ച് അറിഞ്ഞിരിക്കേണ്ട ചില പ്രധാന വസ്തുതകള് ഇതൊക്കെ\nകാലിലെ വീക്കം നിസ്സാരമാക്കേണ്ട; ഹൃദയത്തില് പ്രശ്‌നമാണ്\n| Published: Monday, July 5, 2021, 20:33 [IST]\nആരോഗ്യ സംരക്ഷണത്തിന്റെ കാര്യത്തില് വളരെയധികം വെല്ലുവിളികള് ഉണ്ടാവുന്ന അവസ്ഥകള് ഉണ്ട്. എന്നാല് ആരോഗ്യ പ്രശ്‌നങ്ങള് കാരണം പലപ്പോഴും ഇന്ന് ശ്രദ്ധിക്കേണ്ടതാണ്. ഹൃദയത്തിന്റെ ആരോഗ്യം ശ്രദ്ധിക്കേണ്ടത് അത്യാവശ്യമാണ്. എന്നാല് ഇനി കാലിലുണ്ടാവുന്ന ചില മാറ്റങ്ങള് നിങ്ങളില് എന്തൊക്കെ ഗുരുതര പ്രതിസന്ധികളാണ് ഉണ്ടാക്കുന്നത് എന്ന് നോക്കാം. ഹൃദയാഘാതവും ഹൃദയസംബന്ധമായ രോഗങ്ങളും പല വിധത്തില് വര്‍ദ്ധിച്ച് വരുന്ന സാഹചര്യമാണ് ഇന്നുള്ളത്. ഇതില് അതീവ ശ്രദ്ധ നല്‍കേണ്ടതാണ്.\nഒരു ഗ്ലാസ്സ് വെള്ളത്തിലൊതുക്കാം നെഗറ്റീവ് എനര്‍ജി\nദിവസം ചെല്ലുന്തോറും ഹൃദ്രോഗികളുടെ എണ്ണം വര്‍ദ്ധിച്ച് കൊണ്ടിരിക്കുന്ന ഈ സമയത്ത് നമ്മള് ശ്രദ്ധിക്കേണ്ടതായ ചില കാര്യങ്ങള് ഉണ്ട്. പലപ്പോഴും മാറിക്കൊണ്ടിരിക്കുന്ന ജീവിത ശൈലിയും ഭക്ഷണ രീതിയും തന്നെയാണ് രോഗത്തെ പ്രശ്‌നത്തിലാക്കുന്നത്. ഇത് തന്നെയാണ് ആരോഗ്യത്തിന്റെ കാര്യത്തില് വില്ലനാവുന്നതും. വ്യായാമത്തിന്റെ കുറവും ജങ്ക്ഫുഡിന്റെ ഉപയോഗവും ഹൃദ്രോഗികളുടെ എണ്ണം വര്‍ദ്ധിപ്പിക്കുന്നത്. എന്നാല് ഇത്തരം അവസ്ഥകളിലേക്ക് വെല്ലുവിളി ഉയര്‍ത്തുന്ന അവസ്ഥകള് എന്തൊക്കെയെന്ന് നോക്കാവുന്നതാണ്.\nഹൃദയത്തിന്റെ ആരോഗ്യത്തിന്റെ കാര്യത്തില് പല വിധത്തിലുള്ള പ്രശ്നങ്ങള് ഉണ്ടെങ്കില് അത് ആദ്യം തിരിച്ചറിയേണ്ടത് കാലിലുണ്ടാവുന്ന മാറ്റങ്ങളില് തന്നെയാണ്. എന്നാല് കാല്‍പ്പാദത്തിലെ ചുളിവുകളില് അല്‍പം ശ്രദ്ധിച്ചാല് അത് നിങ്ങളില് ഹൃദയാഘാതം അടുത്തെത്തി എന്നതിന്റെ സൂചനയാണ്. ഹൃദയത്തിലേക്ക് രക്തം കൃത്യമായി പമ്പ് ചെയ്യുന്നില്ലെങ്കിലാണ് ഇത്തരത്തില് പാദത്തില് ചുളിവുകള് കാണപ്പെടുന്നത്. അതുകൊണ്ട് ഇത് ശ്രദ്ധിക്കേണ്ടതാണ്.\nകാല്‍പ്പാദത്തിലെ ചുളിവുകള് നിങ്ങളുടെ ആരോഗ്യത്തിന് വെല്ലുവിളി ഉയര്‍ത്തുന്നതാണ്. കാരണം ഇത് സൗന്ദര്യത്തിന്റെ മാത്രമല്ല ആരോഗ്യത്തിന്റെ കൂടി വെല്ലുവിളിയാണ് എന്നുള്ളതാണ് സത്യം. കാല്‍പ്പാദം വീങ്ങുന്നതും രക്തത്തിന്റെ അഭാവം കൊണ്ട് തന്നെയാണ്. ഹൃദയത്തിന് രക്തം പമ്പ് ചെയ്യാനുള്ള അസ്വസ്ഥതകളാണ് ഇതിന് പിന്നിലെ പ്രധാന കാരണം. ഇത്തരം പ്രകടമായ ലക്ഷണങ്ങള് ശ്രദ്ധിക്കേണ്ടതാണ്. ഇത് കൂടാതെ ധമനികളില് തടസ്സം ഉണ്ടാവുമ്പോഴും ഇതെല്ലാം പ്രതിസന്ധിയില് ആവുന്നത്.\nകാലിലെ വീക്കം വളരെയധികം വെല്ലുവിളികള് ഉണ്ടാക്കുന്നതാണ്. എന്നാല് ഇത് ശരീരത്തിലേക്ക് രക്തയോട്ടം കൃത്യമായി ലഭിക്കുന്നില്ല എന്നതാണ് സൂചിപ്പിക്കുന്നത്. ഹൃദയത്തിന്റെ പ്രവര്‍ത്തനങ്ങള്‍ക്ക് അനുയോജ്യമായ രീതിയില് രക്തയോട്ടം സംഭവിക്കുന്നില്ല എന്നുള്ളതാണ് സത്യം. അതുകൊണ്ട് തന്നെ ഇത്തരത്തില് അറിഞ്ഞിരിക്കേണ്ട ചില കാര്യങ്ങള് ഉണ്ട്. ഇവയില് കാലിലെ നീര് നല്‍കുന്നത് എന്താണെന്ന് നോക്കാം.\nകഷണ്ടിയും ഹൃദയവും ശ്രദ്ധിക്കാം\nഎന്നാല് കഷണ്ടിയും ഹൃദയവും തമ്മിലുള്ള ബന്ധം വളരെ വലുതാണ്. കാരണം സാധാരണ കഷണ്ടിയുള്ളവര്‍ക്ക് അത് സാധാരണ കഷണ്ടിയാക്കി മാറ്റേണ്ടതില്ല. പല വിധത്തിലുള്ള ആരോഗ്യ പ്രശ്നങ്ങള് ഇതിന് പിന്നിലുണ്ട് . ഇതില് വെല്ലുവിളി ഉയര്‍ത്തുന്ന ഒന്നാണ് എപ്പോഴും ഹൃദയാഘാതത്തിനുള്ള സാധ്യതയെക്കുറിച്ച് പറയുന്നത്. അതുകൊണ്ട് തന്നെ ഇത് വളരെയധികം ശ്രദ്ധിക്കേണ്ട ഒന്നാണ്. ഈ അവസ്ഥയില് നിങ്ങള് ശ്രദ്ധിക്കണം.\nഉപ്പൂറ്റിയിലെ വിള്ളല് നിസ്സാരമല്ല\nഉപ്പൂറ്റിയില് ഉണ്ടാവുന്ന വിള്ളല് പ്രതിസന്ധികള് ഉണ്ടാക്കുന്ന ഒന്നാണ്. എന്നാല് ഇത് സൗന്ദര്യ പ്രശ്‌നം എന്ന് പറഞ്ഞ് തള്ളിക്കളയാതിരിക്കുന്നതിന് ശ്രദ്ധിക്കേണ്ടതാണ്. കാരണം ആരോഗ്യത്തിന്റെ കാര്യത്തില് ഇത് പലപ്പോഴും പ്രശ്നമാവുന്നുണ്ട്. ഉപ്പൂറ്റി വിള്ളുന്നത് ഹൃദയത്തിന്റെ ആരോഗ്യം തകരാറിലാണ് എന്നതിന്റെ കൂടി സൂചനയായാണ് പറയുന്നത്. നാഢീഞരമ്പുകള്‍ക്ക് തകരാര് സംഭവിച്ചാലും ഇത്തരം പ്രശ്നങ്ങള് ഉണ്ടാവുന്നു. അതുകൊണ്ട് നിസ്സാരമായി കാണരുത്.\nതള്ളവിരലിലെ രോമം കൊഴിയുന്നത്\nകാലിലെ തള്ളവിരലില് എല്ലാവര്‍ക്കും തള്ള വിരലില് രോമം ഉണ്ടാവും. ഇത് കൊഴിഞ്ഞ് പലരും ശ്രദ്ധിക്കാറില്ല. എന്നാല് ഇത്തരം അവസ്ഥകള് ഒന്ന് ശ്രദ്ധിക്കാം. കാരണം ഇത് നിങ്ങളിലെ അവയവങ്ങളിലേക്കുള്ള രക്തയോട്ടം കൃത്യമായി നടക്കുന്നില്ല എന്നതിന്റെ സൂചനയാണ്. ഇത് മൂലം പലപ്പോഴും ഹൃദയസംബന്ധമായ പ്രശ്‌നങ്ങളും ഉണ്ടാവുന്നു. അതുകൊണ്ട് വളരെധികം ശ്രദ്ധിക്കണം.\nമോണവീക്കം എന്തുകൊണ്ടും വെല്ലുവിളി ഉയര്‍ത്തുന്ന ഒന്നാണ്. എന്നാല് ഈ പ്രശ്‌നങ്ങളില് പരിഹാരം കാണുന്നതിന് വേണ്ടി നമുക്ക് ദന്തരോഗവിദഗ്ധനെ സമീപിക്കാവുന്നതാണ്. പക്ഷേ\nമോണവീക്കവും മോണയില് നിന്ന് രക്തം വരുന്നതും ദന്തസംരക്ഷണത്തിലെ പ്രശ്‌നങ്ങളാണെങ്കിലും ഹൃദയാരോഗ്യവും ഒന്ന് ശ്രദ്ധിക്കണം. അതുകൊണ്ട് മോണവീക്കവും വളരെയധികം ശ്രദ്ധിക്കേണ്ടതാണ്. അല്ലാത്ത പക്ഷം കൂടുതല് അപകടം ഉണ്ടാവും.\nകൃഷ്ണമണിക്ക് ചുറ്റുമുള്ള പാട് ശ്രദ്ധിക്കാം\nനിങ്ങളുടെ കൃഷ്ണമണിയ്ക്ക് ചുറ്റും അസാധാരണമായി വട്ടത്തിലുള്ള പാട് കാണുന്നതും ശ്രദ്ധിക്കണം. അനാരോഗ്യം എന്നല്ല ഹൃദയപ്രവര്‍ത്തനങ്ങള് ശരിയായി നടക്കുന്നില്ല എന്നതാണ് ഇതിന്റെ പ്രധാന കാരണം. അതുകൊണ്ട് തന്നെ ഇത്തരം അവസ്ഥകള് ശ്രദ്ധിക്കണം. കാരണം ശരീരം കാണിക്കുന്ന യാതൊരു തരത്തിലുള്ള ലക്ഷണങ്ങളും ഒരു കാരണവശാലും നിങ്ങള് ഒഴിവാക്കരുത്. അപകടം ഏത് തരത്തിലാണ് നിങ്ങളെ ബാധിക്കുന്നത് എന്ന് പറയാന് സാധിക്കില്ല.\nചര്‍മ്മത്തിലുണ്ടാവുന്ന മാറ്റങ്ങള് പലപ്പോഴും ആരോഗ്യ പ്രശ്‌നങ്ങള് കൂടുതലാണ് എന്നതിന്റെ സൂചനയാണ്. അല്ലാത്ത പക്ഷം അവഗണിച്ച് വിടുന്ന പല പ്രതിസന്ധികളും കൂടുതല് വെല്ലുവിളികള് ഉയര്‍ത്തുന്നതാണ്. രക്തത്തിലെ കൊഴുപ്പാണ് പലപ്പോഴും ഇവിടെ വില്ലനാവുന്നത്. ഇത് പല വിധത്തില് പ്രശ്നങ്ങള്‍ക്ക് കാരണമാണ്. പലരിലും കൊളസ്ട്രോള് വര്‍ദ്ധിച്ച് അത് ഹൃദയത്തിനെ തകരാറിലാക്കുന്നു. ഇതും ചര്‍മ്മത്തില് പ്രകടമായ മാറ്റം വരുത്തുന്നുണ്ട്.\nMore FEET News\nകാലിലെ ചൊറിച്ചില് ഇനിയില്ല: പെട്ടെന്ന് പരിഹാരം ഇതാ\nകാലിലെ പെരുവിരല് ഇങ്ങനെയോ, വേദന മാറുന്നില്ലേ; നിമിഷ പരിഹാരമിതാ\nഉള്ളംകാലില് ഒലീവ് ഓയില് കിടക്കും മുന്‍പ് പുരട്ടൂ; ആയുസ്സ് തിരികെ വരും\nഉള്ളം കാലിലെ എള്ളെണ്ണ പ്രയോഗം നിസ്സാരമല്ല; ആയുര്‍വ്വേദം പറയും രഹസ്യം\nപഴത്തോല് കൊണ്ട് പാദങ്ങള് സുന്ദരമാക്കാം\nകാലിനടിഭാഗം പുകച്ചിലെടുക്കുന്നോ, കാരണം നിസ്സാരമല്ല\nവിനാഗിരിയില് കാല് മുക്കി വെക്കൂ;5ദിവസം മതി ഈ പ്രശ്‌നം പരിഹരിക്കാം\nകാല്‍പ്പാദങ്ങളുടെ വിടവും നീളവും പറയും ചില രഹസ്യങ്ങള്\nദിവസവും 20 മിനിറ്റ് മാറ്റി വെക്കൂ; ഈ പ്രശ്‌നത്തിന് ഒരാഴ്ച കൊണ്ട് പരിഹാരം\nകാലിലെ ഈ ചുവന്ന പാടുകള് ശ്രദ്ധിക്കണം\nRead more about: feet foot heart കാല് ഹൃദയം\nWhat Your Feet Can Tell You About Cardiac Health\nHere in this article we are discussing about your feet can tell you about your cardiac health. Takealook\nStory first published: Monday, July 5, 2021, 20:33 [IST]\nJul 5, 2021 ലെ വാര്‍ത്തകള്\nചൊവ്വാദോഷമകലും മറ്റ് ഗ്രഹങ്ങള് ശക്തമാകും; ശംഖ് ഉപയോഗിച്ച് ഇത് ചെയ്യൂ\nതലവേദന, ഉറക്കമില്ലായ്മ; ശ്രദ്ധിക്കാതെ പോകരുത് കോവിഡിന്റെ ഈ ദീര്‍ഘകാല ഫലങ്ങള്


Malayalam news || സമ്പത്തിന്റെ കോട്ടയില് തൊപ്പി തെറിപ്പിക്കാനുറച്ച് ബിന്ദു കൃഷ്‌ണ\nസമ്പത്തിന്റെ കോട്ടയില് തൊപ്പി തെറിപ്പിക്കാനുറച്ച് ബിന്ദു കൃഷ്‌ണ\nസൗമ്യനായ രാഷ്ട്രീയക്കാരനെന്നതിനപ്പുറം കാര്യങ്ങളെ ഗൗരവത്തോടെ പാര്‍ലമെന്റില് അവതരിപ്പിക്കാനുള്ള മിടുക്കുകൊണ്ട് ശ്രദ്ധിക്കപ്പെട്ടതാണ് ഡോ. എ. സമ്പത്ത് എം.പി. നഴ്‌സുമാരുടെ പ്രശ്‌നങ്ങള് തുടങ്ങി കേരളക്കാര്യങ്ങള് സമ്പത്ത് പറയുന്നത് കേള്‍ക്കാന് സഭ മുഴുവന് ചെവികൂര്‍പ്പിച്ചിരുന്നുവെന്നതാണ് സത്യം. സമ്പത്തിന്റെ കോട്ടയില് വിള്ളലുകള് തീര്‍ക്കാമെന്ന ആത്മവിശ്വാസവുമായാണ് കോണ്‍ഗ്രസിന്റെ വനിതാസാരഥി ബിന്ദുകൃഷ്‌ണ ഇവിടെ അങ്കത്തിനിറങ്ങുന്നത്. കേരളത്തിലെ വനിതകളെ ബാധിക്കുന്ന പ്രശ്‌നങ്ങളില് സജീവമായി ഇടപെട്ടതിലൂടെ ബിന്ദു ശ്രദ്ധ നേടിയിരുന്നു.\nഅരുവിക്കര ആറ്റിങ്ങല്, ചിറയിന്‍കീഴ്, കാട്ടാക്കട, നെടുമങ്ങാട്, വാമനപുരം, വര്‍ക്കല എന്നീ ഏഴു നിയമസഭാ മണ്ഡലങ്ങള് ചേരുന്നതാണ് ആറ്റിങ്കല് ലോക്‌സഭാ മണ്ഡലം. ഇതില് നാലുമണ്ഡലത്തില് കോണ്‍ഗ്രസിന്റെ ശക്തരായ പടക്കുതിരകളാണ് മണ്ഡലത്തെ നയിക്കുന്നത്. സ്‌പീക്കര് കാര്‍ത്തികേയന്റെ അരുവിക്കരയും എന്. ശക്തന്റെ കാട്ടാക്കടയും വര്‍ക്കല കഹാറിന്റെ വര്‍ക്കലയും പാലോട് രവിയുടെ നെടുമങ്ങാടും ഉള്‍പ്പെടുന്ന മണ്ഡലത്തില് രണ്ടു സിപിഎം, ഒരു സിപിഐ എംഎല്‍എമാരാണുള്ളത്. മണ്ഡല പുനര്‍നിര്‍ണയം നടന്ന 2008-ലാണ് ആറ്റിങ്ങല് മണ്ഡലം നിലവില് വരുന്നത്. അതിനുമുമ്പ്‌് ചിറയിന്‍കീഴ് ലോക്‌സഭാമണ്ഡലമായിരുന്നു ഇത്.\n1957 മുതല് കമ്യൂണിസ്റ്റ് പാര്‍ട്ടിയുടെ ഉറച്ച കോട്ടയാണ് ആറ്റിങ്ങല് മണ്ഡലം. എന്നാല് 1971-ലും 77-ലും ഈ ലോക്‌സഭ മണ്ഡലത്തില് നിന്ന് വയലാര് രവി മത്സരിച്ചു ജയിച്ചിട്ടുണ്ട്. 1984-ലും,89-ലും കോണ്‍ഗ്രസിന്റെ തലേക്കുന്നില് ബഷീറായിരുന്നു പാര്‍ലമെന്റ് പ്രതിനിധി. അതിനു ശേഷം നടന്ന ഒരു തിരഞ്ഞെടുപ്പിലും സിപിഎമ്മിനെ ചിറയിന്‍കീഴുകാരോ മണ്ഡലം പുനര്‍നിര്‍ണയം നടന്ന ശേഷമുള്ള ആറ്റിങ്ങലുകാരോ ഉപേക്ഷിച്ചിട്ടില്ല എന്നതാണ് വാസ്‌തവം. കഴിഞ്ഞ 23 വര്‍ഷമായി ആറ്റിങ്ങല് മണ്ഡലം ഇടതിനൊപ്പമാണ് നിന്നത്. കഴിഞ്ഞ തിരഞ്ഞെടുപ്പില് കേരളമെമ്പാടും ഇടതുപക്ഷം കനത്ത പരാജയമേറ്റു വാങ്ങിയപ്പോഴാണ് സിപിഎമ്മിന്റെ എ. സമ്പത്തിന് വോട്ടിംഗില് 2.54% വോട്ടുവര്‍ധനവുണ്ടായി. സിറ്റിംഗ് എം പി എ.സമ്പത്ത് 2009 തിരഞ്ഞെടുപ്പില് 66.25 വോട്ടാണ് നേടിയത്. ആകെ ഉണ്ടായിരുന്ന 1091432 വോട്ടേഴ്‌സില് 723045 വോട്ടാണ് സമ്പത്ത് നേടിയത്. പ്രൊഫ. ബാലചന്ദ്രനായിരുന്നു കോണ്‍ഗ്രസിനു വേണ്ടി പടക്കളത്തില് ഇറങ്ങിയത്. 42.83% വോട്ടാണ് ഇദ്ദേഹത്തിന് സ്വന്തമാക്കുവാന് കഴിഞ്ഞത്. ബിജെപി സ്വന്തമാക്കിയത് 6.59% വോട്ടും.\nഇത്തവണയും ഡോ. എ. സമ്പത്ത് തന്നെയാണ് ഇടതിന്റെ ലോക്‌സഭാ സ്ഥാനാര്‍ത്ഥി. മൂന്നാമങ്കത്തിന് ഇറങ്ങുമ്പോള് ആത്മവിശ്വാസത്തിലാണ് എ. സമ്പത്ത്. എന്നാല് ഇത്തവണ സമ്പത്ത് ഇത്തിരി കരുതി നില്‍ക്കുന്നതാവും നല്ലത്. കാരണം ഇല വന്നു മുള്ളില് വീണാലും മുള്ള് വന്നു ഇലയില് വീണാലും ഇലയ്‌ക്കു തന്നെ കേടെന്ന പ്രമാണം തന്നെ കാരണം. സമ്പത്തിന്റെ അശ്വമേധം തളയ്‌ക്കാന് എതിര്‍പാര്‍ട്ടികളെല്ലാം പടക്കളത്തില് ഇറക്കിയിരിക്കുന്നത് പെണ്‍സിംഹങ്ങളെയാണ്.\nനിയമത്തില് ബിരുദാനന്തര ബിരുദവും ഡോക്ടേറേറ്റുമുള്ള സമ്പത്തും തികച്ചും സൗമ്യനായ ജനപ്രതിനിധിയാണ്. മാധ്യമപ്രവര്‍ത്തകനായും അധ്യാപകനായും തിളങ്ങിയതിനുശേഷമാണ് രാഷ്ട്രീയക്കളരിയില് പഠിക്കാനും പഠിപ്പിക്കാനും ഇറങ്ങിയത്.\nഎതിര്‍ക്കളത്തിലെ അഡ്വ. ബിന്ദു കൃഷ്‌ണ മഹിള കോണ്‍ഗ്രസിന്റെ സംസ്ഥാനപ്രസിഡന്റും ദേശീയ ഉപാധ്യക്ഷയുമൊക്കെയാണ്. എന്നാല് ജനങ്ങള്‍ക്ക് ഇവര് കൂടുതല് സുപരിചിത സ്‌ത്രീപക്ഷ സംരക്ഷക എന്ന നിലയിലല്ല എന്നതാണ് സത്യം. കോണ്‍ഗ്രസിന്റെ `പെണ്‍വിഷയങ്ങളില്' കോണ്‍ഗ്രസ് നേതാക്കളെ സംരക്ഷിക്കേണ്ട ഭാരിച്ച ഉത്തരവാദിത്വം വളരെ ലാഘവത്തോടെ കൈകാര്യം ചെയ്യുന്ന നല്ലൊരു വക്കീലാണ് ബിന്ദു. ചാനല് ചര്‍ച്ചകളില് നിറഞ്ഞു നില്‍ക്കുന്ന ബിന്ദു കൃഷ്‌ണയുടെ ഇത്തരം സ്‌ത്രീപക്ഷനിലപാടുകള് സോഷ്യല് മീഡിയകള് ഉള്‍പ്പെടെയുള്ളവയില് വളരെയധികം വിമര്‍ശന വിധേയമായിട്ടുണ്ട്. ഇപ്പോള് സാധാരണ കോണ്‍ഗ്രസില് കണ്ടുവരുന്ന വനിതകളില് നിന്നു വ്യത്യസ്‌തമായി കരുത്തുറ്റ മുഖമാണ് ബിന്ദു കൃഷ്‌ണയുടേത്.\nഎന്നാല്, ഈ പെണ്‍പോരിന് ഉറച്ച കോണ്‍ഗ്രസ് കോട്ടകളില് ഒന്നു നല്‌കി പാര്‍ലമെന്റിലേക്കു പറഞ്ഞുവിടുന്നതിനു പകരം ചാവേറാക്കുവാനാണ് കോണ്‍ഗ്രസ് തീരുമാനം. സ്‌ത്രീകള്‍ക്ക് സീറ്റു നല്‌കിയെന്നു പേരുമാകും പുരുഷന്മാരുടെ സീറ്റു നിലനിര്‍ത്തുകയും ചെയ്യാം. വയലാര് രവി ജയിച്ച മണ്ഡലമല്ലേ കമ്യൂണിസ്റ്റിന്റെ ഉറച്ച കോട്ടയല്ല എന്ന നിലപാടാകും ഈ വിഷയത്തില് കോണ്‍ഗ്രസിനെ പ്രതിരോധിക്കേണ്ട ബിന്ദു കൃഷ്‌ണയുടെ ധര്‍മ്മം.\nഒരുമാസം മുമ്പ് സിപിഎമ്മില് നിന്ന് പുറത്തുപോയ വെള്ളനാട് ഗ്രാമപഞ്ചായത്ത് മുന് പ്രസിഡന്റ് എസ്. ഗിരിജകുമാരിയാണ് ബിജെപിയുടെ സാരഥി. ഇവരുടെ ഭര്‍ത്താവ് കൃഷ്‌ണകുമാര് വിളപ്പില് ഏരിയാകമ്മിറ്റി അംഗമായിരുന്നു. ഈ ഇടതു ബന്ധം വോട്ടാക്കി മാറ്റി നില മെച്ചപ്പെടുത്താനാണ് ബിജെപി ഇവിടെ ശ്രമിക്കുന്നത്.\nവെല്‍ഫയര് പാര്‍ട്ടി ഇവിടെ ഒരു സ്ഥാനാര്‍ത്ഥിയെ നിര്‍ത്തിയിട്ടുണ്ട്. അധ്യാപികയും ഗവേഷകയുമായ പ്രിയ സുനില്.


ഇന്ത്യക്കാരുടെ സൗദി പ്രവേശനം: തീരുമാനം ഡിസംബറില്, ജനുവരി മുതല് എല്ലാ രാജ്യക്കാര്‍ക്കും പ്രവേശനം - :: Garshom :: ‹ :: Garshom ::\nസ്വന്തം ലേഖകന്Tuesday, September 15, 2020 2:51 pm\nറിയാദ്: രാജ്യാന്തര യാത്രാ നിയന്ത്രണങ്ങളില് സൗദി ഭാഗിക ഇളവ് വരുത്തിയതോടെ ജിസിസി (ഗള്‍ഫ് സഹകരണ കൗണ്‍സില്) രാജ്യക്കാര്‍ക്ക് ഇന്നു മുതല് സൗദിയിലേക്കും തിരിച്ചും യാത്ര ചെയ്യാം. ഗള്‍ഫ് രാജ്യക്കാര്‍ക്കും അവിടെ താമസിക്കുന്ന വിദേശികള്‍ക്കും ആശ്രിതര്‍ക്കുമാണ് അവസരം.\nകാലാവധിയുള്ള ഇഖാമ (തൊഴില് അനുമതി), റീ എന്‍ട്രി വീസ, സന്ദര്‍ശക വീസ എന്നിവയുള്ളവര്‍ക്കാണ് പ്രവേശനം. കോവിഡ് നിയന്ത്രണങ്ങള് പൂര്‍ണമായി പിന്‍വലിക്കുന്ന 2021 ജനുവരി ഒന്നു മുതല് എല്ലാ രാജ്യക്കാര്‍ക്കും സൗദിയില് എത്താനാകും. ഇന്ത്യ ഉള്‍പ്പെടെ വിവിധ രാജ്യക്കാരുടെ തിരിച്ചുവരവ് സംബന്ധിച്ച് ഡിസംബറില് പ്രഖ്യാപനം ഉണ്ടാകുമെന്നാണ് സൂചന.\nസൗദിയില് കോവിഡ് നിയന്ത്രണ വിധേയമായി വരുന്ന പശ്ചാത്തലത്തില് ഉംറ സര്‍വീസ് പുനഃരാരംഭിക്കുന്നതു സംബന്ധിച്ച പ്രഖ്യാപനവും വൈകാതെ ഉണ്ടാകും. ആരോഗ്യസ്ഥിതിയെക്കുറിച്ചുള്ള അപേക്ഷ പൂരിപ്പിച്ചു നല്‍കി വേണം സൗദിയില് പ്രവേശിക്കാന്. 48 മണിക്കൂറിനു മുന്‍പ് എടുത്ത കോവിഡ് നെഗറ്റീവ് സര്‍ട്ടിഫിക്കറ്റും ഹാജരാക്കണം.\nഅതേസമയം കോവിഡ് മൂലം വിദേശ രാജ്യങ്ങളില് കുടുങ്ങിയ സൗദി വീസക്കാരുടെ കാലാവധി കഴിഞ്ഞ റീഎന്‍ട്രി (സൗദിയിലേക്കു പ്രവേശിക്കാനുള്ള അനുമതി), ഇഖാമ (താമസാനുമതി രേഖ) എന്നിവ പുതുക്കാന് അവസരം. സ്‌പോണ്‍സറുമായി ബന്ധപ്പെട്ടാണ് പുതുക്കാനുള്ള നടപടി പൂര്‍ത്തിയാക്കേണ്ടത്. ഇവരുടെ ഇഖാമയും റീഎന്‍ട്രി വീസയും ഈ മാസം 30 വരെ സൗജന്യമായി നീട്ടി നല്‍കിയിരുന്നു.\nസൗദിയില് ഒന്നാം ക്ലാസ് മുതല് ഇംഗ്ലീഷ് പഠനം; രാജ്യാന്തര നിലവാരമുള്ള പരിശീലനം


മറഡോണയുടെ സഹോദരന് ഹ്യൂഗോ മറഡോണ അന്തരിച്ചു – World Indian News\nEurope Headlines Obituary Sports\nനേപ്പിള്‍സ് : ഇതിഹാസ ഫുട്‌ബോള് താരം ഡീഗോ മറഡോണയുടെ സഹോദരനും ഫുട്‌ബോള് താരവുമായ ഹ്യൂഗോ മറഡോണ (52) അന്തരിച്ചു. ഇറ്റലിയിലെ നേപ്പിള്‍സിലെ വസതിയില് ഹൃദയാഘാതത്തെത്തുടര്‍ന്നായിരുന്നു അന്ത്യം.\nഅര്‍ജന്റീനയുടെ അണ്ടര് 16 ടീമില് കളിച്ച ഇദ്ദേഹം ഇറ്റലി,ഓസ്ട്രിയ, സ്‌പെയിന്, അര്‍ജന്റീന, ജപ്പാന് തുടങ്ങിയ രാജ്യങ്ങളിലെ ക്ലബുകള്‍ക്ക് വേണ്ടിയും ബൂട്ടണിഞ്ഞിട്ടുണ്ട്. ഇറ്റലിയിലെ നേപ്പിള്‍സിലെ ചില അമച്വര് ക്ലബുകളെ താരം പരിശീലിപ്പിക്കുകയും ചെയ്തിട്ടുണ്ട്.\nഡീഗോ മറഡോണ ഹൃദയാഘാതത്തെ മരണപ്പെട്ട് 13 മാസങ്ങള്‍ക്ക് ശേഷമാണ് ഹ്യൂഗോയുടെ മരണം.\nക്ലബ് പ്രസിഡന്റ് , വൈസ് പ്രസിഡന്റ് , ഒഫീഷ്യല്‍സ്, കോച്ചിംഗ് സ്റ്റാഫ്, കളിക്കാര്, തുടങ്ങിയ എസ്എസ്സി നാപ്പോളി ക്ലബ് അംഗങ്ങള് ഹ്യൂഗോയുടെ ദുഃഖകരമായ വേര്‍പാടില് മറഡോണ കുടുംബത്തിനൊപ്പമാണെന്ന് നാപോളി ക്ലബ് അറിയിച്ചു.


പ്രയത്‌നവും സമര്‍പ്പണവുംകൊണ്ടു് പ്രാരാബ്ധത്തെ അതിജീവിക്കാം. - Amma Malayalam\nദുഃഖം നമ്മുടെ സൃഷ്ടി\nമക്കളേ, ചിലര് ചോദിക്കാറുണ്ടു്, ഈശ്വരനെന്താ പക്ഷഭേദമുണ്ടോ എന്നു്. ചിലര് നല്ല ആരോഗ്യവാന്മാര് ചിലര് രോഗികള്, ചിലര് ദരിദ്രര്, ചിലര് ധനികര്. മക്കളേ, കുറ്റം ഈശ്വരൻ്റെതല്ല. നമ്മുടെതുതന്നെ. നമുക്കറിയാം, പണ്ടൊക്കെ തക്കാളിക്കു് എത്ര വലിപ്പമുണ്ടായിരുന്നു എന്നു്. വളരെ ചെറുതായിരുന്നു. എന്നാല് ഇന്നാകട്ടെ അതിൻ്റെ ഇരട്ടിയിലുമധികം വലിപ്പമായി. കാരണം ശാസ്ത്രജ്ഞന്മാരുടെ കണ്ടുപിടുത്തങ്ങള്‍തന്നെ. ശാസ്ത്രംകൊണ്ടു പല ഗുണങ്ങളും ഉണ്ടെന്നകാര്യം അമ്മ തള്ളിക്കളയുന്നില്ല. പക്ഷേ, തക്കാളിയുടെ വലിപ്പം ഇങ്ങനെ പത്തിരട്ടിയായപ്പോള്, അതിൻ്റെ ഗുണം കുറഞ്ഞു.\nഅമ്മമാര്‍ക്കറിയാം ഇഡ്ഡലി മാവില് സോഡാപ്പൊടി ചേര്‍ത്താല് ഇഡ്ഡലിക്കു വലിപ്പം കൂടും. പക്ഷേ, സാധാരണ ഇഡ്ഡലിയുടെ ഗുണവും രുചിയും കാണുകയില്ല. ഇതുപോലെ, തക്കാളിക്കു വലിപ്പം കൂട്ടുവാന് കൃത്രിമവളങ്ങളും മറ്റും ചേര്‍ക്കുന്നതിൻ്റെ ഫലമായി വിഷാംശം നമ്മുടെ ശരീരത്തില് കടക്കുന്നു. നമ്മുടെ സെല്ലുകള് നശിക്കുന്നു. ഇങ്ങനെയുള്ള ഭക്ഷണം കഴിക്കുന്നവര്‍ക്കുണ്ടാകുന്ന കുഞ്ഞുങ്ങള് ജന്മനാ രോഗികളായിത്തീരുന്നു. നമ്മള് ചെയ്ത തെറ്റിൻ്റെ ഫലം നമ്മള്‍തന്നെ അനുഭവിക്കുന്നു. അല്ലാതെ ഈശ്വരനെ കുറ്റം പറഞ്ഞിട്ടു പ്രയോജനമില്ല. നമ്മുടെ കര്‍മ്മങ്ങള് ശുദ്ധമായാല്, ഫലവും ഉത്തമമായിരിക്കും. നമ്മുടെ പൂര്‍വ്വകര്‍മ്മത്തിൻ്റെ ഫലംതന്നെയാണു് ഇപ്പോള് നമ്മള് അനുഭവിക്കുന്നതു്.\nഒരിക്കല് ഒരാള് രണ്ടു കല്ലുകള് രണ്ടാളുകളെ വിളിച്ചേല്പിച്ചു. ഒരുവന് നല്ല ആരോഗ്യവാന്. മറ്റവന് മെലിഞ്ഞു ദുര്‍ബ്ബലന്. കുറച്ചു ദിവസം കഴിഞ്ഞു രണ്ടുപേരോടും അവര്‍ക്കു നല്കിയിരുന്ന കല്ലുകള് പൊട്ടിക്കുവാന് പറഞ്ഞു. അവര് കല്ലു തല്ലിപ്പൊട്ടിക്കുകയാണു്. ആരോഗ്യവാന് പത്തുപ്രാവശ്യം അടിച്ചിട്ടും ആ കല്ലു പൊട്ടിയില്ല. എന്നാല് ആരോഗ്യം കുറഞ്ഞവന് രണ്ടു പ്രാവശ്യം അടിച്ചപ്പോഴേക്കും കല്ലു രണ്ടു കഷ്ണമായി. ആരോഗ്യവാന് ചോദിച്ചു, ”നിങ്ങള് രണ്ടു പ്രാവശ്യം അടിച്ചപ്പോഴേക്കും പൊട്ടിയല്ലോ? ഇതെങ്ങനെ സാധിച്ചു?” രണ്ടാമന് പറഞ്ഞു, ”അതു ഞാന് നേരത്തെ അടിച്ചുവച്ചിരുന്നതാണു്.”\nഇതുപോലെ ഇന്നു ചിലര്‍ക്കു ജീവിതം ബുദ്ധിമുട്ടായിട്ടും ചിലര്‍ക്കു് എളുപ്പുമായിട്ടും അനുഭവപ്പെടുന്നുവെങ്കില് അതു് അവരവര് നേരത്തെ ചെയ്ത കര്‍മ്മങ്ങളുടെ ബാക്കിയാണു്; ഫലമാണു്. നമ്മുടെ ഇന്നത്തെ ഉയര്‍ച്ച ഇന്നലെ ചെയ്ത സത്കര്‍മ്മങ്ങളുടെ ഫലമാണു്. അതു നാളെയും നിലനില്ക്കണമെങ്കില്, ഇന്നു നമ്മള് നല്ല കര്‍മ്മങ്ങള് ചെയ്യുവാന് തയ്യാറാകണം. അല്ലെങ്കില് നാളെ നമ്മള് ദുഃഖമനുഭവിക്കേണ്ടിവരും. ഇന്നു കഷ്ടപ്പെടുന്നവരോടു നമ്മള് കരുണ കാട്ടിയാല് നാളെ നമുക്കു കഷ്ടപ്പെടാതെ കഴിയാം. കുഴിയില് കിടക്കുന്നവനെ കരയ്ക്കു കയറുവാന് സഹായിക്കുന്നതിലൂടെ നാളത്തെ നമ്മുടെ വീഴ്ച ഒഴിവാക്കാം.\nമക്കളേ, പ്രാരബ്ധം എന്തെന്നു ബുദ്ധികൊണ്ടും യുക്തികൊണ്ടും മനസ്സിലാക്കുവാന് പ്രയാസമാണു്. അനുഭവത്തില്‍കൂടിയേ അറിയുവാന് കഴിയൂ. ചില പ്രത്യേക ദശാസന്ധികളുണ്ടു്. ഈ സമയത്തുണ്ടാകുന്ന പ്രതിബന്ധങ്ങള് പലവിധമാണു്. തീരാരോഗങ്ങള്, അപകടങ്ങള്, അപമൃത്യു, കലഹങ്ങള്, ധനനഷ്ടം ഇവയൊക്കെ ഈ സമയങ്ങളില് ഉണ്ടാകാം. പ്രാരബ്ധത്തെ പഴിപറഞ്ഞിരുന്നിട്ടു കാര്യമില്ല. പ്രയത്‌നവും സമര്‍പ്പണവുംകൊണ്ടു് അതിനെ അതിജീവിക്കാം. തീര്‍ച്ചയായും ധ്യാനജപാദികളിലൂടെ പ്രാരബ്ധത്തിനു വ്യത്യാസം വരുത്തുവാന് സാധിക്കും.\nതൊണ്ണൂറു ശതമാനവും മാറ്റാം. നൂറെന്നു് അമ്മ പറയുന്നില്ല. കാരണം, അതു പ്രകൃതിയുടെ സ്വഭാവമാണു്. മഹാത്മാക്കള്‍ക്കുപോലും ഇതു ബാധകമാണു്. എന്നാല് മഹാത്മാക്കള്‍ക്കു് ഒന്നിനോടും ബന്ധമില്ലാത്തതിനാല് ഉള്ളിലവരെ ഒന്നും ബാധിക്കുന്നില്ല എന്നൊരു കാര്യമുണ്ടു്. ഈ പ്രാരബ്ധദുഃഖങ്ങള് ഒരുവിധത്തില് ഈശ്വരൻ്റെ അനുഗ്രഹമാണു്. കാരണം, ഈശ്വരനെ ഓര്‍ക്കാന് അതു സഹായിക്കുന്നു. ജീവിതത്തില് ഒരിക്കല്‍പ്പോലും ഈശ്വരനെ വിളിക്കാത്തവര്, ഈ സമയങ്ങളില് ഈശ്വരനെ വിളിക്കുന്നതു കാണാം. ധര്‍മ്മമാര്‍ഗ്ഗത്തിലേക്കു തിരിയുന്നതു കാണാം. ആദ്ധ്യാത്മികപാതയില് നീങ്ങുന്നതിലൂടെ ഈ പ്രാരബ്ധത്തിന്റെ കഷ്ടതകളില്‍നിന്നും വളരെയേറെ മോചനം നേടുവാനും കഴിയുന്നു.\nPrevious Postഞാനൊരു ഡ്രൈവര് മാത്രം\nNext Postഅമ്മ എന്ന പ്രതിഭാസം


സവാരിക്കുതിര വിറളി പിടിച്ചോടി; ബാലന് പരിക്കേറ്റു, പുറത്ത് പറയാതിരിക്കാൻ ഭീഷണിയും | horse attacked 12 year old boy in idukki\nസവാരിക്കുതിര വിറളി പിടിച്ചോടി; ബാലന് പരിക്കേറ്റു, പുറത്ത് പറയാതിരിക്കാൻ ഉടമയുടെ ഭീഷണിയും\nമുഖത്തും ശരീരത്തും പരിക്കേറ്റ് കിടന്ന കുട്ടിയെ നാട്ടുകാരാണ് ആശുപത്രിയിലെത്തിച്ച് പ്രാഥമിക ചികിത്സ നൽകിയത്. കുതിരയുടെ ഉടമയുടെ ഭീഷണിയെ തുടർന്ന് കളിക്കിടയിൽ വീണ് പരിക്കേറ്റതാണെന്നാണ് വിവരമറിഞ്ഞെത്തിയ മാതാപിതാക്കളോട് കുട്ടി പറഞ്ഞത്.\nIdukki, First Published Nov 20, 2021, 11:35 AM IST\nഇടുക്കി:വിറളി പിടിച്ച് ഓടിയ സവാരിക്കുതിര മൈതാനത്ത് കളിക്കുകയായിരുന്ന വിദ്യാർഥിയെ ആക്രമിച്ചു. സാരമായി പരിക്കേറ്റ് പന്ത്രണ്ടുകാരനെ ആശുപത്രിയിൽ പ്രവേശിപ്പിച്ചിരിക്കുകയാണ്. സംഭവം പുറത്ത് പറയാതിരിക്കാൻ കുട്ടിയെ കുതിരക്കാരൻ ഭീഷണിപ്പെടുത്തിയതായും പരാതി ഉയർന്നിട്ടുണ്ട്. കണ്ണൻദേവൻ കമ്പനി മാട്ടുപ്പെട്ടി എസ്റ്റേറ്റിൽ കൊരണ്ടക്കാട് ഡിവിഷനിൽ ഷാനുവിന്റെ മകൻ സ്റ്റനീഷി( 12 )നാണ് പരിക്കേറ്റത്. മാട്ടുപ്പെട്ടി ഹൈറേഞ്ച് സ്കൂളിലെ ആറാം ക്ലാസ് വിദ്യാർഥിയാണ് സ്റ്റനീഷ്. വ്യാഴാഴ്ച വൈകിട്ടാണ് സംഭവം.\nസ്റ്റനീഷും കൂട്ടുകാരും കൊരണ്ടക്കാട് മൈതാനത്തിൽ കളിക്കുകയായിരുന്നു. ആ സമയത്ത് സഞ്ചരികൾക്ക് സവാരി നടത്തുന്നതിനായി കൊണ്ടുവന്ന കുതിരകളിലൊന്ന് വിറളി പിടിച്ചോടി കുട്ടിയെ ആക്രമിക്കുകയായിരുന്നു. മുഖത്തും ശരീരത്തും പരിക്കേറ്റ് കിടന്ന കുട്ടിയെ നാട്ടുകാരാണ് ആശുപത്രിയിലെത്തിച്ച് പ്രാഥമിക ചികിത്സ നൽകിയത്. കുതിരയുടെ ഉടമയുടെ ഭീഷണിയെ തുടർന്ന് കളിക്കിടയിൽ വീണ് പരിക്കേറ്റതാണെന്നാണ് വിവരമറിഞ്ഞെത്തിയ മാതാപിതാക്കളോട് കുട്ടി പറഞ്ഞത്.\nവെള്ളിയാഴ്ച രാവിലെ കുട്ടി വീണ്ടും അസ്വസ്ഥതത പ്രകടിപ്പിച്ചതോടെ വീണ്ടും ആശുപത്രിയിലെത്തിച്ചു. മാതാപിതാക്കൾ കുട്ടിയോട് വിശദമായി ചോദിച്ചപ്പോഴാണ് കുതിര ആക്രമിച്ച കാര്യവും കുതിരക്കാരന്റെ ഭീഷണിയുടെ കാര്യവും കുട്ടി പറയുന്നത്. ഇതോടെ മാതാപിതാക്കൾ ദേവികുളം പൊലീസിൽ പരാതി നൽകുകയായിരുന്നു. പൊലീസ് സ്ഥലത്തെത്തി അന്വേഷണം നടത്തിയതോടെ കേസ് പിൻവലിക്കണമെന്നാവശ്യപ്പെട്ട് കുതിരയുടെ ഉടമകൾ തനിക്ക് നേരേ വധഭീഷണി ഉയർത്തിയതായി ഷാനു പറഞ്ഞു.\nLast Updated Nov 20, 2021, 11:35 AM IST


News | കുതിരാൻ ഒന്നാം തുരങ്കത്തിലെ ലൈറ്റുകളും ക്യാമറകളും തകർത്ത ലോറി പിടികൂടി; ലോറി ഇരുമ്പുപാലം സ്വദേശിയുടേത് - MarunadanMalayalee.com\nഎന്റെ സ്‌കുളിന് വൈപ്പുറുണ്ടല്ലോ എന്ന് ടുട്ടുമോൻ; മെട്രോയെ പബാക്കാൻ പറ്റുമോയെന്നും ചോദ്യം; കെ എസ് ആർ ടി സിയും മെട്രോയും ക്ലാസിനും ഫോട്ടോഷൂട്ടിനും അനുവദിച്ച തീരുമാനത്തെ വിടാതെ ട്രോളന്മാർ; വർഷങ്ങൾക്ക് ശേഷം കെ റെയിൽ കെ ബാറും നിയമസഭ ഗുസ്തി പരിശീലന കേന്ദ്രമാകുമെന്നും പരിഹാസം; കാണാം മലയാളിയെ ചിരിപ്പിച്ച കെഎസ്ആർടിസി ട്രോളുകൾ\nJanuary 21, 202208:52 PM IST Permalink\nതൃശൂർ: കുതിരാൻ ഒന്നാം തുരങ്കത്തിലെ ലൈറ്റുകളും ക്യാമറകളും തകർത്ത ലോറി പിടികൂടി. ഇരുമ്പുപാലം സ്വദേശിയുടേതാണ് ലോറി. പീച്ചി പൊലീസാണ് ലോറിയും ഡ്രൈവർ ജിനേഷിനെയും കസ്റ്റഡിയിലെടുത്തത്. ദേശീയപാത നിർമ്മാണത്തിന് കരാറുള്ള ലോറിയാണിതെന്ന് പൊലീസ് പറഞ്ഞു.\nഇന്നലെ രാത്രി 8.50 ഓടെയാണ് പാലക്കാട് ഭാഗത്ത് നിന്നെത്തിയ ടോറസ് ലോറി പിൻഭാഗം ഉയർത്തിവച്ച് തുരങ്കത്തിലൂടെ കടന്നുപോയത്. 104 ലൈറ്റുകളും സുരക്ഷാ ക്യാമറകളും പൊടിപടലങ്ങൾ തിരിച്ചറിയാനുള്ള സെൻസറുകളും പൂർണ്ണമായി തകർന്നിരുന്നു. സംഭവത്തിന് ശേഷം ലോറി നിർത്താതെ പോവുകയായിരുന്നു.\nപത്തുലക്ഷം രൂപയുടെ നാശനഷ്ടമാണ് കണക്കാക്കുന്നത്. സിസി ടിവിയിൽ നിന്ന് ടിപ്പർ ലോറിയുടെ ദൃശ്യങ്ങൾ ലഭിച്ചിട്ടുണ്ടെങ്കിലും നമ്പർ വ്യക്തമല്ലായിരുന്നു. ലൈറ്റുകൾ തകർന്ന് വീഴുന്നതിന്റെ ശബ്ദം കേട്ട് ടിപ്പർ നിർത്തുകയും പിന്നീട് പിൻഭാഗം താഴ്‌ത്തിയ ശേഷം നിർത്താതെ ഓടിച്ചുപോകുകയും ചെയ്യുകയായിരുന്നു.\nഅതേസമയം, സംഭവം തുരങ്കത്തിലൂടെയുള്ള ഗതാഗതത്തെ ബാധിച്ചിട്ടില്ല. രണ്ടാം തുരങ്കം കഴിഞ്ഞ ദിവസം തുറന്നതോടെ ഒന്നാം തുരങ്കത്തിലെ ഗതാഗത കുരുക്ക് കുറഞ്ഞിട്ടുണ്ട്. ലൈറ്റുകൾ തകർന്ന ഭാഗത്ത് ബാരിക്കേഡ് വച്ച് അധികൃതർ ഒരു ഭാഗത്ത് കൂടിയാണ് വാഹനങ്ങൾ കടത്തിവിടുന്നത്.\nകുതിരാൻ തുരങ്കം ഇന്ന് തുറക്കും


Malayalam News - കോഴിക്കോട് രക്തസാക്ഷി അനുസ്മരണം നടത്തി; 20 CPM പ്രവർത്തകർക്കെതിരെ കേസ് | police case against 20 cpm workers to conduct martyrs commemoration in kozhikode | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nകോഴിക്കോട് രക്തസാക്ഷി അനുസ്മരണം നടത്തി; 20 CPM പ്രവർത്തകർക്കെതിരെ കേസ്\nകോവിഡ് പ്രോട്ടോക്കോള് ലംഘിച്ച് യോഗം ചേർന്നതിന് മുപ്പതോളം ലീഗ് പ്രവർത്തകർക്കെതിരെയും പൊലീസ് കഴിഞ്ഞ ദിവസം കേസെടുത്തിരുന്നു.\nUpdated: July 19, 2020, 5:59 PM IST\nLast Updated: July 19, 2020, 5:59 PM IST\nകോഴിക്കോട്: രക്തസാക്ഷി അനുസ്മരണം സംഘടിപ്പിച്ചതിന് 20 സിപിഎം പ്രവർത്തകർക്കെതിരെ പൊലീസ് കേസ് എടുത്തു. കോഴിക്കോട് ജില്ലയിൽ നാദാപുരത്ത് ജൂൺ 20ന് നടത്തിയ രക്തസാക്ഷി അനുസ്മരണത്തിന്‍റെ പേരിലാണ് പൊലീസ് കേസ്. മുസ്ലീം ലീഗ് നൽകിയ പരാതിയിലാണ് കേസ്. കോവിഡ് പ്രോട്ടോക്കോള് ലംഘിച്ച് യോഗം ചേർന്നതിന് മുപ്പതോളം ലീഗ് പ്രവർത്തകർക്കെതിരെയും പൊലീസ് കഴിഞ്ഞ ദിവസം കേസെടുത്തിരുന്നു.\nഅതിനിടെ ജില്ലയിൽ ഇന്ന് ഏർപ്പെടുത്തിയ സമ്പൂർണ ലോക്ക്ഡൌണിനോട് ജനങ്ങൾ നല്ലരീതിയിൽ സഹകരിച്ചു. സമ്പർക്ക വ്യാപന കേസുകൾ വർദ്ധിച്ചതിനെ തുടർന്ന് രോഗ വ്യാപനം നിയന്ത്രിക്കുന്നതിൻ്റെ ഭാഗമായി കോഴിക്കോട് ജില്ലയിൽ ഞായറാഴ്ചകളിൽ ലോക്ക് ഡൗൺ ഏർപ്പെടുത്തിയത്. അവശ്യവസ്തുക്കളുടെ കടകള്‍ക്കും, മെഡിക്കല് ഷോപ്പുകള്‍ക്കും മാത്രമാണ് തുറന്ന് പ്രവർത്തിക്കാന് അനുമതി ഉണ്ടായിരുന്നത്.\nഅടിയന്തര ആവശ്യങ്ങൾക്കായി പുറത്തിറങ്ങിയവരെ മാത്രമാണ് യാത്ര തുടരുവാൻ പൊലീസ് അനുവദിച്ചത്. ജില്ലയിലെ വ്യാപാര കേന്ദ്രങ്ങള് പൂർണ്ണമായും അടഞ്ഞ് കിടന്നു. അളുകൾ ലോക്ക് ഡൗണിനോട് പൂർണ്ണമായും സഹകരിച്ചു.\nകൂടുതല് പഞ്ചായത്തുകളെ കണ്ടയിന്‍മെന്‍റ് സോണില് ഉള്‍പെടുത്തി. ജീവനക്കാരന് കോവിഡ് സ്ഥിരീകരിച്ച തുണേരി ബ്ലോക്ക് പഞ്ചായത്ത് ഓഫീസ് 26-ാം തിയതി വരെ അടച്ചിടുവാനാണ് തീരുമാനം. 30 ജീവനക്കാരും എട്ട് ബ്ലോക്ക് പഞ്ചായത്ത് അംഗങ്ങളും നിരീക്ഷണത്തിലാണ്. എടച്ചേരി, ഏറാമല, പുറമേരി ഗ്രാമപഞ്ചായത്തുകള് മുഴുവനായും കണ്ടെയ്ന്‍മെന്റ് സോണുകളായി പ്രഖ്യാപിച്ചിട്ടുണ്ട്.\nFirst published: July 19, 2020, 5:59 PM IST


Friday 20th October 2017 11:22pm\nപൂഞ്ഞാര് എം.എല്.എ പി.സി ജോര്‍ജ് ‘മുഖ്യമന്ത്രി’യാകുന്നു. ജീവിതത്തിലല്ല, സിനിമയിലാണെന്ന് മാത്രം. ചലച്ചിത്രതാരം സലിംകുമാര് തിരക്കഥയെഴുതി സംവിധാനം ചെയ്യുന്ന ‘ദൈവമേ കൈതൊഴാം കെ. കുമാറാകണം’ എന്ന ചിത്രത്തിലാണ് കേരള നിയമസഭയിലെ ‘ഒറ്റയാന്’ മുഖ്യമന്ത്രിയായി വേഷമിടുന്നത്.\nDont Miss: ടീം ഇന്ത്യക്കെതിരെ ബൗള് ചെയ്ത് സച്ചിന്റെ മകന്; പന്ത് നേരിട്ടത് കോഹ്‌ലിയും ധവാനും; വീഡിയോ കാണാം\nജയറാം നായകനായെത്തുന്ന ചിത്രത്തിലെ നായിക അനുശ്രീയാണ്. പൂഞ്ഞാറിലാണ് ചിത്രത്തിന്റെ ഷൂട്ടിങ്ങ് നടക്കുന്നത്. പി.സി ജോര്‍ജിന്റെ രംഗങ്ങളുടെ ചിത്രീകരണം നാളെയാണ് ആരംഭിക്കുന്നത്.\nഒരു മുഴുനീള കോമഡി ചിത്രമാണ് ദൈവമേ കൈതൊഴാം കെ. കുമാറാകണം. വില്ലേജ് ഓഫീസറായ കെ. കുമാറിന്റെയും ഭാര്യ വിമലയുടെയും കഥ പറയുന്ന ചിത്രം നിര്‍മ്മിക്കുന്നത് ഡോക്ടര് സക്കറിയാ തോമസ്, ശ്രീജിത്ത് രാമചന്ദ്രന് ആല്‍വിന് ആന്റണി എന്നിവര് ചേര്‍ന്നാണ്.\nകേരള മുഖ്യമന്ത്രിയായി പി.സി വേഷമിടുന്ന ചിത്രത്തില് വിനായകന്, സുരാജ് വെഞ്ഞാറമൂട്, മാമുക്കോയ എന്നിവരും പ്രധാന കഥാപാത്രങ്ങളെ അവതരിപ്പിക്കുന്നുണ്ട്. ഇവര്‍ക്കു പുറമേ സലിം കുമാറും നെടുമുടി വേണു, സുരഭി, ശ്രീനിവാസന്, ഇന്ദ്രന്‍സ്, ശിവജി ഗുരുവായൂര്, മഞ്ജു, കുളപ്പുള്ളി ലീല തുടങ്ങിയ വന് താര നിരയും ചിത്രത്തിലുണ്ട്.\nചിത്രത്തിന്റെ രചന നിര്‍വഹിക്കുന്നതും സലിംകുമാറാണ്. കോമഡിഎന്റര് ടെയ്‌നര് വിഭാഗത്തില്‍പെടുന്ന ചിത്രത്തിലെ ഗാനങ്ങള് നാദിര്‍ഷയുടെതാണ്. കറുത്ത ജൂതനാണ് സലിം കുമാര് ഇതിനു മുന്‍പ് സംവിധാനം ചെയ്ത ചിത്രം. സലിം കുമാര് തന്നെയായിരുന്നു ചിത്രത്തിന്റെ തിരക്കഥ. കറുത്ത ജൂതന് 2016ല് സംസ്ഥാന സര്‍ക്കാരിന്റെ മികച്ച കഥയ്ക്കുള്ള പുരസ്‌കാരം നേടിയിരുന്നു.


ആളെയിറക്കി തല്ലിക്കുമെന്നു പോലീസ്; കണ്ണൂരിൽ മാധ്യമ പ്രവർത്തകയെ ഭീഷണിപ്പെടുത്തിയത് ക്രൈംബ്രാഞ്ച് അന്വേഷിക്കും,Crime Branch will investigate the threat reporter tv journalistkeralaonlinenews.com | Malayalam news, kerala news, onlinenews,\nആളെയിറക്കി തല്ലിക്കുമെന്നു പോലീസ്; കണ്ണൂരിൽ മാധ്യമ പ്രവർത്തകയെ ഭീഷ...\nആളെയിറക്കി തല്ലിക്കുമെന്നു പോലീസ്; കണ്ണൂരിൽ മാധ്യമ പ്രവർത്തകയെ ഭീഷണിപ്പെടുത്തിയത് ക്രൈംബ്രാഞ്ച് അന്വേഷിക്കും\nUpdated: Wednesday 28 February 2018 07:33:03 AM\nകണ്ണൂര്: ഷുഹൈബ് വധക്കേസ് അന്വേഷണവുമായി ബന്ധപ്പെട്ട വിവരങ്ങള് മാധ്യമങ്ങളില് വരുന്നതിന്റെ പേരില് ടിവി ചാനല് ലേഖികയെയും ഭര്‍ത്താവിനെയും ഭീഷണിപ്പെടുത്തിയ സംഭവം ക്രൈം ബ്രാഞ്ച് അന്വേഷിക്കുന്നു. റിപ്പോര്‍ട്ടര് ചാനലിന്റെ കണ്ണൂർ ലേഖിക വിനീത, ഭര്‍ത്താവും പൊലീസുകാരനുമായ സുമേഷ് എന്നിവരെയാണ് സിപിഎം സൈബര് ഗ്രൂപ്പുകളില് നിന്നു ഭീഷണിപ്പെടുത്തിയത്. ഇവർക്കെതിരെ വ്യാപകമായി അപകീർത്തി പ്രചാരണവും നടക്കുന്നുണ്ട്. ഇതോടെ കണ്ണൂർ എസ്.പിക്ക് പരാതി നല്കുകയായിരുന്നു. 1നു രാവിലെ ക്രൈം ബ്രാഞ്ച് സംഘം ഇവരോട് ഹാജരാകാൻ ആവിശ്യപ്പെട്ടിട്ടുണ്ട്.\nപാര്‍ട്ടി പത്രത്തില് വിനീതയ്ക്കു എതിരെ വാര്‍ത്തകൽ നൽകുന്നുണ്ട്. ഇത് ഭീഷണി വർധിക്കാൻ കാരണമായതായും നവ മാധ്യമങ്ങളിൽ ഉൾപ്പടെ അപകീർത്തിപ്പെടുത്തൽ തുടരുകയാണെന്നും വിനീത 'കേരള ഓൺലൈൻ ന്യൂസി'നോട് പറഞ്ഞു. ദേശാഭിമാനിയില് പേരുനല്‍കാതെയാണ് വാര്‍ത്ത എങ്കിലും കണ്ണൂരിലെ വനിതാ മാധ്യമ പ്രവർത്തക എന്ന വിശേഷണത്തിലൂടെ ഇവരെ എല്ലാവരും തിരിച്ചറിഞ്ഞിരുന്നു.ഇതിലൂടെ പത്രം ഇത്തരമൊരു പ്രചരണത്തിന് എരിവുകൂട്ടി.\nഇതോടെ വിനീതയ്ക്കും പേരാവൂര് സ്റ്റേഷനിലെ സിവില് പൊലീസ് ഓഫീസറായ ഭര്‍ത്താവ് സുമേഷിനും എതിരെ സോഷ്യല് മീഡിയയില് വന് പ്രചരണങ്ങള് തുടങ്ങുകയായിരുന്നു. സുമേഷിന്റെ ഫോട്ടോ സഹിതം സിപിഎം പ്രവര്‍ത്തകരുടെ വാട്സാപ് ഗ്രൂപ്പുകളിലും ഫേസ്ബുക് പേജുകളിലും വലിയതോതില് പ്രചാരണവുമുണ്ടായി. സുമേഷിനെ വീട്ടില് കയറി ആക്രമിക്കുമെന്നും മറ്റും സിപിഎം അനുകൂല പൊലീസുകാരുടെ വാട്സാപ് ഗ്രൂപ്പുകളിലും ഭീഷണിയുണ്ടായി. ഇന്റര്‍നെറ്റ് കോളുകളിലും വിനീതയ്ക്കു ഭീഷണികള് എത്തി. . ഇതോടെ ജില്ലാ പൊലീസ് മേധാവിക്കു വിനീത പരാതി നല്‍കിയിരുന്നു. സംഭവത്തില് പത്രപ്രവര്‍ത്തക യൂണിയന് കണ്ണൂര് ജില്ലാ ഘടകം പ്രതിഷേധിക്കുകയും ചെയ്തു.\nഷുഹൈബ് വധത്തിനു ശേഷം സിപിഎം വന് പ്രതിരോധത്തിലായതോടെയാണ് സംഭവത്തില് വാര്‍ത്തകള് നിരന്തരം വരുന്നത് പാര്‍ട്ടിക്ക് തലവേദനയായത്. ഇതോടെയാണ് ദേശാഭിമാനി 'വിദഗ്ധ അന്വേഷണം' നടത്തി വിനീതയും സുമേഷുമാണ് വാര്‍ത്തകള് ചോര്‍ത്തുന്ന ഗൂഢസംഘം എന്ന നിലിയല് വാര്‍ത്ത നല്‍കുകയും അതിന് പിന്നാലെ ഇവര്‍ക്കെതിരെ സോഷ്യല്‍മീഡിയയില് നേരത്തെ തുടങ്ങിയ അപവാദ പ്രചരണം കൂടുതല് ശക്തമായി.\nവ്യാജവാര്‍ത്തകള്‍ക്ക് പിന്നിലെ ഗൂഢസംഘത്തെ തിരിച്ചറിഞ്ഞു എന്ന തലക്കെട്ടോടെയായിരുന്നു ദേശാഭിമാനി വാര്‍ത്ത. ഇക്കാര്യത്തില് ഇന്റലിജന്‍സ് വിഭാഗം അന്വേഷണം തുടങ്ങിയെന്നും മുഖ്യ ഉറവിടം അന്വേഷക സംഘത്തിലെ ഉദ്യോഗസ്ഥനാണെന്നും പറഞ്ഞായിരുന്നു വാര്‍ത്ത. കോണ്‍ഗ്രസ് അനുകൂലികളായ രണ്ട് പൊലീസ് ഉദ്യോഗസ്ഥരും ചില മാധ്യമ പ്രവര്‍ത്തകരും ഉള്‍പ്പെട്ടതാണ് സംഘമെന്നും ദേശാഭിമാനി കണ്ടെത്തി.\nഇവരുടെ ഫോണ്‍രേഖകള് ശേഖരിച്ച് വിജിലന്‍സ് അന്വേഷണം തുടങ്ങിയെന്നും വാര്‍ത്തയില് പറഞ്ഞിരുന്നു. കണ്ണൂരിലെ കോണ്‍ഗ്രസ് അനുകൂല പൊലീസ് അസോസിയേഷന് നേതാവുകൂടിയാണ് സുമേഷ്, ഇതോടെയാണ് വാര്‍ത്തകള് ചോര്‍ത്തിയെന്ന പേരില് സുമേഷിനെതിരെയും വിനീതയ്ക്ക് എതിരെയും കൂട്ടായ പ്രചരണവും ഭീഷണിയും മുഴക്കിയതും അതിന് ആക്കംകൂട്ടി ദേശാഭിമാനി വാര്‍ത്ത നല്‍കിയതുമെന്നാണ് വിവരം.പ്രമുഖ ചാനലിലെ വനിതാ റിപ്പോര്‍ട്ടര് ആദ്യം ബ്രേക്കിങ് ന്യൂസ് നല്‍കുമെന്നും തുടര്‍ന്ന് മറ്റ് ചാനലുകള് വാര്‍ത്ത ഏറ്റെടുക്കുമെന്നും ഇങ്ങനെയാണ് സിപിഎമ്മിനെതിരെ കടന്നാക്രമണം നടക്കുന്നതെന്നും വാര്‍ത്തയില് പറഞ്ഞിരുന്നു. മലയോര സ്റ്റേഷനിലെ സിവില് പൊലീസ് ഓഫീസര്‍ക്ക് വിവരം നല്‍കുമെന്നും ഇയാളാണ് ആവശ്യമായ ചേരുവകള് ചേര്‍ത്ത് സിപിഎം വിരുദ്ധ നുണബോംബുകള് സൃഷ്ടിക്കുന്നതെന്നുമായിരുന്ന ആക്ഷേപം.\nഇതോടൊപ്പം മാധ്യമപ്രവര്‍ത്തകരെയും വാര്‍ത്ത ചോര്‍ത്തുന്ന പൊലീസുകാരെയും തല്ലാന് വാട്സ്‌ആപ് വഴി സിപിഎം അനുകൂല പൊലീസുകാര് 'ക്വട്ടേഷന് ചര്‍ച്ച' നടത്തിയതും പുറത്തുവന്നു. പാര്‍ട്ടി അനുകൂലികളായ പൊലീസുകാരാണ് വാട്സ് ആപ് കൂട്ടായ്മയിലൂടെ ചര്‍ച്ച നടത്തിയത്. മാധ്യമപ്രവര്‍ത്തകരെ വീടുകയറി തല്ലാന് ക്വട്ടേഷന് എടുക്കാമെന്നാണ് ഒരാള് പറയുന്നത്. പേരെടുത്തുപറഞ്ഞും പൊലീസുകാരുടെ പടങ്ങളിട്ടുമാണ് പ്രചരമം നടത്തിയത്. ഇതും ചര്‍ച്ചയാവുകയാണ്. എആര് ക്യാമ്പ് കേന്ദ്രീകരിച്ചുള്ള പൊലീസുകാര് അംഗങ്ങളായ ഡ്യൂട്ടി ഫ്രണ്ട്സ് എന്ന ഗ്രൂപ്പിലാണ് ഇത്തരമൊരു ചര്‍ച്ച നടന്നത്. 'ക്വാര്‍ട്ടേഴ്സില് കയറി തച്ചാലോ.. ആളെ ഏര്‍പ്പാടാക്കാം.. 'എന്നുപറഞ്ഞാണ് സുമേഷിനെ ആക്രമിക്കുമെന്ന് വെല്ലുവിളിയും ഉണ്ടായത്. ഈ വിവരങ്ങളെല്ലാം ചൂണ്ടിക്കാട്ടിയും തന്റെ ഒഫീഷ്യല് നമ്ബര് ഉള്‍പ്പെടെ ചോര്‍ത്തുന്നതായി സംശയമുണ്ടെന്നും വ്യക്തമാക്കിയാണ് വിനീത ക്രൈം ബ്രാഞ്ചിന് പരാതി നല്‍കിയിട്ടുള്ളത്.\nഅതിനിടെ മാധ്യമപ്രവര്‍ത്തകര് ഏകപക്ഷീയമായി വാര്‍ത്ത നല്‍കുന്നുവെന്ന് ആരോപിച്ച് നഗരത്തിലുടനീളം സിപിഐഎം പ്രകോപനപരമായ ഫ്ളക്സ് ബോര്‍ഡുകള് സ്ഥാപിച്ചിട്ടുണ്ട്. മാധ്യമവേശ്യകളേ എന്ന അഭിസംബോധനയോടെയാണ് മിക്ക ഫ്ളക്സുകളിലും പരാമര്‍ശങ്ങള്. ധനരാജിനെ വെട്ടിനുറുക്കുമ്ബോഴും കെ വി സുധീഷെനെ 38 വെട്ടുകളാല് കൊലപ്പെടുത്തുമ്ബോഴും മാധ്യമങ്ങള് നിശബ്ദത പാലിക്കുകയായിരുന്നുവെന്നാണ് ഒരിടത്തെ ആരോപണം.\nശിബിനെ ലീഗുകാര് വെട്ടിനുറുക്കിയപ്പോള് ഇപ്പോള് ശുഹൈബിന് വേണ്ടി ഓരിയിടുന്ന ആരെയും കണ്ടിരുന്നില്ലെന്നും കുറ്റപ്പെടുത്തലുണ്ട്. വലതുപക്ഷ മാധ്യമ മേലാളന്മാര്, കമ്മ്യൂണിസ്റ്റുകാരെ അരുംകൊല ചെയ്യുമ്ബോള് അന്ധരാകുന്ന വലതുപക്ഷ മാധ്യമ തമ്പുരാക്കന്മാര് തുടങ്ങി നിരവധി ആരോപണങ്ങളാണ് സിപിഐഎം പ്രചാരണങ്ങളിലുടനീളം ഉയര്‍ത്തുന്നത്. ഇതിനുപുറകേ സിപിഐഎം നിയന്ത്രണത്തിലുള്ള സൈബര് ഗ്രൂപ്പുകളിലും ഗുരുതരമായ ആരോപണങ്ങളുയരുന്നുണ്ട്. മാധ്യമപ്രവര്‍ത്തകരെ ആക്രമിക്കാനുള്ള പരോക്ഷ ആഹ്വാനമാണിതെന്ന് സംശയിക്കുന്നതായി കണ്ണൂരിലെ ദൃശ്യമാധ്യമപ്രവര്‍ത്തകര് പറഞ്ഞു.\nRead more topics: kannur, threat, Crime Branch, police,\nThe Crime Branch will investigate the threat OF journalist


Velipaadukal വെളിപാടുകള്: എടിഎം സുരക്ഷയ്ക്കായി സെക്യൂരിറ്റി സ്‌ക്രീന്\nഎടിഎം കാര്‍ഡുമായി പണമെടുക്കാന് ചെല്ലുമ്പോള് പതിവില് നിന്നു വ്യത്യസ്തമായി രണ്ടക്ക നമ്പര് ചോദിക്കുന്നുണ്ടോ? എടിഎം പണമിടപാടുകള് കൂടുതല് സുരക്ഷിതമാക്കാന് ഏര്‍പ്പെടുത്തിയ പുതിയ സംവിധാനമാണിത്. 'സെക്യൂരിറ്റി സ്‌ക്രീന്' എന്ന ഈ സംവിധാനം എസ്ബിഐ എടിഎമ്മുകളിലാണ് നടപ്പാക്കിയിട്ടുള്ളത്.\nവടക്കേ ഇന്ത്യയില് ഒന്നിലധികം എടിഎം അടുത്തടുത്തുള്ള ചില സ്ഥലങ്ങളില് തട്ടിപ്പു നടന്നതായി ശ്രദ്ധയില്‍പ്പെട്ടതിനെ തുടര്‍ന്നാണ് സുരക്ഷാ സ്‌ക്രീന് നടപ്പാക്കിയതെന്ന് എസ്ബിഐ വൃത്തങ്ങള് പറഞ്ഞു. എടിഎം കേന്ദ്രങ്ങളില് ഉപഗ്രഹം വഴിയുള്ള ആശയവിനിമയത്തില് തടസ്സം നേരിടുന്നത് അവസരമാക്കിയാണ് തട്ടിപ്പു നടന്നത്.\nപിന് നല്‍കി എതാനും സെക്കന്‍ഡ് നേരത്തേക്ക് സ്‌ക്രീനില് പ്രതികരണം ഉണ്ടാവാതെ വരുമ്പോള് ഇതു പ്രവര്‍ത്തിക്കുന്നില്ലെന്ന് പറഞ്ഞ് ഇടപാടുകാരെ പിന്തിരിപ്പിച്ചായിരുന്നു തട്ടിപ്പ്. ഇടപാടുകാര് മാറി എടിഎം പ്രവര്‍ത്തന സജ്ജമാകുമ്പോള് അക്കൗണ്ടില് നിന്ന് ഇവര് പണം പിന്‍വലിക്കുകയായിരുന്നു.\nഎടിഎം കാര്‍ഡ് ഫീഡ് ചെയ്ത് ഭാഷ തിരഞ്ഞെടുത്ത ശേഷമായിരിക്കും നമ്പര് ചോദിക്കുക. 10 മുതല് 99 വരെ ഏതെങ്കിലും സംഖ്യ നല്‍കാം. ഈ നമ്പര് തന്നെയാണ് സ്‌ക്രീനില് ഡിസ്‌പ്ലേ ചെയ്യുന്നതെന്ന് ഉറപ്പു വരുത്തിയാല് മാത്രമേ തുടര്‍ന്നുള്ള ഇടപാടുകള് സാധ്യമാകൂ. നല്‍കുന്ന സംഖ്യ തെറ്റായാണ് കാണിക്കുന്നതെങ്കില് കീപാഡ് പ്രവര്‍ത്തനക്ഷമമല്ലെന്നാണ് അര്‍ഥം. മാത്രമല്ല, തുടര്‍ന്നുള്ള ഇടപാടുകള് തടയുകയും ചെയ്യും. എടിഎമ്മില് ഇടപാടുകള് പൂര്‍ത്തിയാക്കിയ ശേഷം 'കാന്‍സല്' കീ പ്രസ് ചെയ്യുന്നത് കൂടുതല് സുരക്ഷിതത്വും ഉറപ്പു വരുത്തുമെന്നും അധികൃതര് പറയുന്നു.\nMathrubhumi Business എടിഎം സുരക്ഷയ്ക്കായി സെക്യൂരിറ്റി സ്‌ക്രീന്\nപോസ്റ്റ് ചെയ്തത് Muralidharan p p ല് 6:59 AM


വ്യാഴം, 24 ഒക്‌ടോബര് 2019 (08:02 IST)\nഅഞ്ച് നിയമസഭാ മണ്ഡലങ്ങളില് നടന്ന ഉപതെരഞ്ഞെടുപ്പിന്റെ വോട്ടെണ്ണല് എണ്ണിത്തുടങ്ങി. തദ്ദേശഭരണ സ്ഥാപനങ്ങളിലേക്കുള്ള തെരഞ്ഞെടുപ്പ് നടക്കാനിരിക്കെ മൂന്നു മുന്നണികള്‍ക്കും തെരഞ്ഞെടുപ്പ് ഫലം നിര്‍ണായകമാണ്. അഞ്ച് മണ്ഡലങ്ങളിലേയും സ്ഥാനാർത്ഥികൾ പ്രതീക്ഷയിലാണ്.\nഎട്ട് മണിക്കാരംഭിച്ച വോട്ടെണ്ണലിൽ പോസ്റ്റൽ വോട്ടുകളാണ് എണ്ണിത്തുടങ്ങിയത്. വട്ടിയൂര്‍ക്കാവ് 12, അരൂരില് 14, കോന്നിയില് 16, മഞ്ചേശ്വരത്ത് 17, എറണാകുളത്ത് 10 റൗണ്ടുകളിലായാണ് വോട്ടെണ്ണല് നടക്കുക.9മണിയോടെ ആദ്യ ഫല സൂചന പുറത്തുവരും.\nമണ്ഡലങ്ങളില് ഇഞ്ചോടിഞ്ച് പോരാട്ടം നടന്നതിനാല് അന്തിമ ഫലത്തിന് അവസാന റൗണ്ടുകള് വരെ കാത്തിരിക്കേണ്ടി വരും. ആറ് മണ്ഡലങ്ങളില് പാല നേടിയ എല്‍ഡിഎഫ് ഒരു പടി മുന്നിലാണ്. പാലായിൽ നേടിയെടുത്ത മേൽക്കൈ ഇവിടങ്ങളിൽ ആവർത്തിക്കാൻ എൽ ഡി എഫിനു സാധിക്കുമോ എന്ന് കാത്തിരുന്ന് കാണാം.\nതെരഞ്ഞെടുപ്പില് അരൂരില് 80.47 ശതമാനമാണ് ഇത്തവണത്തെ പോളിംഗ്. ത്രികോണ മത്സരം നടന്ന മഞ്ചേശ്വരത്ത് പോളിംഗ് ശതമാനം 75.58 ആണ്. ലോക്‌സഭാ തെരഞ്ഞെടുപ്പില് 75.88 ഉം 2016ല് 76.19 ശതമാനവുമായിരുന്നു പോളിംഗ്. കോന്നിയില് 70.07 ആണ് പോളിംഗ് ശതമാനം. ലോക്‌സഭാ തെരഞ്ഞെടുപ്പില് 74.24 ഉം 2016ല് 73.19 ശതമാനവുമായിരുന്നു പോളിംഗ്. ശക്തമായ ത്രികോണ മത്സരം നടന്ന വട്ടിയൂര്‍ക്കാവില് 62.66 ശതമാനം പേര് വോട്ടു ചെയ്തു. ലോക്‌സഭാ തെരഞ്ഞെടുപ്പില് 69.34 ഉം 2016ല് 69.83 ശതമാനവുമായിരുന്നു പോളിംഗ്.\nഅടുത്ത ലേഖനം ഇനി എണ്ണക്കമ്പനികൾ അല്ലാത്തവർക്കും രാജ്യത്ത് പെട്രോൾ പമ്പുകൾ തുടങ്ങാം, മാനദണ്ഡങ്ങളിൽ മാറ്റം വരുത്തി കേന്ദ്രം


പാകിസ്ഥാനിലെ സൂഫി ദേവാലയത്തില് ഐസിസ് ചാവേറാക്രമണം; 52 പേര് മരിച്ചു, നിരവധി പേര്‍ക്ക് പരിക്ക് | At least 52 dead, over 100 injured in Khuzdar’s Shah Noorani shrine explosion - Malayalam Oneindia\nPublished: November 13 2016, 9:05 [IST]\nക്വെറ്റ: പാകിസ്ഥാനിലെ സൂഫി ദേവാലയത്തിലുണ്ടായ ബോംബ് സ്‌ഫോടനത്തില് 52 പേര് മരിച്ചു. 100 പേര്‍ക്ക് പരിക്ക് പറ്റി. ആക്രമണത്തിന് പിന്നില് ഐസിസ് ആണെന്ന് ഔദ്യോഗിക വൃത്തങ്ങള് അറിയിച്ചു. ശനിയാഴ്ച വൈകുന്നേരം ബലോചിസ്ഥാനിലെ സൂഫി സന്യാസി ഷാന് നൂറാനിയുടെ ആഘോഷ വേളയില് ആരാധകര് പങ്കെടുക്കുമ്പോഴാണ് സ്‌ഫോടനമുണ്ടായത്. സെക്കന് ക്വെറ്റ യില് നിന്ന് 750 കിലോമീറ്റര് അകലെയാണ് സ്‌ഫോടനമുണ്ടായത്.\nസ്‌ഫോടനത്തില് 52 പേര് മരിക്കുകയും നൂറ്റഞ്ചോളം പേര്‍ക്ക് പരിക്ക് പറ്റിയതായും പ്രവിശ്വയിലെ ആഭ്യന്തര മന്ത്രി ഷര്‍ഫ്രാസ് ബുക്തി പറഞ്ഞു. മരിച്ചവരില് സ്ത്രീകളും കുട്ടികളും ഉള്‍പ്പെട്ടിട്ടുണ്ട്. ആരാധകര് ഭക്തിപരമായ പാട്ടിലും നൃത്തത്തിലും ഏര്‍പ്പെട്ട സമയത്താണ് സ്‌ഫോടനമുണ്ടായത്. അപകടം നടന്ന സൂഫി ആരാധനാലയത്തിലേക്ക് കറാച്ചിയില് നിന്നാണ് ആംബുലന്‍സ് വരേണ്ടത്.\nഎന്നാല് കറാച്ചിയില് നിന്ന് വാഹനങ്ങള് എത്താന് മൂന്നോ നാലോ മണിക്കൂര് സമയമെടുക്കും. സുഫി ആരാധനാലയം സ്ഥിതിചെയ്യുന്നത് റിമോട്ട് ഏരിയയില് ആയതിനാല് പ്രഥമ ശുശ്രൂഷ നല്‍കേണ്ട സാഹചര്യം ആരാധനാലയത്തിന് സമീപം ഉണ്ടായിരുന്നില്ല. സുഫി ആരാധനാലയത്തില് ന്യൂനപക്ഷം ഷിയ മുസ്ലീങ്ങളും സുന്നി മുസ്ലീങ്ങളും സന്ദര്‍ശിക്കാറുണ്ട്.\nസൂഫി ആരാധനാലയത്തില് നടന്നത് ചാവേര് ബോംബാക്രമണമാണെന്ന് ആഭ്യന്തര മന്ത്രി പറഞ്ഞു. 20 ആംബുലന്‍സും 50 സൈനീകര് സ്‌ഫോടനം നടന്ന സ്ഥലത്ത് എത്തിയിട്ടുണ്ടെന്ന് പാക്‌സ്താന് സേന ഉപസേനാനിപതി ജനറല് അസിം പറഞ്ഞു. 45 ആംബുലന്‍സും 100 ട്രൂപ്പ് പട്ടാലക്കാരും സംഭവ സ്ഥലത്ത് എത്തികൊണ്ടിരിക്കുകയാണെന്നും അദ്ദേഹം കൂട്ടിച്ചേര്‍ത്തു.\nisis terrorist pakistan army sufi ഐസിസ് തീവ്രവാദി പാകിസ്താന് സൈന്യം സൂഫി\nAt least 52 people, including women and children, were killed and over 100 sustained injuries in an explosion that struck Dargah Shah Noorani in Khuzdar district Saturday evening.\nStory first published: Sunday, November 13, 2016, 9:05 [IST]


മുന്നോട്ട് നയിക്കുന്ന മോഹവലയം: ടി.വി.ചന്ദ്രന്\nSat Sep 21 2019 17:34:55 GMT+0530 (IST)\nAnvar Abdullah| Updated On: 12 Dec 2016 10:35 AM GMT | Location :\nമോഹവലയം ആറു സിനിമകളെ ഉള്‍ക്കൊള്ളുന്ന ഒറ്റസിനിമയാണ്. അതാണതിന്റെ ആഖ്യാനത്തിന്റെ അടരുകളെ നിശ്ചയിക്കുന്ന ക്രാഫ്റ്റ്. ബഹ്‌റൈനിലെത്തുന്ന ഒരു ഫിലിംമേക്കറാണ് പ്രധാനകഥാപാത്രം- ഐഎഫ്എഫ്‌കെയില് പ്രദര്‍ശിപ്പിക്കുന്ന സ്വന്തം ചിത്രത്തെക്കുറിച്ച് സംവിധായകന് ടി.വി ചന്ദ്രന് പറയുന്നു\nഫിലിം എടുക്കുക എന്നതുതന്നെ ടി.വി.ചന്ദ്രന് ഇഷ്ടപ്പെട്ട വിഷയമാണ്. ചലച്ചിത്രത്തോടും അത് ആവിഷ്‌കരിക്കുന്ന അനുഭവങ്ങളുടെ രൂപനിര്‍മാണത്തോടും അത്രയേറെ താല്പര്യം ഉള്ള ആളാകയാല് മുന്‍പും അദ്ദേഹം സിനിമകളില് സിനിമയെത്തന്നെ ലക്ഷ്യവും ഇരയും മാര്‍ഗവുമാക്കിയിട്ടുണ്ട്. ഡാനിയിലാണ് മമ്മൂട്ടി ഡാനിയാകുന്നതിനുമുന്‍പ് പ്രേക്ഷകരോട് പറയുന്നത്, അറിയാമല്ലോ, ഞാന് മമ്മൂട്ടിയാണ് എന്ന്. അതുപോലെ, ആടുംകൂത്ത് എന്ന തമിഴ് ചിത്രത്തിലും സിനിമ ഒരു പ്രധാനസംഗതിയായി കടന്നുവരുന്നുണ്ട്.\nസിനിമയ്ക്കു മാത്രം കൈകാര്യം ചെയ്യാന് പറ്റുന്ന ഒന്നാണ് കാലത്തിന്റെ മൂന്നവസ്ഥകളെയും (ഭൂതം, വര്‍ത്തമാനം, ഭാവി) ഒന്നിച്ച് കംപോസ് ചെയ്യാനാകുക എന്നത്. അത് സൂസന്നയിലും കഥാവശേഷനിലും അദ്ദേഹം എടുത്തുപെരുമാറുന്നുണ്ട്. അവയില് കഥാവശേഷനിലേതാകട്ടെ, ഒരു പ്രകാരത്തില് തിയോ ആന്‍ജലോ പൗലോയുടെ എറ്റേണിറ്റി ആന്റ് എ ഡേയോട് ഒരു വിദൂരഹസ്തദാനം കൂടിയാണ്.\nമലയാളസിനിമയില് ഒരുപക്ഷേ, ക്രാഫ്റ്റിനെക്കുറിച്ച് ഏറ്റവും കൂടുതല് ആലോചിക്കുകയും ആലോചനകളുടെ ഫലപ്രാപ്തി കൈവരിക്കുകയും ചെയ്ത ചലച്ചിത്രസംവിധായകന് ടി.വി.ചന്ദ്രനായിരിക്കും. സിനിമ എന്ത് എടുക്കുന്നു എന്നതിനേക്കാള് എങ്ങനെ എടുക്കുന്നു എന്നതുകൂടിയാണ് എന്ന തന്റെ ചിന്തയുടെ ഉത്തരങ്ങളാണ് താനിതുവരെ എടുത്ത ഓരോ സിനിമയെന്നും ടി.വി.ചന്ദ്രന് പറയും. അതിന്റെ അന്തിമമായ കൊടിയടയാളമാണ് മോഹവലയം. ശരിക്കും സിനിമയെടുക്കുന്നതിനെക്കുറിച്ച് ഒരു സിനിമ.\nഅത് കേവലം സിനിമയെടുക്കലിനെക്കുറിച്ചല്ല. സിനിമയെടുക്കലും എടുക്കപ്പെട്ടതോ എടുക്കാന് സാധിക്കുന്നതോ ആയ സിനിമകളും എടുക്കാനിടയില്ലാത്ത സിനിമയും എല്ലാം ആഖ്യാനത്തിന്റെ ശരീരത്തില് കൂടിക്കുഴയുകയും കെട്ടുപിണയുകയും ചെയ്യുന്ന ഒരു രീതിയും ശൈലിയുമാണ് മോഹവലയത്തെ കാഴ്ചയുടെ വലയമാക്കിത്തീര്‍ക്കുന്നത്. ഇത് സിനിമയെടുക്കലിനെക്കുറിച്ചുള്ള സിനിമയാണെന്ന് സംവിധായകന് പറയുമ്പോള് ഒരു വാക്യത്തിലൊതുക്കാനാകാത്ത അര്‍ത്ഥകാന്തി അതിനു വരുന്നത് സിനിമയെക്കുറിച്ച് കൂടുതല് അറിയുമ്പോഴാണ്.\nഒരു ഫിലിംമേക്കറും ഒരു കഥാപാത്രവും തമ്മിലുള്ള ഇന്ററാക്ഷനാണ് മോഹവലയത്തിന്റെ പ്രധാനപ്രതലം. ഫിലിംമേക്കര് ഒരു കഥാപാത്രത്തെ കണ്ടെത്തി, രൂപപ്പെടുത്തുന്നതെങ്ങനെ എന്ന അന്വേഷണം. തിരിച്ച് ഈ കാരക്ടര് എങ്ങനെ ഫിലിംമേക്കറെ ഔട്ട്‌ലൈന് ചെയ്യുന്നു എന്ന വിപരീതചിന്തയും പ്രമേയത്തെ നിശ്ചയിക്കുന്നു. ഏതു കലാരൂപത്തിന്റെയും അന്വേഷണമാണിതെന്നും സ്രഷ്ടാവുപോയാലും കഥാപാത്രം നിലനില്ക്കുന്ന സങ്കീര്‍ണത സ്രഷ്ടാവിനെ കലുഷനാക്കുന്നുവെന്നും ടി.വി.ചന്ദ്രന് പറയും.\nഒരര്‍ത്ഥത്തില് താന് ലോകസിനിമയ്ക്കു നല്കുന്ന പ്രണാമം കൂടിയാണ് മോഹവലയമെന്ന് പറയുക മാത്രമല്ല, അതിനെ വിശദീകരിക്കുകയും ചെയ്യും, സംവിധായകന്. പഴയ തലമുറയിലെ സിനിമാപ്രേമികളെ ആകര്‍ഷിച്ച പല മാസ്റ്റര് പീസുകളും പീസുകള് ആയി ഈ സിനിമയില് ഉണ്ട്. ഹിച്ച്‌കോക്ക്, ചാപ്ലിന്, ഓര്‍സണ് വെല്‍സ്, ഇന്‍ഗ്മെര് ബെര്‍ഗ്മാന് തുടങ്ങിയവരുടെ സിനിമകളുടെ കഷണങ്ങള് അര്‍ത്ഥപൂര്‍ണമായി ഈ ചിത്രത്തില് സംവിധായകന് സന്നിവേശിപ്പിച്ചിരിക്കുന്നു.\nമോഹവലയം ആറു സിനിമകളെ ഉള്‍ക്കൊള്ളുന്ന ഒറ്റസിനിമയാണ്. അതാണതിന്റെ\nആഖ്യാനത്തിന്റെ അടരുകളെ നിശ്ചയിക്കുന്ന ക്രാഫ്റ്റ്. ബഹ്‌റൈനിലെത്തുന്ന ഒരു ഫിലിംമേക്കറാണ് പ്രധാനകഥാപാത്രം. അയാളുടെ സിനിമയുടെ ഒരു ഭാഗമാണ് മോഹവലയത്തില് വിലയംകൊള്ളുന്ന ഒന്നാംസിനിമ. പിന്നെ, ഈ സിനിമയെ ഉള്‍ക്കൊള്ളുന്ന നടപ്പുസിനിമയാണ് രണ്ടാംസിനിമ അഥവാ, ഗ്രാന്റ് സിനിമ. ഈ ഫിലിംമേക്കര് പരിചയപ്പെടുന്ന രണ്ടു ചെറുപ്പക്കാര്, തങ്ങളെടുക്കാനാഗ്രഹിക്കുന്ന ഒരു സിനിമയെക്കുറിച്ച് സംസാരിക്കുന്നുണ്ട്. അവരുടെ സംസാരത്തിലൂടെ വിരിയുന്ന ആ സിനിമയാണ് ഇതിലെ മൂന്നാംസിനിമ. ഒരു കഥാകൃത്ത് മനസ്സില്‍ക്കൊണ്ടുനടക്കുന്ന മറ്റൊരു സിനിമയും മോഹവലയത്തിന്റെ തരംഗങ്ങളില് വീഴുന്നുണ്ട്. അതാണ് ഇതിലെ നാലാംസിനിമ. നായകനായ ഫിലിംമേക്കര് ഈ കഥകളില്‍നിന്നു പ്രചോദിതനായി എടുക്കാനുദ്ദേശിക്കുന്ന സിനിമയാണ് അഞ്ചാംസിനിമ. താനാണ് ആ ഫിലിം വര്‍ക്കു ചെയ്യുന്നതെങ്കില് ഉണ്ടാവുന്ന സിനിമയാണിത്. നേരത്തേ പറഞ്ഞ ചെറുപ്പക്കാര് അവരുടെ മനസ്സിലെ സിനിമ ചെയ്തുവരുമ്പോള് സ്വാഭാവികമായും മറ്റൊരു സിനിമയായാണതു പരിണമിക്കുന്നത്. അതാണ് മോഹവലയത്തിലെ ആറാം സിനിമ. ആ സിനിമയില് കഥാപാത്രമായി മാറുന്നുണ്ട് ഫിലിംമേക്കര്.\nഇതാണ് മോഹവലയം എന്ന സിനിമയുടെ ഘടനാപരമായ നിര്‍മിതി. സിംഗിള് നറേറ്റിവ് ശൈലിയെ അട്ടിമറിക്കുന്ന മള്‍ട്ടിപ്പിള് നറേറ്റീവ് ശൈലി. എന്നാല്, എല്ലാത്തിനെയും ഉള്‍ക്കൊള്ളുന്ന വലിയ ആഖ്യാനത്തിന്റെ നിലനില്പും. ഇന്നര് നറേറ്റീവ് ബിയോണ്ട് നറേഷന് എന്നു വിശേഷിപ്പിക്കും ഈ ക്രാഫ്റ്റിനെ സംവിധായകന്. അതൊരു തരത്തില് മീഡിയവും മേക്കറും തമ്മിലുള്ള സംഘര്‍ഷാത്മകസംലയത്തിനിടയിലെ സംവാദമാണെന്നും.\nക്രാഫ്റ്റ് എന്നും തന്റെ ചിന്താവിഷയമാണെന്നും തന്റെ ഭാവനയുടെ ഇന്ധനം തന്നെ ഈ ചിന്തയാണെന്നും പറയുമ്പോള് ടി.വി.ചന്ദ്രന് അക്കാര്യം വ്യക്തമാക്കാന് എലിയറ്റിനെയാണ് കൂട്ടുപിടിക്കുന്നത്. How it is എന്നു ബക്കറ്റ് കണ്ടന്റിനെപ്പറ്റിയും How it is done എന്നത് ഫോമിനെയും കുറിക്കുന്നതായി ബെക്കറ്റ് പറയുന്നതാണ് ടി.വി.ചന്ദ്രനെ സ്വാധീനിക്കുന്നത്. എപ്പോഴാണിതൊന്നാകുന്നതെന്നത് ഒരു സാക്ഷാല്‍ക്കാരരഹസ്യമാണ്. ഇത് കാണികള്‍ക്ക് ഈയളവില് മനസ്സിലായിക്കൊള്ളണമെന്നില്ല. അതുകൊണ്ടാകാം മോഹവലയമടക്കം തന്റെ ചില സിനിമകള് കേരളത്തിലെ കമ്പോളവിപണിയില് ചലനമുണ്ടാക്കാതെ പോയതെന്നും നിരാശയില്ലാതെ ടി.വി.ചന്ദ്രന് പറയുന്നു. How ever beautifulafilm may, if it doesn't further cinema, I will say it isafailure എന്ന് ആന്ദ്രേ ബസീന് പറഞ്ഞതിനെ എടുത്തോതിക്കൊണ്ട്, തന്റെ ഭൂമിമലയാളത്തിനു പുരസ്‌കാരം സമ്മാനിക്കുമ്പോള് മണി കൗള് പറഞ്ഞ ഒരുകാര്യം അഭിമാനത്തോടെ ഓര്‍ത്തെടുക്കുന്നുണ്ട് ടി.വി.ചന്ദ്രന്.\nഈ ചിത്രം സിനിമയെ ഒരിഞ്ചു മുന്നോട്ടുനയിക്കുന്നുണ്ട്... അതാണ് ഈ സിനിമ എനിക്കിഷ്ടപ്പെടാന് കാരണം...\nഅങ്ങനെ രൂപപരമായി സിനിമയെ ഒരിഞ്ചു മുന്നോട്ടുനയിക്കുകയും ഭാവപരമായി മനുഷ്യവംശത്തെ ഒരിഞ്ചു മുന്നോട്ടു നയിക്കുകയും ചെയ്യുന്നതാവണം തന്റെ ഓരോ സിനിമയെന്നും അദ്ദേഹം വിശ്വസിക്കുന്നു. അതിനുള്ള ഗാഢമായ ശ്രമം തന്നെയാണു മോഹവലയം.\nആടുംകൂത്ത് കൃഷ്ണന്‍കുട്ടിയെന്ന തന്റെ തന്നെ ആദ്യചിത്രത്തിനുള്ള ഒരു ചരമഗീതം കൂടിയായിരുന്നെന്നാണ് ടി.വി.ചന്ദ്രന്റെ പക്ഷം. കൃഷ്ണന്‍കുട്ടിയുടെ ഫിലിം തമിഴ്‌നാട്ടില് വളയുണ്ടാക്കാന് ഉപയോഗിക്കപ്പെട്ടതറിഞ്ഞ വിചിത്രാനുഭവപരിസരത്തിലാണ് അദ്ദേഹം ആടുംകൂത്ത് ഒരുക്കുന്നത്. അതിനുശേഷം ലോകസിനിമയുടെ മുന്നില്‍നിന്ന് മോഹവലയത്തിലൂടെ ചലച്ചിത്രപ്രണാമമര്‍പ്പിക്കുന്നു.\nനല്ല സിനിമ കാണികളെ ആകര്‍ഷിക്കുന്നതില് പരാജയപ്പെടുന്നതിനു കാരണം ചലച്ചിത്രാസ്വാദനത്തിനു വേണ്ടത്ര പരിശീലനം ലഭ്യമാകാത്തതാണെന്നാണ് ടി.വി.ചന്ദ്രന്റെ നിരീക്ഷണം. എല്ലാ കലകളെയും ഉള്‍ക്കൊള്ളുന്ന നിത്യേന വളരുന്ന, അത്യദ്ഭുതസാങ്കേതികകലയായ സിനിമയെ തിരിച്ചറിയണമെങ്കില് നല്ല പരിശീലനം ലഭിക്കണം. എന്നാല്, ഈ വാദം കേട്ട് ഇതൊരു എലീറ്റ് കണ്‍സെപ്റ്റ് ആണെന്നു മുന്‍ധാരണയോടെ വിധിച്ചുകളയരുതേ എന്നദ്ദേഹം അപേക്ഷിക്കുന്നു. ഐഎഫ്എഫ്‌കെയില് സിനിമ കാണുന്നവര്‍ക്ക് മിനിമം ഇംഗ്ലീഷ് വായിച്ചുമനസ്സിലാക്കാനുള്ള പരിശീലനമെങ്കിലും ആവശ്യമാണെന്ന് അടൂര് ഗോപാലകൃഷ്ണന് പറഞ്ഞപ്പോള് എല്ലാവരും അതിനെ എതിര്‍ത്തു. സത്യത്തില് അടൂര് പറഞ്ഞതില് വാസ്തവമുണ്ടെന്നാണ് തന്റെ അഭിപ്രായം എന്നും ടി.വി.ചന്ദ്രന് പറയുന്നു.\nസിനിമയ്ക്കു മരണമില്ലെന്നാണ് അവസാനമായി മോഹവലയവും അതിന്റെ സംവിധായകന് ടി.വി.ചന്ദ്രനും പറയുന്നത്. തന്റെ സിനിമ സിനിമയുടെ അവസാനമല്ലെന്നും കഥകള് ആവര്‍ത്തിക്കുമെങ്കിലും സിനിമ പുതുതായിക്കൊണ്ടേയിരിക്കുമെന്നും അദ്ദേഹം പറയുന്നു. സിനിമയുടെ മാജിക്കല് നമ്പരാണ് മൂന്ന്. മൂന്നു നിറങ്ങള്, മൂന്നു കാലങ്ങള്... അങ്ങനെ. അതിന്റെ ഇരട്ടിപ്പാണ് തന്റെ സിനിമയിലെ ആറ്. മോഹവലയം സിനിമയെ ജീവിതവും കാലവുമായി കൂട്ടിയിണക്കി, ഒരേ സമയം ചലച്ചിത്രവും അചലച്ചിത്രവുമാകുന്നു. സിനിമയ്ക്ക് എന്തുരൂപവും കൈക്കൊള്ളാമെന്ന തിരിച്ചറിവില്‍നിന്നാണീ പരീക്ഷണം വരുന്നത്.\nസിനിമയുടെ ജനപ്രിയതയെപ്പറ്റിയും ടി.വി.ചന്ദ്രന് ഉല്‍ക്കണ്ഠകളില്ല. ജോണ് ഏബ്രഹാമിന്റെ അമ്മ അറിയാന് ഒരു തിയറ്ററിലും കളിച്ചിട്ടില്ല. പക്ഷേ, മലയാളിയുടെ അനുഭവചരിത്രത്തില്‍നിന്ന് ആ സിനിമയെ എടുത്തുമാറ്റാന് ആര്‍ക്കും കഴിയില്ല. പൂണെയടക്കമുള്ളിടങ്ങളില് ഫിലിം അപ്രിസിയേഷന് കോഴ്‌സുകള് ഈ ചിത്രം ആവര്‍ത്തിച്ചു കാണിക്കുന്നു. അതുപോലെ, ഋത്വിക് ഘട്ടക്കിന് ആകെ കിട്ടിയത് ഒരേയൊരു ദേശീയപുരസ്‌കാരം. അതും കഥയ്ക്ക് - ജുക്തി ഥപ്പോ ഓര് ഗാപ്പോയ്ക്ക്. ഇന്ത്യ സൃഷ്ടിച്ച ഏറ്റവും മഹാനായ സാക്ഷാല്‍ക്കാരകന് കിട്ടിയ ഏകപുരസ്‌കാരം മികച്ച കഥയ്ക്ക്. അതുകൊണ്ടൊന്നും ഘട്ടക്കിന്റെ പ്രസക്തി മങ്ങുന്നില്ല. അതുകൊണ്ടുതന്നെ പുരസ്‌കാരങ്ങളോ കമ്പോളവിജയങ്ങളോ തന്നെ ആശ്വസിപ്പിക്കുകയോ ആശങ്കപ്പെടുത്തുകയോ ചെയ്യുന്നില്ലെന്ന് അദ്ദേഹം ധീരപ്രഖ്യാപനം നടത്തുന്നു.\nനോവലില് രൂപപരീക്ഷണം ഒരു ഓഥര്‍ക്കു പ്രധാനമായിരിക്കില്ല; പക്ഷേ, സിനിമയില് രൂപം ആവര്‍ത്തിക്കുന്ന സംവിധായകന് മൊണോട്ടണസായി അനുഭവപ്പെടുമെന്നാണ് ടി.വി.ചന്ദ്രന്റെ വാദം. ദസ്തയെവിസ്‌കിക്ക് രൂപം ആവര്‍ത്തിക്കാം. അദ്ദേഹത്തിന്റെ നോവലുകള് സിനിമകളാക്കുന്ന സംവിധായകന് അതു പാടില്ല. ഇതാണാ ആദര്‍ശം. ആ ആദര്‍ശത്തിന്റെ സാക്ഷ്യപത്രങ്ങളാണ് ടി.വി.ചന്ദ്രന്റെ ഇതപര്യന്തമുള്ള സിനിമകള്. കഥാവശേഷനായാലും ഭൂമിയുടെ അവകാശികളായാലും ഭൂമിമലയാളമായാലും പൊന്തന്‍മാടയായാലും ഡാനിയായാലും ഓര്‍മകള് ഉണ്ടായിരിക്കണമായാലും ശങ്കരനും മോഹനനുമായാലും ഇപ്പോള്, ഏറ്റവും ഒടുവില് മോഹവലയമായാലും. മോഹവലയം എന്ന ഈ ചന്ദ്രവലയം എക്കാലവും കാണിയെ മോഹിപ്പിച്ചുകുഴക്കുന്ന സിനിമാവലയമായിത്തീരുന്നു.


നായർ മാഗ്നാനിമിറ്റി - Sayahna\nസൂക്ഷിച്ചു വച്ച മയിൽപ്പീലി\nആരോ ഒരാൾ പിന്നിൽ\nഅപാരസാദ്ധ്യതകളുള്ള ഒരു യന്ത്രം\nതറവാടിന്റെ മഹിമയെപ്പറ്റി എല്ലാവരും ബോധവാന്മാരാവുന്നത് മൂത്ത ജ്യേഷ്ഠന്റെ ബംഗ്ലാവിൽ ഒത്തു ചേരുമ്പോ ഴാണ്. ഏഴ് സഹോദരന്മാർ, ഒരു സഹോദരി. ഏറ്റവും താഴെയുള്ളതാണ് സഹോദരി. കൊല്ലത്തിലൊരിക്കൽ ഉണ്ടാവുന്ന ഒത്തുചേരലിന് എല്ലാവരും കുടുംബസമേതം എത്തിയിരിക്കയാണ്. എട്ടു കുടുംബങ്ങൾ. മൂത്ത ജ്യേഷ്ഠന്റെ പിറന്നാളാണ് അവസരം. അത് സ്‌കൂളുകളും കോളേജുകളും അവധി വരുന്ന മെയ്മാസത്തിലായതിനാൽ എല്ലാവർക്കും എത്തിച്ചേരാൻ പറ്റും. രണ്ടാമത്തെ സഹോദരൻ ബോംബെയിൽ ബിസിനസ്സ് ചെയ്യുകയാണ്. അവസാനം എത്തിയത് അദ്ദേഹവും കുടുംബവുമാണ്. മൂന്നാമത്തെ ആൾ ഏറ്റവും മൂത്ത ആളെപ്പോലെ ഡോക്ടറാണ്. മൂത്ത ആൾ എം.ഡി.യാണെങ്കിൽ ഇദ്ദേഹം എം.എസ്.ആണെന്നേ വ്യത്യാസമുള്ളൂ. നാലാമത്തെ ആൾ മാത്രം അല്പം മോശക്കാരനാണ്. വെല്ലിംഗ്ടൺ ഐലന്റിൽ ഒരു എക്‌സ്‌പോർട്ട് ഹൗസിൽ ക്ലാർക്കാണ്. കുടുംബത്തിന്റെ മാനം നശിപ്പിച്ച അയാളെപ്പറ്റി മറ്റുള്ളവർ ആരും പരാമർശിക്കാറില്ല. കുത്തിച്ചോദിച്ചാൽ ഇന്ന കമ്പിനിയിലാണെന്നു മാത്രം പറയും. അയാളുടെ ഭാര്യയും ഒരു സാധു സ്ത്രീയാണ്. അവർക്കു രണ്ടുപേർക്കും അവരുടെ ഒരേയൊരു മകനും ഈ ഗെറ്റുടുഗതർ പാർട്ടിക്ക് വരാൻ താൽപര്യമുണ്ടാവാറില്ല. പക്ഷേ എല്ലാവരേയും ഒന്നിച്ചു കാണാൻ പറ്റുന്ന ഒരേ അവസരമാണ്. മാത്രമല്ല പോയില്ലെങ്കിൽ തന്റെ അഭാവംകൊണ്ട് അയാൾ ശ്രദ്ധിക്കപ്പെടുകയും ചെയ്യും. അതുകൊണ്ട് താൽപര്യമില്ലെങ്കിലും അവർ വരുന്നു, ഒരു മുക്കിൽ ഒതുങ്ങിക്കഴിയുന്നു.\nഅഞ്ചാമത്തെ ആൾ ഒരു ആർക്കിടെക്റ്റാണ്. സ്വന്തം ബിസിനസ്സാണ്. എം.ജി.റോഡിൽ രണ്ടായിരം സ്‌ക്വയർ ഫീറ്റ് ഏരിയയുള്ള ഒരു ഓഫീസുണ്ട്. മൂന്ന് എഞ്ചിനീയർമാരടക്കം ഏഴു ജോലിക്കാരുണ്ട്. ആറാമത്തെ ആൾ എച്ച്.എം.ടി. യിൽ സീനിയർ എഞ്ചിനീയറാണ്. ഏഴാമത്തെ ആൾ അഡ്വക്കേറ്റാണ്. വളരെ തിരക്കുള്ള അഡ്വക്കേറ്റ്.\nഒരു വലിയ കേക്ക് സ്വീകരണ മുറിയിലേക്ക് കൊണ്ടുവന്നു. ഒരു ഇരുനിലകെട്ടിടത്തിന്റെ ആകൃതിയി ലുണ്ടാക്കിയ കേക്ക്. എം.വി. ദേവൻ ഉണ്ടാക്കിയ മനോഹരമായ വീടുകളിലൊന്നിനെ അനുസ്മരിപ്പിക്കും.\nചുറ്റും പുൽത്തകിടികൾ, പൂച്ചെടികളുള്ള തോട്ടം, മുമ്പിൽത്തന്നെ രണ്ടു കാറുകൾ.\nഇത് കുട്ടികൾക്ക് വേണ്ടിയാണ്. അവർക്കും എന്തെങ്കിലും എൻജോയ്‌മെന്റ് വേണ്ടെ?\nമൂത്ത ജ്യേഷ്ഠൻ പറഞ്ഞു.\nകഴിഞ്ഞ കൊല്ലം ഒരു പടുകൂറ്റൻ വിമാനമായിരുന്നു കേക്ക്. ചുരുങ്ങിയത് അഞ്ചുകിലോ ഉണ്ടാവും.\nകേക്കുവീടിന്റെ ടെറസ്സിൽ അഞ്ചു വലിയ മെഴുകുതിരികളും എട്ടു ചെറിയ മെഴുകുതിരികളും ഉറപ്പിച്ചു വെച്ചിട്ടുണ്ട്. അമ്പത്തെട്ടു വർഷങ്ങളെ കാണിക്കാൻ. അമ്പത്തെട്ടു വിജയകരമായ വർഷങ്ങൾ.\nആന്റിക്ക് അങ്കിളിന്റെ വയസ്സ് ശരിക്കറിയില്ല. അയാൾ അനിയന്മാരുടെ കുട്ടികളോട് തമാശ പറഞ്ഞു. കണ്ടില്ലേ എത്ര കാന്റിൽസാണ് കുത്തിനിർത്തിയിരിക്കുന്നത്? വലിയ അഞ്ചു കാന്റിൽസ് മാത്രമേ ആവശ്യമുള്ളൂ.\nമെഴുകുതിരികൾ കൊളുത്തപ്പെട്ടു. മൂത്ത ജ്യേഷ്ഠൻ ഒറ്റ ഊത്തിന് എല്ലാ മെഴുകുതിരികളും കെടുത്തിയപ്പോൾ എല്ലാവരും കയ്യടിച്ചു. പിടിയിൽ ചുവ ന്ന റിബ്ബൺകെട്ടി അലങ്കരിച്ച വിദേശ നിർമ്മിതമായ കത്തികൊണ്ട് അദ്ദേഹം ആ കേക്ക് മുറിച്ചു. കേക്ക് കഷണങ്ങളായി മുറിക്കേണ്ട ഭാരം രണ്ടാം സഹോദരന്റെ ഭാര്യ ഏറ്റെടുത്തു.\nനാലാമത്തെ സഹോദരന്റെ മകൻ അരുൺ ഒന്നിലും ചേരാതെ ഒരു ഭാഗത്തിരുന്ന് കയ്യിൽ കിട്ടിയ ഒരു വീഡിയോ ഗെയിം കളിക്കുകയായിരുന്നു. മകന്റെ ഇരുപ്പ് കണ്ടപ്പോൾ അയാൾക്കു വിഷമം തോന്നി. അയാൾ പതുക്കെ മോന്റെ അടുത്തുചെന്നു പറഞ്ഞു.\nമോനെ നീ അങ്ങോട്ട് ചെല്ല്. അല്ലെങ്കിൽ കേക്ക് കിട്ടിയില്ലാന്നു വരും.\nഅവൻ പറഞ്ഞു. കഴിഞ്ഞ കൊല്ലത്തെ ഗെറ്റ്ടുഗതറിന്റെ സമയത്തുണ്ടായ ഒരു സംഭവം അവനെ വിഷമിപ്പിച്ചിരുന്നു.\nബോംബെ മാമ അവനെ കണ്ടപ്പോൾ അവനെ ആകെയൊന്ന് ഉഴിഞ്ഞുനോക്കി. മറ്റുകുട്ടികളുമായി നോക്കുമ്പോൾ അവന്റെ വസ്ത്രം തീരെ പഴഞ്ചനായിരുന്നു. അയാൾ ചോദിച്ചു.\nനീ ഏതു ക്ലാസിലാണിപ്പോൾ?\nപ്രീഡിഗ്രി. അവൻ മറുപടി പറഞ്ഞു.\nബീകോം പാസ്സായി, പറ്റുമെങ്കിൽ എം. കോമിനുപോയി വല്ല ബാങ്കിലും കയറണമെന്നാണവന്.\nഫോർത്ത് ഗ്രൂപ്പൊക്കെ എടുത്തിട്ട് എന്താകാനാ? അയാൾ ചോദിച്ചു. പിന്നെ ഒരു ചോദ്യവും.\nനീ അച്ഛനെപ്പോലെ ബീഡിവലിയൊക്കെ തുടങ്ങിയോ?\nമറുപടിയൊന്നും പ്രതീക്ഷിക്കാതെ അയാൾ എല്ലാവരോടുമായി തുടർന്നു.\nബാബുവിന് സിഗരറ്റ് വലിക്കേണ്ടി വരും ന്നാ പറഞ്ഞത്. ഈ ഡെഡ് ബോഡിയൊക്കെ കീറിമുറിക്കലല്ലെ. ഈ മാസം മുതൽ നൂറുറുപ്പിക അധികം അയച്ചു കൊടുക്കണമെന്നാണ് പറയുന്നത്; സിഗരറ്റ് വാങ്ങാൻ…\nസ്വയം ചെറുതാവുന്ന അനുഭവം തീരെ സഹിക്കാൻ പറ്റാത്തതാണ്. ഒപ്പം മുമ്പിലു ള്ള ആൾ വലുതാവുക കൂടി ചെയ്താൽ. കഴിഞ്ഞ കൊല്ലത്തെ അരുചികരമായ അനുഭവം ഉണ്ടാക്കിയ പോറൽ ഇപ്പോഴും അരുണിന്റെ മനസ്സിൽ ഉണ്ടെന്നു തോന്നുന്നു. അവൻ പറഞ്ഞു.\nഅയാൾ പിന്നെ നിർബ്ബന്ധിച്ചില്ല.\nഡിന്നർ മഹത്തായ ഒരു സംഭവമായിരുന്നു. മുറ്റത്ത് പുൽത്തകിടിയിൽ നാലു മേശകളിട്ട് വിരി വിരിച്ച് അതിന്മേ ലായിരുന്നു വിഭവങ്ങൾ നിരത്തിയിരുന്നത്. ഫൈവ്സ്റ്റാർ ഹോട്ടലിലെ ഗ്രേഡ് വൺ റസ്റ്റോറണ്ടിൽ ഏൽപ്പിച്ചിരിക്ക യായിരുന്നു സദ്യ. അപൂർവ്വമായി കിട്ടുന്ന വിഭവങ്ങൾ. കോഴിയിറച്ചി, ആട്ടിറച്ചി, വലിയ ചെമ്മീൻ, ആവോലി ഇവയെല്ലാം കൊണ്ട് പലതരം വിഭവങ്ങൾ. പത്തുപന്ത്രണ്ട് വിഭവങ്ങൾ നിരത്തിയിരി ക്കുന്നു. ബുഫെ ഡിന്നർ.\nഭക്ഷണം കഴിച്ചുകൊണ്ടിരിക്കെയാണ് അളിയൻ പറഞ്ഞത്.\nമാലിനിക്ക് ഒരു ചെറിയ ഓപ്പറേഷൻ വേണം.\nഓപ്പറേഷനോ? ആറ് സഹോദരന്മാർ ഒപ്പം ചോദിച്ചു.\nഅതെ, ചെറിയ ഓപ്പറേഷനാണ്. അപ്പെന്റിസൈറ്റിസ്.\nഅപ്പെന്റിസൈറ്റിസ് ചെറിയ ഓപ്പറേഷനോ?\nമൂത്ത ജ്യേഷ്ഠൻ ഉറക്കെ പറഞ്ഞു.\nനല്ല കഥ്യായി. മേജർ ഓപ്പറേഷനാണ്.\nശരിയാണ്. മറ്റു അഞ്ചു സഹോദരന്മാരും ഒരു കോറസ്സായി പറഞ്ഞു. നാലാമത്തെ ആൾ മാത്രം ഒന്നും പറഞ്ഞില്ല. അയാൾ പെങ്ങൾക്കു വന്നു ചേർന്ന ഭാഗ്യക്കേടിൽ വ്യസനിച്ചു. അളിയൻ ബാങ്കിൽ ഓഫീസറാണ്. വലിയ കുഴപ്പ മില്ലാതെ പോകുകയാണെങ്കിൽ ഒരു മാതിരി നന്നായി ജീവിക്കാൻ പറ്റും. ഒരു സ്ഥലം വാങ്ങി വീടു പണിയാൻ ശ്രമിച്ചു. കുറെ കടമായിപ്പോയി. അതിനിടയ്ക്കാണ് ഈ ഓപ്പറേഷൻ. കഴിഞ്ഞ ഞായറാഴ്ച അവിടെ പോയപ്പോൾ അളിയൻ ഇതിനെപ്പറ്റിയെല്ലാം പറഞ്ഞതാണ്.\nആട്ടെ എവിടെവെച്ചാണ് ഓപ്പറേഷൻ?\nഒരു സഹോദരൻ ചോദിച്ചു.\nഗവർമ്മേണ്ട് ആശുപത്രിയിൽ വെച്ച്.\nഎന്ത് ഗവർമ്മേണ്ട് ആശുപത്രിയോ?\nഅഞ്ചാമത്തെ സഹോദരനാണ് പറഞ്ഞത്.\nഎല്ലാവരും അയാളെ നോക്കി.\nനമ്മൾ ഇത്ര കേമന്മാരായ ഏഴ് ബ്രദേഴ്‌സ് ഇരിക്കുമ്പോൾ നമ്മടെ അനുജത്തിയെ ഗവർമ്മേണ്ട് ആശുപത്രിയിൽ അഡ്മിറ്റ് ചെയ്യുകയോ?\nശരിയാണ്. മൂത്ത ജ്യേഷ്ഠൻ പറഞ്ഞു. നമ്മുടെ തറവാട്ടിൽ നടാടെയാണ് ഒരു പെൺകുട്ടിയെ ഹോസ്പിറ്റലിൽ അഡ്മിറ്റ് ചെയ്യുന്നത്. നമുക്കതു സെലബ്രേറ്റ് ചെയ്യണം.\nഅതെയതെ സെലബ്രേറ്റ് ചെയ്യണം.\nരണ്ടാമത്തെ ആളാണ് ബോംബെ സഹോദരൻ. അയാൾ തുടർന്നു.\nഇവിടെ ഏറ്റവും നല്ല ഹോസ്പിറ്റൽ ഏതാണ്? ബോംബെയിലാണെങ്കിൽ ബ്രീച്ച് കാൻഡി ഹോസ്പിറ്റലുണ്ട്. നമ്മുടെ വിനോദിന്റെ ടോൺസിൽസ് അവിടെയാണ് റിമൂവ് ചെയ്തത്. എയർകണ്ടീഷൻ ചെയ്ത മുറിയാണ്. രണ്ടു ദിവസം ഉണ്ടായിരുന്നു. വളരെ റീസണബ്ൾ ചാർജ്. ഏയ്റ്റ് തൗസന്റുമാത്രം.\nവെരി റീസണബ്ൾ. അഞ്ചാമത്തെ സഹോദരൻ പറഞ്ഞു.\nശരിയായി. നാലാമത്തെ സഹോദരൻ മനസ്സിൽ കരുതി. ഒരു ടോൺസെൽസ് ഓപ്പറേഷന് എണ്ണായിരം ഉറുപ്പിക. അതുപോലത്തെ ആശുപത്രികൾ ഇവിടെ ഇല്ലാതിരിക്കട്ടെ.\nനമുക്ക് മാലിനിയെ നല്ല ഒരു ഹോസ്പിറ്റലിൽ അഡ്മിറ്റ് ചെയ്യണം.\nമൂത്ത ജ്യേഷ്ഠൻ പറഞ്ഞു. നമ്മളൊക്കെയില്ലേ?\nഇവിടെ ഏറ്റവും നല്ല സർജൻ ആരാണ്?\nബോംബെ ജ്യേഷ്ഠൻ ചോദിച്ചു.\nപിന്നെ അഭിപ്രായങ്ങളുടെ ഒരു പ്രളയമായിരുന്നു. ഒരു മണിക്കൂർ നേരത്തെ ചർച്ചക്കും നാലു തരം മധുര പലഹാരങ്ങൾക്കും മൂന്നുതരം ഐസ് ക്രീമുകൾക്കും ശേഷം അനുജത്തിയെ കാണിക്കേണ്ട ഡോക്ടർ, അഡ്മിറ്റ് ചെയ്യേണ്ട ആശുപത്രി എന്നിവയെപ്പറ്റി ഒരു അന്തിമതീരുമാനം ഉണ്ടായി. എയർകണ്ടീഷൻഡ് റൂം എടുക്കണമെന്നും തീരുമാനിച്ചു.\nഇത്രയധികം പണം ചെലവാക്കുന്നതിൽ അളിയന് ആദ്യം എതിർപ്പുണ്ടായിരുന്നു. പക്ഷേ ജ്യേഷ്ഠന്മാർ വിടുമോ? നമ്മൾ നായന്മാരാണ്. നായർ തറവാടിൽ പെങ്ങളാണ് വലുത്. മനസ്സിലായില്ലേ? അപ്പോ നമുക്ക് നായർമാഗ്നാനിമിറ്റി കാട്ടണം.\nഎല്ലാ സഹോദരന്മാരും സമ്മതിച്ചു.\nഭാര്യമാർ മാത്രം അന്യോന്യം നോക്കി മുറുമുറുത്തു. നായർ മാഗ്നാനിമിറ്റിയിൽ അവർക്കു വലിയ ഉത്സാഹമില്ലാത്ത പോലെ തോന്നി. വർദ്ധിച്ച ചെലവുകളെപ്പറ്റി അവർ പറഞ്ഞുതുടങ്ങി.\nദിലീപിന് മണിപ്പാലില് മെഡിസിന് അഡ്മിഷൻ കിട്ടാൻ രണ്ടുലക്ഷം വേണം. കയ്യിലാകെ ഒന്നേ കാൽ ലക്ഷേള്ളൂ. എഴുപത്തഞ്ചിന് ഇനി എവിടെപ്പോണംന്നറിയില്ല്യ.\nമോൾടെ കല്ല്യാണം അടുത്ത മെയ്‌ല്ണ്ടാവുന്ന് തീർച്ച്യാണ്. നാലു ലക്ഷെങ്കിലും ചെലവു വരും. എവിടുന്നുണ്ടാ ക്കാനാണ്…\nനാലാമത്തെ സഹോദരനും ഭാര്യയും എല്ലാം കേട്ടു. എല്ലാം കണ്ടു. അവർ അഭിപ്രായമൊന്നും പറഞ്ഞില്ല. അഭിപ്രായമില്ലാഞ്ഞിട്ടല്ല. അവരുടെ അഭിപ്രായങ്ങൾക്ക് വേണ്ടത്ര കനമുണ്ടാവില്ലെന്നവർക്കറിയാം. അവർ മുറ്റത്തിനരുകിൽ ആൾക്കൂട്ടത്തിന്നകലെ കൊണ്ടു പോയി ഇട്ട കസേരകളിൽ പോയിരുന്നു. തൽക്കാലം ഒരു പ്രശ്‌നമുണ്ടായിരിക്കയാണ്. മറ്റു സഹോദരന്മാരെല്ലാം കയ്യഴിച്ച് ചെലവും ചെയ്യും, പെങ്ങളുടെ ഓപ്പറേഷനു വേണ്ടി. അപ്പോൾ തങ്ങളും എന്തെങ്കിലും കൊടുക്കേണ്ടേ? സർക്കാർ ആശുപത്രിയിലാണെങ്കിൽ അളിയന് ഒറ്റയ്ക്കു തന്നെ താങ്ങാവുന്ന ചെലവേ വരു.\nനമുക്ക് കുറച്ചു പണം കരുതാം. ആവശ്യമായി വന്നാൽ മാത്രം കൊടുത്താൽ മതി. ഭാര്യ പറഞ്ഞു.\nഅവരെല്ലാം പണമുള്ള പാർട്ടികളാണ്. നമുക്ക് ഒരു ആയിരം ഉറുപ്പികയുണ്ടാക്കണമെങ്കിൽ വള പണയം വെക്ക്യന്നെ വേണ്ടിവരും.\nഓപ്പറേഷന്റെ തലേന്ന് അയാൾ ഭാര്യയുടെ വള പണയംവെച്ച് ആയിരം ഉറുപ്പിക കയ്യിൽ കരുതി.\nഅളിയൻ ആയിരം ഉറുപ്പിക കരുതിയിരുന്നു. ആ സംഖ്യ മുഴുവൻ ആശുപത്രിയിൽ അഡ്വാൻസായി കൊടുക്കേണ്ടിവന്നു.\nഓപ്പറേഷൻ ‘സെലിബ്രേറ്റ്’ ചെയ്യാൻ എല്ലാ സഹോദരന്മാരും എത്തിയിരുന്നു. അവർ ഓപ്പറേഷൻ കഴിയുന്നതു വരെ ആശുപത്രിയുടെ സിറ്റിംഗ് റൂമിൽ ഇരുന്ന് ലക്ഷങ്ങളുടെ കഥകൾ പറഞ്ഞു. എം.എസ്. ഡോക്ടറായ മൂന്നാമത്തെ ജ്യേഷ്ഠനെ ഓപ്പറേഷൻ തിയറ്ററിൽ കടത്തിയിരുന്നു. വെറുതെ, സ്വന്തം ആൾ അടുത്തുണ്ടാവുന്നത് പെങ്ങൾക്ക് ഒരു ധൈര്യമാവുമല്ലോ. അളിയന് സമാധാനമായി. കേമന്മാരായ അളിയന്മാരുണ്ടായാൽ കാര്യങ്ങൾ അതിന്റെ മുറയ്ക്ക് നടന്നുകൊള്ളും. ആങ്ങളമാർ ഉച്ചയ്ക്കുള്ള കുറച്ചു സമയം മാത്രം അവരവരുടെ വീടുകളിലേക്ക് പോയി. വീണ്ടും നാലുമണിയോടെ തിരിച്ചുവന്നു.\nബോധം വന്നപ്പോൾ എല്ലാ ജ്യേഷ്ഠന്മാരും കിടക്കയ്ക്കു ചുറ്റുമുണ്ട്. മാലിനിക്കു സന്തോഷമായി. കരുത്തുള്ള ഏഴു ജ്യേഷ്ഠന്മാർ ചുറ്റുമുള്ളപ്പോൾ പെങ്ങൾക്ക് എന്തു പേടിയ്ക്കാൻ.\nഡോക്ടർ വന്ന് രോഗിയെ പരിശോധിച്ചു. ഡോക്ടർമാരായ രണ്ടു ജ്യേഷ്ഠന്മാരുമായി സംസാരിച്ചു.\nഎവ്‌രിതിംഗ് ഈസ് ഓകേ. നാലു ദിവസത്തിനകം ആശുപത്രി വിടാം.\nഎയർ കണ്ടിഷൻഡ് മുറി സുഖമായിരുന്നു. അല്ലലില്ല. അലട്ടുമില്ല. ആശുപത്രിയിലാണ് കിടക്കുന്നത് എന്നുതന്നെ തോന്നില്ല. പിറ്റെ ദിവസവും എല്ലാ ജ്യേഷ്ഠന്മാരും എത്തി. അനുജത്തി ഉല്ലാസവതിയാണെന്നു കണ്ട് സംതൃപ്തി യടഞ്ഞു.\nരണ്ടാമത്തെ ജ്യേഷ്ഠന് പക്ഷേ പെട്ടെന്ന് ബോംബെയ്ക്ക് മടങ്ങണം. അയാൾ പറഞ്ഞു.\nസീറ്റ് കിട്ടുമോ എന്നു നോക്കി. നാളത്തേക്ക് വെയ്റ്റിംഗ് ലിസ്റ്റാണ്. പക്ഷേ കിട്ടാതിരിക്കില്ല. ലീലയും കുട്ടികളും രണ്ടാഴ്ചകൂടി ഇവിടെയുണ്ടാകും. എന്തെങ്കിലും ആവശ്യമുണ്ടെങ്കിൽ ലീലയോട് പറഞ്ഞാൽ മതി.\nനാലാം ദിവസം മൂത്ത ജ്യേഷ്ഠന് പുറത്തെവിടെയോ പോകേണ്ടതു കൊണ്ട് വരാൻ പറ്റിയില്ല. മൂന്നാമത്തെ ജ്യേഷ്ഠന് ഓപ്പറേഷൻ ദിവസമായിരുന്നു. അഞ്ചാമത്തേയും ആറാമത്തേയും സഹോദരന്മാർ കൊടൈ ക്കനാൽ കാണാൻ കുടുംബസമേതം പോയിരിക്കയാണ്. എന്നാണ് തിരിച്ചുവരുന്നതെന്നറിയില്ല. ഏഴാമത്തെ ആളുടെ വിവരമൊന്നുമില്ല.\nനാലാമത്തെ സഹോദരൻ മാത്രം ഓഫീസ് വിട്ട് വൈകുന്നേരം അഞ്ചര മണിക്ക് എത്തി. അദ്ദേഹം വളരെ പരിതാപ കരമായ ഒരു ദൃശ്യമാണ് കണ്ടത്. അളിയൻ അങ്ങോട്ടുമിങ്ങോട്ടും നെട്ടോട്ടമോടുന്നു.\nഅവര് ഡിസ്ചാർജ് ചെയ്ത് കൊണ്ടുപൊയ്‌ക്കൊള്ളാൻ പറഞ്ഞു. മാലിനി പറഞ്ഞു. അവൾ കരയുകയായി രുന്നെന്നു തോന്നുന്നു. കണ്ണുകൾ കലങ്ങിയിട്ടുണ്ട്.\nഏട്ടന്മാരെ ആരേം കാണാനില്ല. ബില്ലാണെങ്കില് വളരെയധികം വന്നിട്ടുംണ്ട്. ഇന്ന് ഡിസ്ചാർജ് ചെയ്തില്ലെങ്കില് വേറൊരു അഞ്ഞൂറുറുപ്പിക കൂടി കൂടുംന്നാ പറഞ്ഞത്.\nഇപ്പൊ എത്ര്യായി ബില്ല്?\nനാലായിരത്തിൽ ചില്ല്വാനം ആയിട്ട്ണ്ട്‌ത്രെ. ചേട്ടന്റെ കയ്യിലാണെങ്കില് പത്തഞ്ഞൂറുറുപ്പികയേ ഉള്ളൂ. ഇപ്പൊ ഒക്കെക്കഴിഞ്ഞ് എന്നെ ചീത്ത പറ്യാണ്. സർക്കാർ ആശുപത്രീലായിരുന്നെങ്കിൽ ഒരു ആയിരത്തഞ്ഞൂറിന് എല്ലാം നടന്നുകിട്ടിയേനെ. ഏട്ടന്മാര് പറഞ്ഞിട്ടേ ഈ ആശുപത്രീല് അഡ്മിറ്റ് ചെയ്തതും എയർകണ്ടീഷൻ ഡ്‌റൂം എടുത്തതും ഒക്കെ.\nഅയാൾ അളിയനെ തേടി നടന്നു. അളിയൻ ഓഫീസിനു മുമ്പിൽ വിഷണ്ണനായി നിൽക്കുകയാണ്.\nഎന്റെ കയ്യിൽ ആയിരം ഉറുപ്പികയുണ്ട്. അയാൾ അളിയനോടു പറഞ്ഞു. ബാക്കിക്ക് എന്താ ചെയ്യാ?\nഅതാ ഞാൻ ആലോചിക്കണത്. ഈ വൈകിയ സമയത്ത്. നാളെയാണെങ്കിൽ വല്ല പണ്ടം പണയം വെച്ചെങ്കിലും സംഖ്യ ഒപ്പിക്കാമായിരുന്നു.\nഈ ആയിരം വള പണയം വെച്ച് കിട്ടീതാ… ഇനി വേണമെങ്കിൽ വേറെ മാലയും പണയംവെച്ചാ കുറച്ചു കൂടിണ്ടാക്കാം.\nവേണ്ട. അളിയൻ പറഞ്ഞു. ഇനി നാളെയല്ലേ എന്തായാലും പറ്റൂ. മാലിനിയുടെ വല്ല പണ്ടങ്ങളും പണയം വെക്കാം. ഏതായാലും കയ്യിലുള്ള ആയിരം തരൂ.\nഉറങ്ങാൻ കിടക്കുമ്പോൾ നായർ മാഗ്നാനിമിറ്റിയെപ്പറ്റി നാലാം സഹോദരൻ ഭാര്യയോടു പറഞ്ഞപ്പോൾ അവൾ കുറെ നേരം ചിരിച്ചു. ഒടുവിൽ പറയുകയും ചെയ്തു.\nവിജയത്തിന്റെ രഹസ്യമെന്താണെന്നറിയുമോ? എപ്പോൾ മുന്നേറണം, എപ്പോൾ പിന്മാറണം എന്നത റിയുക. നമുക്കറിയാത്ത കാര്യവും അതു തന്നെ. നമ്മൾ വിജയിക്കാത്തതിന്റെ കാരണം ഇനിയെങ്കിലും മനസ്സിലായില്ലേ.\nഅവൾ വീണ്ടും ചിരിക്കാൻ തുടങ്ങി. ഒരു കറയുമില്ലാത്ത ഹൃദയം തുറന്ന ചിരി.\nRetrieved from "http://ml.sayahna.org/index.php?title=നായർ_മാഗ്നാനിമിറ്റി&oldid=9025"


സ്വീകരണ കേന്ദ്രങ്ങളെ ഉത്സവപ്പറമ്പുകളാക്കി എൽ ഡി എഫ് തിരഞ്ഞെടുപ്പ് പ്രചരണം - കണ്ണൂരാൻ വാർത്ത\nHome Unlabelled സ്വീകരണ കേന്ദ്രങ്ങളെ ഉത്സവപ്പറമ്പുകളാക്കി എൽ ഡി എഫ് തിരഞ്ഞെടുപ്പ് പ്രചരണം\nസ്വീകരണ കേന്ദ്രങ്ങളെ ഉത്സവപ്പറമ്പുകളാക്കി എൽ ഡി എഫ് തിരഞ്ഞെടുപ്പ് പ്രചരണം\nഇടതുപക്ഷസ്ഥാനാർഥിയുടെ പര്യടനത്തിൽ മുത്തുക്കുടകളുടേയും, ചെണ്ട വാദ്യങ്ങളുടേയും, മുദ്രാവാക്യങ്ങളുടേയും അകമ്പടിയോടെയാണ് ഓരോ കേന്ദ്രത്തിലും പ്രവർത്തകർ സ്ഥാനാർത്ഥിയെ സ്വീകരിച്ചത്.\nഇടതുപക്ഷത്തിൻ്റെ ഉരുക്കു കോട്ടയിൽ ഒരിക്കൽ കൂടി ചുവന്ന കൊടി പാറിക്കാൻ പ്രചരണ പ്രവർത്തനങ്ങൾ കൂടുതൽ കാര്യക്ഷമമായി നടത്തുകയാണ് എൽ.ഡി.എഫ്. സി പി ഐ എമ്മിൻ്റെ ജില്ലാ സെക്രട്ടേറിയറ്റ് അംഗമായ ടി. ഐ മധുസൂദനനാണ് ഇത്തവണ എൽ ഡി എഫ് സ്ഥാനാർത്ഥി. യു ഡി എഫും ബി ജെ പിയും സ്ഥാനാർത്ഥികളെ പ്രഖ്യാപിക്കുന്നതിന് വളരെ മുമ്പ് തന്നെ എൽ ഡി എഫ് ഇലക്ഷൻ പ്രചരണങ്ങൾ ആരംഭിച്ചിരുന്നു. മണ്ഡലത്തിൽ എക്കാലവും ആധിപത്യം പുലർത്തുന്നുവെങ്കിലും വോട്ടിങ് ശതമാനത്തിലെ കുറവും, ബി ജെ പി യുടെ വളർച്ചയും മുന്നണിക്ക് ഭീഷണിയായി വരുന്നുണ്ട്. ജനസമ്മതനും, കമ്യൂണിസ്റ്റ് പാർട്ടിയുടെ കരുത്തുറ്റ മുഖവുമായ ടി ഐ മധുസൂദന് മണ്ഡലത്തിൽ ജയത്തിൽ കുറഞ്ഞത് ഒന്നും പ്രതീക്ഷിക്കാനാകാത്ത സ്ഥിതിയാണ്. ഇടതു പക്ഷത്തിൻ്റെ ശക്തി കേന്ദ്രമായതിനാൽ വിജയത്തിലുപരി വോട്ട് ശതമാനം ഉയർത്താനും സ്ഥാനാർത്ഥി ബാധ്യസ്ഥനണ്. രാവിലെ കണിയേരിയിൽ നിന്നുമാരംഭിച്ച പര്യടനം വിവിധയിടങ്ങളിലെ സ്വീകരണങ്ങൾക്ക് ശേഷം മണിയറ ഈസ്റ്റിൽ സമാപിച്ചു. പ്രചരണ പരിപാടികളുടെ ഭാഗമായി ഡി വൈ എഫ് ഐ പ്രവർത്തകരുടെ നേതൃത്വത്തിൽ ബൈക്ക് റാലിയും നടന്നു. കുന്നരുവിൽ നിന്നാരംഭിച്ച റാലി പയ്യന്നൂരിലൂടെ സഞ്ചരിച്ച് കരിവെള്ളൂരിൽ സമാപിച്ചു. ഭരണ തുടർച്ചയിൽ നിന്നും എൽ ഡി എഫിനെ മാറ്റി നിർത്താൻ സംസ്ഥാനത്ത് കോൺഗ്രസ് ലീഗ്, ബി ജെ പി സഖ്യം പ്രവർത്തിക്കുന്നുണ്ടെന്നാണ് എൽ ഡി എഫ് ആരോപണം. തലശ്ശേരിയിൽ ബി ജെ പി ജില്ലാ പ്രസിഡൻ്റിൻ്റെ നാമ നിർദ്ദേശ പത്രിക തള്ളിയതും, അവിടുത്തെ ഡമ്മി സ്ഥാനാർത്ഥിയുടെ അഭാവവും ഈ അവിശുദ്ധ കൂട്ടുകെട്ടിന് ഉദാഹരണമാണെന്നും എൽ ഡി എഫ് ആരോപണമുണ്ട്. സംസ്ഥാന സർക്കാറിൻ്റെ നിലപാടുകളും, സ്വർണക്കള്ളക്കടത്ത്, പി.എസ്.സി വിവാദം, ബന്ധു നിയമനം, ശബരി മല തുടങ്ങിയ വിഷയങ്ങൾ മുന്നണിയെ പ്രതിസന്ധിയിലാക്കുന്നുണ്ട്.


ചെറുവത്തൂരില് ഷവര്‍മ കഴിച്ച് വിദ്യാര്‍ത്ഥിനി മരിച്ച സംഭവത്തില് സ്വമേധയാ കേസെടുത്ത് ഹൈക്കോടതി | Padayali\nചെറുവത്തൂരില് ഷവര്‍മ കഴിച്ച് വിദ്യാര്‍ത്ഥിനി മരിച്ച സംഭവത്തില് സ്വമേധയാ കേസെടുത്ത് ഹൈക്കോടതി\nMay 04 15:10 2022 by Vadakkan\tPrint This Article\nകാസര്‍കോട്: ചെറുവത്തൂരില് ഷവര്‍മ കഴിച്ച് വിദ്യാര്‍ത്ഥിനി മരിച്ച സംഭവത്തില് സ്വമേധയാ കേസെടുത്ത് ഹൈക്കോടതി. സംഭവത്തില് നിലപാട് അറിയിക്കാന് സര്‍ക്കാരിന് കോടതി നിര്‍ദേശം നല്‍കി.\nമാദ്ധ്യമവാര്‍ത്തകളുടെ അടിസ്ഥാനത്തിലാണ് ഹൈക്കോടതിയുടെ ഡിവിഷന് ബഞ്ച് സ്വമേധയാ കേസെടുക്കാന് തീരുമാനിച്ചത്. ശുചിത്വം ഉറപ്പാക്കാന് നടപടി ഉണ്ടാകണമെന്നും കോടതി വ്യക്തമാക്കി. തുടര്‍നടപടികള് അടിയന്തരമായി ഉണ്ടാകുമെന്നും സര്‍ക്കാര് അറിയിച്ചു.\nകഴിഞ്ഞ ദിവസം വിദ്യാര്‍ത്ഥിനി ഷവര്‍മ കഴിച്ച കൂള്‍ബാര് കടയുടെ മാനേജര് അറസ്റ്റിലായിരുന്നു. കാസര്‍കോ‌ട് പടന്ന സ്വദേശിയും കേസില് മൂന്നാം പ്രതിയുമായ അഹമ്മദാണ് അറസ്റ്റിലായത്. ഭക്ഷ്യവിഷബാധയേറ്റ് പെണ്‍കുട്ടി മരിച്ചതിനെത്തുടര്‍ന്ന് ഇയാള് ഒളിവിലായിരുന്നു. ഇതോടെ കേസില് അറസ്റ്റിലായവരുടെ എണ്ണം മൂന്നായി. ദുബായിലുള്ള സ്ഥാപനത്തിന്റെ ഉടമ കാലിക്കടവ് സ്വദേശി കുഞ്ഞഹമ്മദിനായി ലുക്ക് ഔട്ട് നോട്ടീസ് പുറപ്പെടുവിക്കുന്നത് ആലോചനയിലുണ്ടെന്നും പൊലീസ് അറിയിച്ചിരുന്നു.\nകരിവെള്ളൂര് പെരളം പഞ്ചായത്തിലെ മുണ്ടചീറ്റ സ്വദേശി പരേതനായ നാരായണന്, ഇ വി പ്രസന്ന ദമ്ബതികളുടെ ഏക മകള് ദേവനന്ദയാണ് (16) ഭക്ഷ്യവിഷബാധയേറ്റ് മരിച്ചത്. ശനിയാഴ്ചയാണ് പെണ്‍കുട്ടി ഷവര്‍മ്മ കഴിച്ചത്. പിന്നാലെ പനിയും വയറിളക്കവും ബാധിച്ച് ചെറുവത്തൂര് വി.വി സ്മാരക ആശുപത്രിയില് ചികിത്സ തേടുകയും നില ഗുരുതരമായതോടെ കാഞ്ഞങ്ങാട് ജില്ലാ ആശുപത്രിയിലേക്ക് മാറ്റുകയുമായിരുന്നു. ഇവിടെയെത്തി മണിക്കൂറുകള്‍ക്കുള്ളില് മരണം സംഭവിച്ചു. കൂള്‍ബാറില് നിന്ന് ഷവര്‍മ്മ കഴിച്ച് അവശനിലയിലായ 31 പേര് വിവിധ ആശുപത്രികളില് ചികിത്സയിലാണ്.\nറവ.ഡോ.ഐസക്ക് വി.മാത്യൂവിന്റെ സഹധർമ്മിണി സലീലയുടെ സംസ്കാരം ജൂൺ 13ന് 0\nകോവിഡ്: ഇന്ത്യയില് 24 മണിക്കൂറില് മരിച്ചത് 195 പേര് 0


മധ്യപ്രദേശ് കോൺഗ്രസിലെ തമ്മിൽ തല്ലിന് പരിഹാരം കാണാൻ എകെ ആന്റണിയെ ചുമതലപ്പെടുത്തി സോണിയ ഗാന്ധി - BIGNEWSLIVE | Latest Malayalam News\nമധ്യപ്രദേശ് മുഖ്യമന്ത്രി കമൽനാഥുമായി നടത്തിയ ചർച്ചക്ക് ശേഷമായിരുന്നു സോണിയയുടെ തീരുമാനം.\nന്യൂഡൽഹി: തർക്കം രൂക്ഷമായ മധ്യപ്രദേശ് കോൺഗ്രസിനെ നല്ലവഴിക്ക് നടത്താൻ എകെആന്റണിയുടെ നേതൃത്വത്തിലുള്ള സമിതിയെ നിയോഗിച്ച് കോൺഗ്രസ് ഇടക്കാല അധ്യക്ഷ സോണിയ ഗാന്ധി. മധ്യപ്രദേശ് മുഖ്യമന്ത്രി കമൽനാഥുമായി നടത്തിയ ചർച്ചക്ക് ശേഷമായിരുന്നു സോണിയയുടെ തീരുമാനം. മധ്യപ്രദേശിലെ രാഷ്ട്രീയ സ്ഥിതിഗതികൾ ചർച്ചയിൽ വിഷയമായി.\nസംസ്ഥാനത്തെ പ്രശ്നങ്ങളിൽ ആശങ്ക പ്രകടിപ്പിച്ച സോണിയ ഗാന്ധി പ്രശ്നം എകെ ആന്റണിയുടെ നേതൃത്വത്തിലുള്ള കോൺഗ്രസ് അച്ചടക്ക സമിതിക്ക് കൈമാറിയതായി കമൽനാഥാണ് അറിയിച്ചത്. സംസ്ഥാനത്തെ ചില നേതാക്കളുടെ പ്രസ്താവനകൾ സംബന്ധിച്ച് മധ്യപ്രദേശിന്റെ ചുമതലയുള്ള ദീപക് ബാബ്റിയ സോണിയ ഗാന്ധിക്ക് കഴിഞ്ഞ ദിവസം റിപ്പോർട്ട് സമർപ്പിച്ചിരുന്നു. മുൻ മുഖ്യമന്ത്രി ദിഗ് വിജയ് സിങിനെതിരെ ചില മന്ത്രിമാർ പരാതികളുന്നയിച്ചതായി റിപ്പോർട്ടിലുണ്ടായിരുന്നു.\nജ്യോതിരാദിത്യ സിന്ധ്യക്ക് സംസ്ഥാന അധ്യക്ഷപദവി നൽകണമെന്നാവശ്യപ്പെട്ട് ഒരു വിഭാഗം കോൺഗ്രസ് പ്രവർത്തകർ പരസ്യമായി രംഗത്തെത്തിയതോടെയാണ് മധ്യപ്രദേശിൽ ആഭ്യന്തര തർക്കം ഉടലെടുത്തത്. സിന്ധ്യയെ പിന്തുണച്ച് കൊണ്ട് സംസ്ഥാനത്തിന്റെ വിവിധ ഭാഗങ്ങളിൽ പോസ്റ്ററുകളും ഫ്ളക്സുകളും പ്രത്യക്ഷപ്പെടുകയും ചെയ്തു. കമൽനാഥ് മന്ത്രിസഭയിലെ ചില അംഗങ്ങളും സിന്ധ്യക്ക് പിന്തുണയുമായി രംഗത്തെത്തിയിട്ടുണ്ട്. സിന്ധ്യ ബിജെപിയിലേക്ക് ചേക്കേറിയേക്കാമെന്നും റിപ്പോർട്ടുകൾ ഉണ്ടായിരുന്നു. ഇതോടെയാണ് സോണിയ ഗാന്ധിയുടെ അടിയന്തര ഇടപെടൽ.\nTags: ak antonyIndiakamalnathMadhya Pradeshsonia gandhi


4malayalees - പ്ലെയിനോ സെന്റ് പോള്‍സ് പള്ളിയിലെ ഒ.വി.ബി.എസിനു റവ.ഫാ. ജയിംസ് ചെറിയാന് നേതൃത്വം നല്‍കും\nപ്ലെയിനോ സെന്റ് പോള്‍സ് പള്ളിയിലെ ഒ.വി.ബി.എസിനു റവ.ഫാ. ജയിംസ് ചെറിയാന് നേതൃത്വം നല്‍കും\n2017-08-12/ ജോയിച്ചന് പുതുക്കുളം\nപ്ലെയിനോ; മലങ്കര ഓര്‍ത്തഡോക്‌സ് സഭയുടെ സൗത്ത് വെസ്റ്റ് ഭദ്രാസനത്തില് ഉള്‍പ്പെട്ട പ്ലെയിനോ സെന്റ് പോള്‍സ് ഓര്‍ത്തഡോക്‌സ് പള്ളിയിലെ ഒ.വി.ബി.എസ് ഓഗസ്റ്റ് 17 വ്യാഴാഴ്ച മുതല് 20 ഞായറാഴ്ച വരെ വിപുലമായ പരിപാടികളോടെ നടത്തപ്പെടുന്നു. സൗത്ത് വെസ്റ്റ് ഭദ്രാസനത്തിലെ മാര് ഗ്രിഗോറിയോസ് വിദ്യാര്‍ത്ഥി പ്രസ്ഥാനത്തിന്റെ ഡയറക്ടറായി പ്രവര്‍ത്തിച്ചുകൊണ്ടിരിക്കുന്ന റവ.ഫാ. ജയിംസ് ചെറിയാന് ഈവര്‍ഷത്തെ ഒ.വി.ബി.എസിനു നേതൃത്വം നല്‍കും.\n'എല്ലാവര്‍ക്കും നന്മ ചെയ്യുവിന്' എന്നതാണ് ഈവര്‍ഷത്തെ മുഖ്യചിന്താവിഷയം. ഗാന പരിശീലനം, ബൈബിള് ക്ലാസുകള്, ചിത്രരചന, വിവിധ കലാ പരിപാടികള് എന്നിവ ഉള്‍ക്കൊള്ളിച്ചുകൊണ്ടുള്ളതാണ് ഈവര്‍ഷത്തെ ഒ,വി.ബി.എസ്.\n20നു ഞായറാഴ്ച രാവിലെ റവ.ഫാ. ജയിംസ് ചെറിയാന് വിശുദ്ധ കുര്‍ബാന അര്‍പ്പിക്കുന്നതും കുട്ടികളുടെ കലാപരിപാടികളോടെ സമാപിക്കുന്നതുമാണ്. നാനാജാതി മതസ്ഥരായ എല്ലാ വിദ്യാര്‍ത്ഥികളേയും സ്വാഗതം ചെയ്യുന്നതായി സംഘാടകര് അറിയിച്ചു. പരിപാടികളുടെ വിജയത്തിനായി വികാരി റവ.ഫാ. ബിനു മാത്യൂസ്, ട്രസ്റ്റി ബിജോയ് ഉമ്മന്, സെക്രട്ടറി മറിയ മാത്യു, സണ്‍ഡേ സ്‌കൂള് പ്രിന്‍സിപ്പല് ലിന്‍സ് ഫിലിപ്പ് എന്നിവര് പ്രവര്‍ത്തിച്ചുവരുന്നു.\nരജിസ്‌ട്രേഷനും മറ്റു കൂടുതല് വിവരങ്ങള്‍ക്കും ബന്ധപ്പെടുക: ബിജോയി ഉമ്മന് (214 491 0406), മറിയ മാത്യു (469 565 8030), ലിന്‍സ് ഫിലിപ്പ് (916 806 9235).\nഫിലിപ്പ് ചാമത്തിലിന്റെ നേത്രുത്വത്തിലുള്ള പുതിയ ഭരണ സമിതി അധികാരമേറ്റു


Central Bureau of Investigation (CBI) – Media Mangalam\nസിബിഐ ഡയറക്ടറായി മഹാരാഷ്ട്ര ഐപിഎസ് ഓഫീസര് സുബോധ് കുമാര് ജയ്‌സ്വാള്; രഹസ്യാന്വേഷണ വിഭാഗം മുതല് എസ്പിജിവരെ\nന്യൂഡല്‍ഹി: സിബിഐ ഡയറക്ടറായി മഹാരാഷ്ട്ര ഐപിഎസ് ഓഫീസര് സുബോധ് കുമാര് ജയ്‌സ്വാള്. പ്രധാനമന്ത്രിയുടെ അധ്യക്ഷതയിലുള്ള ചീഫ് ജസ്റ്റിസടക്കമുള്ളവരുടെ സമിതിയാണ് സുബോധ് കുമാറിനെ സിബിഐ ഡയറക്ടറായി തെരഞ്ഞെടുത്തത്. 1985…\nന്യൂഡല്‍ഹി: ലാവലിന് കേസ് ഇന്ന് സുപ്രീം കോടതി പരിഗണിക്കും. ജസ്റ്റിസ് യുയു ലളിത് അദ്ധ്യക്ഷനായ മൂന്നംഗ ബെഞ്ചാണ് കേസ് പരിഗണിക്കുന്നത്. സിബിഐയുടെ അപേക്ഷയിന് കോടതി നാല് തവണയാണ്…\nസിസ്റ്റര് അഭയ കേസില് നിര്‍ണ്ണായക ശിക്ഷാ വിധി ഇന്ന്\nതിരുവനന്തപുരം:സിസ്റ്റര് അഭയ കൊലപാതക കേസിലെ നിര്‍ണായക ശിക്ഷ വിധി ഇന്ന്. കുറ്റക്കാരെന്ന് കണ്ടെത്തിയ ഫാ. തോമസ് എം കോട്ടൂരിനും സിസ്റ്റര് സെഫിയ്ക്കുമെതിരായ ശിക്ഷ തിരുവനന്തപുരം സി.ബി.ഐ പ്രത്യേക…\nസിസ്റ്റര് അഭയ കേസില് വിധി ഇന്ന്, വിധി രണ്ടര പതിറ്റാണ്ടിനു ശേഷം\nകോട്ടയം:ഇരുപത്തിയെട്ടു വര്‍ഷം നീണ്ട കാത്തിരിപ്പിനൊടുവില് സിസ്റ്റര് അഭയയുടെ കൊലപാതക കേസിന്റെ വിധി ഇന്ന് പറയും.തിരുവനന്തപുരം സിബിഐ പ്രത്യേക കോടതിയാണ് വിധി പറയുന്നത്. രഹസ്യമൊഴി നല്‍കിയ സാക്ഷിയുള്‍പ്പെടെ കൂറുമാറിയ…\n28 വര്‍ഷത്തിന് ശേഷം സിസ്റ്റര് അഭയയുടെ കൊലപാതക കേസിന്റെ വിധി നാളെ\nതിരുവനന്തപുരം: സിസ്റ്റര് അഭയയുടെ കൊലപാതക കേസിന്റെ വിധി നാളെ. അഭയ കൊലപ്പെട്ട് 28 വര്‍ഷത്തിന് ശേഷമാണ് തിരുവനന്തപുരം സി.ബി.ഐ പ്രത്യേക കോടതി വിധി പറയുന്നത്. രഹസ്യമൊഴി നല്‍കിയ…\nലഖ്‌നൗ: ഹത്രാസില് കൊലചെയ്യ്‌പ്പെട്ട് ദളിത്‌പെണ്‍കുട്ടിയെ കൂട്ടബലാത്സംഗത്തിനിരയാക്കി കൊല്ലപ്പെടുത്തിയതാണെന്ന് വ്യക്തമാക്കി സിബിഐ കുറ്റപത്രം. കേസില് നാല് പ്രതികള്‍ക്കെതിരേയും കൂട്ടബലാത്സംഗം, കൊലപാതകം എന്നീ കുറ്റങ്ങള് ചുമത്തി കേസെടുത്തു.തുടക്കംമുതല് പ്രതികളെ സംരക്ഷിക്കുന്ന…\nസി.ബി.ഐയെ നാണക്കേടിലാക്കി കസ്റ്റഡിയിലിരുന്ന 100 കിലോ സ്വര്‍ണം മോഷണം പോയി; നേരറിയാന് ഇനി പോലീസ് വരും !\nചെന്നൈ: സി.ബി.ഐയ്ക്ക് നാണക്കേടായി കസ്റ്റഡിയിലിരുന്ന സ്വര്‍ണം മോഷണം പോയി. 43 കോടി രൂപയിലധികം വില വരുന്ന 103 കിലോ സ്വര്‍ണമാണ് സി.ബി.ഐ കസ്റ്റഡിയില് നിന്നും കാണാതായത്. സംഭവത്തില്…\nതിരുവനന്തപുരം: വയലിനിസ്റ്റ് ബാലഭാസ്കറിന്‍റെ പേരിലെടുത്ത ഇൻഷുറൻസ് പോളിസിയിൽ സിബിഐ അന്വേഷണം തുടങ്ങി. പോളിസി രേഖകളിലെ ബാലഭാസ്കറിന്‍റെ കൈയ്യൊപ്പ് വ്യാജമാണെന്ന ബന്ധുക്കളുടെ പരാതിയുടെ അടിസ്ഥാനത്തിലാണ് അന്വേഷണം. ഇൻഷുറൻസ് കമ്പനി…\nഅനധികൃത കല്‍ക്കരി ഖനനവുമായി ബന്ധപ്പെട്ട് 45 ഓളം കേന്ദ്രങ്ങളില് സി ബി ഐ റെയ്ഡ്\nന്യൂഡല്‍ഹി: അനധികൃത കല്‍ക്കരി ഖനനം, കൊള്ള എന്നിവയുമായി ബന്ധപ്പെട്ട് നാലു സംസ്ഥാനങ്ങളിലെ 45 ഓളം കേന്ദ്രങ്ങളില് സി ബി ഐ റെയ്ഡ്. പശ്ചിമ ബംഗാള്, ഉത്തര് പ്രദേശ്,…


മനസിനെ ഭാരപ്പെടുത്തുന്ന കുറ്റബോധത്തിൽ നിന്നും എങ്ങനെ മോചിതനാകാം | Catholic Church News Malayalam\nHome Articles മനസിനെ ഭാരപ്പെടുത്തുന്ന കുറ്റബോധത്തിൽ നിന്നും എങ്ങനെ മോചിതനാകാം\nമനസിനെ ഭാരപ്പെടുത്തുന്ന കുറ്റബോധത്തിൽ നിന്നും എങ്ങനെ മോചിതനാകാം\nശാന്തമായ, സ്വാതന്ത്ര്യം അനുഭവിക്കുന്ന ഒരു മനസ്സ് എല്ലാവരുടെയും സ്വപ്നമാണ്. എന്നാൽ പലപ്പോഴും കഴിഞ്ഞ കാല ഓർമ്മകൾ നമ്മുടെ മനസ്സിനെ ഭാരപ്പെടുത്തുന്നു. പാപം ചെയ്തെന്ന ചിന്ത പല മനുഷ്യരുടെയും മനസ്സിനെ മുറിപ്പെടുത്തുന്നതാണ്. ആ മുറിവിന്റെ വേദനയും താങ്ങിക്കൊണ്ടുള്ള ജീവിതം ഇന്നിന്റെ സന്തോഷങ്ങളിൽ നിന്നും പോലും നമ്മെ അകറ്റുന്നു. വീഴ്ചകളിൽ നിന്ന് പഠിക്കുന്നതിനുപകരം കുറ്റബോധത്തിൽ ജീവിക്കുന്നതുകൊണ്ട് പ്രയോജനമില്ലായെന്ന് തിരിച്ചറിഞ്ഞ് നാം നമ്മോട് തന്നെ ക്ഷമിക്കാൻ തയ്യാറാകണം.\nസ്വയം ക്ഷമിക്കാത്തതിന്റെ കാരണം അഹങ്കാരം\nസ്വയം ക്ഷമിക്കാൻ കഴിയാത്തതിന്റെ ഏറ്റവും വലിയ കാരണം ഞാനെന്ന ഭാവമാണ്. അതായത് അഹങ്കാരം. കുമ്പസാരത്തിൽ ചില പാപങ്ങൾ നാം വീണ്ടും വീണ്ടും ഏറ്റുപറയാറുണ്ട്. ഒരിക്കൽ കുമ്പസാരിച്ചപ്പോൾ തന്നെ ദൈവം ആ പാപങ്ങൾ ക്ഷമിച്ചതാണ്. എന്നിട്ടും നാം അത് വീണ്ടും ഏറ്റുപറയുന്നുണ്ടെങ്കിൽ, അവിടെ ക്ഷമിക്കാത്തത് ദൈവമല്ല, മറിച്ച് നമ്മളാണ്. ദൈവം ക്ഷമിച്ച് മറന്ന കാര്യങ്ങളെ നാം വീണ്ടും മുറുകെപ്പിടിക്കുന്നുണ്ടെങ്കിൽ, അതിന്റെ കാരണം തീർച്ചയായും ഞാനെന്ന ഭാവം മാത്രമാണ്. ദൈവം മറന്ന കാര്യങ്ങളെ വീണ്ടും ജീവിതത്തോട് ചേർത്തുപിടിക്കുന്നത്കൊണ്ട് പ്രയോജനമൊന്നുമില്ലായെന്ന് മാത്രമല്ല, മുന്നോട്ടുള്ള ജീവിതത്തെ തന്നെ അപകടപ്പടുത്തുന്നു എന്നതാണ് വാസ്തവം.\nസ്വയം ക്ഷമിക്കാത്തത് സ്വയം നശിപ്പിക്കും\nനമ്മെ വേദനിപ്പിച്ചവരോട് ക്ഷമിക്കാൻ നമുക്ക് എളുപ്പത്തിൽ സാധിക്കും. എന്നാൽ പലപ്പോഴും നാം വീണുപോകുന്നത് നമ്മുടെ മുന്നിൽ തന്നെയാണ്. സ്വയം ക്ഷമിക്കാൻ പലർക്കും ബുദ്ധിമുട്ടാണ്. മുറിപ്പെടുത്തിയ ചില വാക്കുകൾ, അല്ലെങ്കിൽ മുറിവേറ്റ സാഹചര്യങ്ങൾ, വന്നുപോയ വീഴ്ച്ചകൾ എന്നിവയിൽ പലരും നാളുകളോളം കുടുങ്ങികിടക്കും. അതിൽ നിന്ന് പുറത്തവരാൻ ആദ്യം ചെയ്യേണ്ടത് സ്വയം മാപ്പുകൊടുക്കുക എന്നതാണ്. മനസ്സിന്റെ സ്വന്തന്ത്ര്യം വീണ്ടെടുക്കാൻ മറ്റൊരു മാർഗവുമില്ല. ഇത്തരമൊരു സാഹചര്യത്തിൽ നമ്മെ സഹായിക്കാൻ സാധിക്കുന്നത് നമുക്ക് മാത്രമാണ്.\nസ്വയം ക്ഷമിച്ച് എങ്ങനെ മുന്നോട്ട് പോകാം\nജീവിതത്തിൽ ഒരു വീഴ്ച സംഭവിക്കുമ്പോൾ, ആ വീഴ്ചയുണ്ടാകാനുള്ള സാഹചര്യത്തെ വ്യക്തമായി മനസ്സിലാക്കുക എന്നതാണ് ആദ്യപടി. നമ്മുടെ ഭാഗത്തുനിന്ന് വന്ന തെറ്റ് എന്തായിരുന്നുവെന്ന് തിരിച്ചറിയുക. സംഭവിച്ച വീഴ്ചയെ സ്വന്തം തെറ്റാണെന്ന് അംഗീകരിച്ചതിനുശേഷം ചെയ്തുപോയ പാപങ്ങളോർത്ത് മനസ്തപിക്കുക. നല്ല ഒരു കുമ്പസാരം നടത്തി തെറ്റുകൾ ഏറ്റുപറയുക. വൈദികൻ നൽകുന്ന പാപമോചനം സ്വീകരിച്ച് നവമായ ഒരു ഹൃദയത്തോടെ വീണ്ടും ഒരു ജീവിതം തുടങ്ങണം.\nഓരോ ദിവസവും പുതിയ തീരുമാനങ്ങളെടുത്ത്, വീണ്ടും തുടങ്ങാനുള്ള ഒരു അവസരമാണ്. അത് തിരിച്ചറിഞ്ഞ് നമുക്ക് ലഭിക്കുന്ന സമയത്തെയും സാഹചര്യങ്ങളെയും ഉപയോഗിക്കണം. അതിനായി സ്വയം ക്ഷമിച്ച്, നല്ലൊരു ഹൃദയം സ്വന്തമാക്കി നമുക്ക് യാത്ര തുടങ്ങാം.